জ’ম্বি (শান্তনু চাংমাই) - সাহিত্য ডট অৰ্গ\nপুৰণি মডেলৰ চেভ্ৰলে’ট গাড়ীখন আহি ঘৰৰ সন্মুখত ৰোৱাত আগবাঢ়ি গ’লোঁ | ক’লা অভাৰকোট, মূৰত টুপি, হাতত দীঘল লেডাৰ গ্লা’ভছ পিন্ধি সাগৰ বংকিম ফুকন নামি আহিল | একেই সেই পুৰণি অভং হাঁহিটো ওঁঠত লৈ সাগৰে মোক সাবট মাৰি ধৰি পিঠিত দুবাৰ মান লাহে লাহে চপৰিয়ালে – এয়া তাৰ মৰম প্ৰকাশ কৰাৰ পদ্ধতি |\n“প্ৰভু, একেবাৰে বুঢ়া হৈ গৈছে দেখোন ? আগফালে দেখোন চুলি প্ৰায় ফিনিছ্ বুলিয়েই ক’ব পাৰি?” , মোৰ আগফালৰ অৱশিষ্ট চুলিখিনি লিৰিকি-বিদাৰি সাগৰে যেন মই নজনা কথা এষাৰহে ক’লে | একচল্লিশ বছৰ বয়সত চুলি নপকি পাৰেনে? আজি কালি দেখোন একো বস্তুৰে দুবছৰতকৈ বেছি গাৰাণ্টি নাথাকে !\n“হয় ঈশ্বৰ, আপোনাৰ দৰে সকলো মানুহ ফিট ফাট হৈ থাকিব পৰা হ’লে কথাই নাছিল মেজৰ ফুকন চাহাব – পিছে কোন কিমান ডেকা হৈ আছে অলপ পাছত হে গম ওলাব”\n“মানে?” বুজি নোপোৱাৰ অভিব্যক্তি স্পষ্ট হৈ উঠিল সাগৰৰ চেহেৰাত | চকুটিপ এটা মাৰি হাতেৰে অলপ ভংগিমা কৰি বুজাই দিওঁতে সি ঢেকঢেকাই হাঁহি উঠিল, “ হা: হা: হা: , ঠিক আছে চাবি চাবি, এতিয়াও তোতকৈ বেছি গিলিব পাৰোঁ বুজিছ… ব’ল ব’ল |” মোৰ ঘৰ যদিও দুৱাৰখন খুলি সাগৰ আগে আগেই সোমাই গ’ল |\nদীপাংকৰ শৰ্মা- মানে মইে আৰু সাগৰ বংকিম ফুকন ল’ৰালি কালৰ বন্ধু | সাগৰৰ দেউতাক কৰ্ণেল যুধিষ্ঠিৰ ফুকন দেশপ্ৰেমী হোৱাৰ লগতে বংকিম চট্টোপাধ্যায়ৰ ডাঙৰ অনুৰাগী আছিল, সেই কাৰণে বংকিমটো মাজতে যোগ দি থ’লে | ক্লাছ ফাইভৰ পৰা টুৱেলভ লৈকে একেখন বৰ্ডিং স্কুলতে পঢ়িলো দুয়োটাই | প্ৰথমতে সিমান বন্ধুত্ব হোৱা নাছিল আমাৰ মাজত | এদিন ক্ৰিকেট খেলোতে ছিনিয়ৰ ল’ৰা দুজনে মোক অলপ নগুৰ-নাকতি কৰোতে সাগৰে দুয়োটাকে ক্ৰিকেট বেটেৰে উধাই মুধাই মাৰি মোক ৰক্ষা কৰাৰ লগতে প্ৰিন্সিপালৰ অফিছৰ সন্মুখত তিনিটা পিৰিয়ড আঠু কাঢ়ি থাকিল | তাৰ পিছত কাহিনীয়ে বেলেগ ৰূপ ল’লে – হায়াৰ ছেকেন্ডাৰী পাছ নকৰালৈকে মোৰ বেস্ট ফ্ৰেন্ড আৰু বডীগাৰ্ড ওৱান এন্ড অ’নলি সাগৰ, আৰু মইন তাৰ হোমৱৰ্ক কমপ্লিট্ কৰাৰ পৰা তাক কাণত ধৰি পঢ়া টেবুলত বহোৱা দীপু মাস্টৰ |\nহায়াৰ ছেকেন্ডাৰীৰ পাছত আমাৰ এৰা এৰি হ’ল, মানে হ’ব লগাত পৰিল- মইা পঢ়িবলৈ গুচি আহিলো দিল্লীলৈ, আৰু দেউতাকৰ সপোন পূৰা কৰিবলৈ সাগৰ পালেগৈ ইণ্ডিয়ান মিলিটাৰী একাডেমী | মাজতে যে যোগাযোগ হোৱা নাই এনে কথা নহয়, চিঠি-পত্ৰৰ যোগেদি আমি ইটোৱে সিটোৰ খবৰ ঠিকেই ৰাখিছিলো, প্ৰথম ছমাহত মোৰ খবৰ খাতি জনাই মইচ এখন চিঠি লিখো – যে মোৰ পঢ়া- শুনা ঠিকেই চলিছে, সকলোৱে খীণ বুলি জোকায় কাৰণে মইই নিতৌ পুৱা উঠি গাখীৰ-কল আৰু ৰাতি সিজোৱা কণী খাবলৈ ধৰিছো, আৰু তাৰ ফল অলপ অলপকৈ ধৰিবলৈ আৰম্ভ কৰিছে | তাৰ ছমাহৰ পাছত সাগৰৰ এখন চিঠি আহে, যে সি বেস্ত কেডেট আখ্যা পাইছে, কিন্তু ইমান বেছি ডিছিপ্লিনৰ মাজত তাৰ টোপনি কেতিয়াও হেনো পূৰেই নহয়- ইত্যাদি ইত্যাদি |\nএম.বি.এ. প্ৰগ্ৰামত মই| টুম্পীক লগ পোৱাৰ পাছত আমাৰ যোগাযোগ একেবাৰে কমি আহিল | মাজতে এখন চিঠিত সি জনাইছিল যে, তামিলনাডু ৰেজিমেন্টৰ এজনী ছোৱালী এজনীৰ প্ৰেমত পৰিছে সি | মনটো ভাল লাগি গৈছিল কথাটো জানি, যে বন্ধুও পাছ পৰি থকা নাই | তিনি বছৰ পাছত মোৰ টুম্পী আৰু মোৰ বিয়ালৈ আহিছিল সাগৰ, বেছি দেৰি নাথাকিল, বিয়াত ব্যস্ত হৈ থকাত তাৰ লগত বেছি কথা পতা নহ’ল |\nতাৰ পাছত কৰ্মব্যস্ত জীৱন- কেতিয়াবা মুম্বাই, কেতিয়াবা বাংগালোৰ, কেতিয়াবা দিল্লী | কেতিয়াবা তো টুম্পী আৰু কণমানি কেইজনীকে দেখিবলৈ নাপাওঁ কত দিন- দুজনী ছোৱালী হ’ল বিয়াৰ পিছত, ৰিমলি আৰু জিমলি | সিহতৰ পঢ়া-শুনা, আপডাল, কোম্পানীৰ টাৰ্গেট পূৰা কৰোতে কৰোতে সাগৰ ক’ৰবাত হেৰাই থাকিল |\nপোন প্ৰথমবাৰৰ বাবে পষ্টিং পৰিছে ডিব্ৰুগড়ত – প্ৰমোছনৰ লগতে গধুৰ গধুৰ দায়িত্ব্বও দি পঠাইছে ওপৰৱালাই | নতুন নতুন আউটলেট খোলাৰ লগতে অলপ ফিল্ড-স্টাডী কৰিব লাগে উজনি অসমৰ | নিজৰ ঠাইখনক অধ্যয়ন কৰাৰ সোণালী অৱসৰ টো পাই হাতৰ পৰা যাবলৈ নিদিলো | টুম্পী আহিব নোৱাৰিলে- ছোৱালী কেইজনীৰ পৰীক্ষা শেষ হোৱাৰ পাছত হে একবাৰে আহি পতি পৰমেশ্বৰক সেৱা কৰিব পাৰিবহি | কোম্পানীয়ে টাউনৰ পৰা অলপ নিলগত ঘৰ এটা আৰু সদ্যহতে কাম চলাবৰ কাৰণে গাড়ী এখন দিছে | এদিন অলপ ডিগবৈৰ মাহীহতৰ ঘৰৰ পৰাই পাক এটা মৰি অহা যাওক বুলি গাড়ী দৌৰাই দিলো | ডিগবৈ ৰিজাৰ্ভ ফৰেস্ট আৰম্ভ হোৱাৰ অলপ পাছতে ৰাস্তাত সৰু-সুৰা ভিৰ দেখা পালো | আৰ্মি চেকিং | লাহে লাহে গাড়ী খন আগুৱাই নি থাকিলো | হঠাত্ ক’লা গ্লাছ লগা বগা ৰঙৰ স্কৰপিঅ’ গাড়ী এখন ৰ’লহি মোৰ গাড়ীখনৰ কাষতে- মোৰ অবাক কৰি গাড়ীখনৰ দুৱাৰ খুলি নামি আহিল মেজৰ সাগৰ বংকিম ফুকন | মোৰ বিয়াৰ পাছত সেয়াই আমাৰ প্ৰথম দেখা | আৰ্মি কনভয়টো নিৰীক্ষণ কৰিবলৈ বিশেষভাৱে সময় উলিয়াই আহিছিল সাগৰ – কোনোবাই হেনো টিপ দিছে ক’ৰবাত কূটাঘাতমূলক কাণ্ডৰ প্ৰস্তুতি চলি থকাৰ কথা | সেইকাৰণে উজনি অসমত বিশেষ ডিউটি পৰিছে সাগৰ হতৰ ৰেজিমেন্টটোৰ | ভীষণ ব্যস্ত সি | মোবাইল নাম্বাৰ অদলা বদলি কৰি মেজৰ সাগৰ গুছি গ’ল |\nদুসপ্তাহ ধৰি লগ পোৱাৰ প্লেনিং কৰি কৰি জাষ্ট এয়া দেউতাকৰ পুৰণি জধলা চেভ্ৰ’লেট গাড়ীখন লৈ সাগৰ ওলাইছেহি মোৰ অস্থায়ী আবাস | যোৱা কালি ৰাতিয়েই ফোনত ফাইনেল কৰি পেলাইছিলো যে আজি সন্ধিয়া প্ৰিয় বন্ধুদ্বয় লগ হৈ অলপ ৰাগিৰ নাৱত উঠি উভতি যাম আমি এৰি থৈ অহা পুৰণি উপত্যকাবোৰলৈ |\n“তোৰ ইমান ঠাণ্ডা লাগিছে নে? ইমানসোপা যে মূৰে গায়ে ঢাকি কাপোৰ পিন্ধি আহিছ?” মোৰ প্ৰশ্নৰ উত্তৰত মূৰ দুপিয়াই দাঁতকেইটা উলিয়াই হাঁহিলে সাগৰে | চিচাৰ গিলাচত পনীয়াবোৰ বাকি বাকি মই কৈ গ’লো, “ দিল্লীত জান, ইয়াৰ তিনিগুণ ঠাণ্ডা— সেই কাৰণে চা, ম্ই এই হাইনেকটো পিন্ধিয়েই থাকিব পাৰিছোঁ; আৰু বাংগালোৰত যে কি সুবিধা ৰে বাবা, ঠাণ্ডাৰ কোনো টেনছনেই নাই বুজিছ?”\n“হয় হয় পণ্ডিত, মইল গাঁৱলীয়াই নো কেনেকৈ জানিম ইমান বোৰ কথা? হেৰৌ, তইক চাগে ইমানবোৰ ঠাইৰ নামেই শুনা নাই যিমানবোৰ ঠাইলৈ আমি মিছনত গৈছোঁ বুজিছ?নাই কমেও এতিয়ালৈকে পঞ্চলিছখন মান ঠাইত পস্টিং হৈ গ’ল মোৰ…”\n“মইই কিবা বহু ঠাই দেখিছোঁ বুলি ওফাইদাং মাৰিছোঁ নেকি?” নিজকে তল নেপেলাই ক’লো, “তোৰ গৰম কাপোৰ পিন্ধাৰ ঢঙ দেখি হে কৈছিলোঁ… বাদ দে সেইবোৰ, তোৰ ভাল লাগে যদি পিন্ধি থাক, কম চে কম হাতমোজাজোৰ তো খুলি থ’, আৰাম পাবি গিলাচটো ধৰি…”\n“অভ্যাস আছে এনেকৈ ধৰাৰ… আৰু ক’চোন, বৌ, ভাগিন কেইজনীৰ কি খবৰ?”\n“ভাগিন নহয়, ভতিজা হ’ব তোৰ বুজিছ? হা: হা: হা:, তোৰ চাগে নিচা আৰম্ভ হ’লেই”\n“নিচা মোৰ নহয়, তোৰ হে লাগিছে…. ভতিজা নহয়, ভতিজী বুজিছ? হা: হা: হা: হা:”\n“কিবা এটা ভাল লাগিছে এনেকৈ ইমান দিনৰ পাছত লগ পাই মেজৰ, কিন্তু তই ইমান দিনে বিয়া বাৰু কৰোৱা নাই কিয়? এতিয়া আৰু কিবা আশা আছেগৈ নে? আশাৰ ৰেঙণি?? হুঁ ???”\nপাতল সুৰতে কথাষাৰ সুধিছিলোঁ যদিও ভূল ঠাইত গৈ লাগিল হবলা… সাগৰ ছিৰিয়াছ হৈ পৰিল, মূখখন মোহাৰি সি বাথৰুমৰ ফালে গ’ল, আৰু মই নিজৰ জিভাখনক লেকাম নোহোৱাৰ কাৰণে দাঁতেৰে কামুৰি দিলোঁ | কথা-বতৰাত মইত সাধাৰণতে বৰ সাৱধান হওঁ যদিও কেতিয়াবা কিবা এষাৰ কথা মূখেৰে ওলাই যাওঁতে কিবা এষাৰহে হয়গৈ | কাকো আঘাত নকৰাৰ আন্তৰিক ইচ্ছা থাকিলেও বহুতকে এনেদৰে অনিচ্ছাকৃতভাৱে দুখ দি পাইছোঁ | বিশেষকৈ মোৰ কলিজাৰ টুকুৰা টুম্পীক আৰু আজি মোৰ মৰমৰ বান্ধৈ সাগৰক দুখ দিয়াৰ পিছত — নিজকে চৰ এপাট দিবৰ মন গ’ল |\nবাথৰুমৰ পৰা আহি নিজৰ গিলাচটো একেশোহাই শেষ কৰি তঅক চাৰি নম্বৰৰ বাবে পূৰ কৰি ল’লে সাগৰে | দুহাতেৰে গিলাচটো এক বিশেষ ভংগীত ধৰি লৈ ঘুৰাই ঘুৰাই ক’লে সি, “ জান দীপু? তাইৰ নাম কি আছিল জান?”\nনাসূচক ভংগীত মূৰটো জোকাৰিলোঁ|\n“গীতা… গীতা নায়াৰ আছিল তাইৰ নাম” দীঘলকৈ উশাহ ল’লে মেজৰ সাগৰে, “ কেৰালাৰ ছোৱালী আছিল তাই, বৰ সাহসী আৰু বিশাল হৄদয়ৰ গৰাকী আছিল — ধুনীয়াও আছিল, ফুলৰ দৰে নিৰ্মল আৰু একেসময়তে বাঘিনীৰ দৰে ক্ষীপ্ৰ আছিল গীতা ! তাইৰ দৰে আন কাকো হয়তো কেতিয়াও ভাল পাব নোৱাৰিম বন্ধু”\n“তেনেহ’লে বিয়া কৰাই লৈ নাহিলি কিয় একবাৰে? নে তাই আন কাৰোবাক…?” মোৰ চকুত এইবাৰ স্বাভাৱিক কৌতূহল |\n“নহয় নহয়, তায়ো মোকেই ভাল পাইছিল, হিয়া উজাৰি মৰম কৰিছিল, কিন্তু…”\n“বাদ দে, গ’ল কথা গুছিল”\n“আৰে… ক’ না, প্লীজ ক’ না, মইনতো আজিলৈকে একো কথা লুকুৱা নাই তোৰ পৰা… মোৰ আৰু টুম্পীৰ প্ৰেমৰ এপিছ’ড বিলাকৰ কথাওতো তোক ক’লো অথ’নিৰে পৰা” কিবা এটা নজনা কথা জানিবৰ মন গ’লে মোৰ নিচিনা পেঘেনিয়াই পেঘেনিয়াই উলিওৱা মানুহ খুব কম ওলাব |\n“না, দীপু, বাদ দে”\n“কৱ যদি ক’, নহ’লে আমাৰ দোস্তি ইয়াতে শেষ বুলি জানিবি ধুৰূপ” এয়া ইম’চনেল ব্লেকমেইল, যাৰ পিছত সাধাৰণতে কঠিনৰ পৰা কঠিন মানুহেও সৈ মানে | মেজৰ সাগৰ বংকিম ফুকনেও হাৰ মানিলে |\n“ঠিক আছে, তইা বুলিহে কৈছোঁ, কিন্তু শপত খা, তোৰ বাহিৰে কোনো দ্বিতীয় প্ৰাণীয়ে এই কথাবোৰ জানিব নোৱাৰিব!”\n“অ’কে ভাই, মা কচম… চা, ডিঙিত ধৰি শপত খাইছোঁ”\n“ঠিক আছে শুন… তোক যে অলপ আগতে কৈছিলোঁ, আমাক মাজে মাজে বিভিন্ন ধৰণৰ অভিযানলৈ পঠায় বুলি, মনত আছেনে?” মূৰ দুপিয়ালোঁ, কথা কৈ তাক মাজতে বাধা দিয়াৰ মন মোৰ মুঠেই নাই | সি কৈ গ’ল, “তেনেকুৱা এটা ছিক্ৰেট মিছনৰ কথা, তহতঁৰ দৰে সাধাৰণ মানুহে গম নোপোৱা মিছন সেইবোৰ – বাতৰি কাকততো নোলায়, টি.ভি.তো নিদিয়ে সেইবোৰ মিছনৰ কথা | ভাৰত চৰকাৰৰ টপ্ ছিক্ৰেট মিছন সেইবিলাক | বাৰু ক’চোন, তইত জ’ম্বিৰ কথা কিমান জান?”\n“জ’ম্বি? কি জ’ম্বি?” মিছনৰ মাজত আক’ জ’ম্বিৰ কথা ক’ৰ পৰা আহিল? আন্তৰ্জাতিক ম্যুজিক বেণ্ড ক্ৰেনবেৰিজৰ জ’ম্বি নামৰ গানটো নুশুনা নহয় অৱশ্যে, আৰু পত্নীৰ এৰাব নোৱাৰা চিনেমা চোৱা অসুখৰ চাইড-এফেক্ট হিচাপে জ’ম্বিবোৰ থকা কেইখনমান চিনেমাও চাইছোঁ | “ চা সাগৰ, ইমানেই জানো যে জ’ম্বি এটা কাল্পনিক চৰিত্ৰ, টুম্পীয়ে ভূতৰ আৰু জ’ম্বিৰ চিনেমা চাই খুব ভাল পায়, সেইকাৰণে চিনেমাতে দেখিছোঁ সেই জ’ম্বি সোপাক”\n“ কাল্পনিক? হা: হা:, মানে তই ও সেই সাধাৰণ দৰ্শকৰ নিচিনাকৈয়ে ভাব?”\n“আৰু নহ’লে কেনেকৈ ভাবিব লাগে?” নিজৰ কাহিনী নকৈ জ’ম্বিৰ কথা উলিওৱাত মইা অলপ ক্ষুণ্ণ হ’লোঁ |\n“ভাব চোন এবাৰ দীপু? তেনেকুৱা এটা বা এদল জ’ম্বি যদি তোৰ আগত ওলাইহি, কেনেকুৱা লাগিব তোৰ?”\n“ইস্, তইভ এনেকৈ কৈছ যেন তই তেনে এদল জ’ম্বি সঁচাকৈয়ে দেখিছ”\nউত্তৰত একো নকৈ সাগৰে মাথোঁ মিচিকিয়াই হাহিঁলে, তাৰ এই বিশেষ হাহিঁটো মইৈ চিনি পাওঁ | লগে লগে মই্ উঠি গৈ সি বহি থকা তিনিজনীয়া চোফাখনত বহিলোঁগৈ, “ন’ ৱে’… ন’ মেন… একেবাৰে আতিঁৰ পৰা গুৰিলৈকে ক’ছোন কথাবোৰ… ক’ৰ জ’ম্বি, ক’ৰ গীতা, কি কাহিনী, কি গল্প?”\nগিলাচত চুমুক দি দি মেজৰ সাগৰ বংকিম ফুকনে কৈ গ’ল—\n“ আজিৰ পৰা দহ-পোন্ধৰ বছৰ আগৰ কথা- তোক সঠিক তাৰিখটো ক’ব নোৱাৰিম, কাৰণ আমি সাধাৰণ মানুহক এইবোৰ কথাৰ সকলো ডিটেইলচ দিব নোৱাৰোঁ | গীতা আৰু মোৰ প্ৰেম তেতিয়া পকি উঠিছে- এবছৰ মানৰ পাছতে আমি বিয়া হোৱাৰ কথা | ইণ্ডিয়ান মিলিটাৰী একাডেমীৰ পৰা সৰ্বোত্তম কমাণ্ডো কেইজনমানক লৈ এটা স্পেছিয়েল ৱিং বা সহজ ভাষাত ক’বলৈ হ’লে এটা টীম বনোৱা হৈছে | গীতা, মই্ আৰু কেইজনমান হাইলি ট্ৰেইন্ড কমাণ্ডো লৈ আমাৰ টীম- সুবিধাৰ কাৰণে ধৰি লোৱা হওক আমাৰ টীমটোৰ নাম আছিল “ব্লেক ঈগল” – আচল নামটো তোক কিয় ক’ব নোৱাৰোঁ বুজি পাইছইক …”\n“কেইজন কমাণ্ডো আছিল তহঁতৰ এই ব্লেক ঈগল টীমটোত?’ খপকৈ মাজতে মাত লগালোঁ |\n“ ক’ম ধৈৰ্য্য ধৰছোন- কিন্তূ তাৰ আগতে তোক জ’ম্বিৰ জন্ম-বৃতান্তৰ কথা অলপ কৈ নল’লে তোৰ বুজাত অসুবিধা হ’ব” মূৰটো চোফাৰ পিছফালে হেলান দি সাগৰ অলপ ৰ’ল | হয়তো কথাবোৰ কেনেকৈ আৰম্ভ কৰিব জুকিয়াই ল’লে | চকু কেইটা মুদি কিছু সময় তেনেদৰে থকাৰ পিছত হঠাত সি তেনেকৈ চকু মুদি মুদিয়েই ক’বলৈ ধৰিলে, “ দ্বিতীয় বিশ্বযুদ্ধৰ সময়ৰ কথা- যিবোৰ দেশ সাঙুৰ খাই পৰিছে যুদ্ধত, তাৰ প্ৰায়ভাগেই নিজাববীয়াকৈ যুদ্ধ জিকাৰ বিভিন্ন উপায় চিন্তা কৰিছে, গৱেষণা কৰিছে | নিউক্লীয়াৰ এক্সপেৰিমেণ্টৰ কথা সকলোৱে জানে, তাৰ পৰিণতিৰ কথাও তই্ গম পাৱ … কিন্তূ, একে সময়তে দুখন শক্তিশালী দেশে যৌথভাৱে জীৱন্ত আৰু মৃত মানুহৰ শৰীৰ কিছুমান লৈ এক ভয়ংকৰ গৱেষণাত নামি পৰিল | জ’ম্বিৰ চিনেমাবোৰত হয়তো বেলেগ বেলেগ কিবা বাৰে বিংকৰা কাৰণ দেখুৱাব পাৰে জ’ম্বি উত্পন্ন হোৱাৰ | কিন্তূ প্ৰকৃততে এই দেশ দুখনৰ যুটীয়া প্ৰচেষ্টাতে জ’ম্বি নামৰ এই প্ৰাণীবিধৰ উত্পত্তি হ’ল- প্ৰাণী বুলি কোৱাতো ছাগে ঠিক নহ’ব | কাৰণ আমি সিঁহতক কওঁ জীৱন্ত-মৃত বুলি | অৰ্থাত্ জ’ম্বিবিলাক জীয়াই থাকে, উশাহ নিশাহ চলে, খোৱা বোৱা কৰে- কিন্তু অনুভূতি আৰু চিন্তা কৰাৰ শক্তি একেবাৰে লোপ পায় | মানুহৰ দৰে চিন্তা কৰিব নোৱাৰে বুলিয়েই আজিলৈকে এই স্পেচিমেনটোক যুদ্ধক্ষেত্ৰত নমাব পৰা হোৱা নাই | নহ’লে এবাৰ ভাবছোন… এনেকুৱা এটা বস্তু যাৰ শৰীৰ আছে কিন্তূ অনুভূতি নাই, প্ৰাণ নাই … কিমান লাভদায়ক হ’ল হেঁতেন, কিমান সৈনিকৰ বহুমূলীয়া প্ৰাণ সংকটত নপৰিলহেতেন?”\nমূৰ দুপিয়ালোঁ- কোন দেশৰ কিমান লাভ হ’ব, সেই কথা জনাৰ ইচ্ছা এতিয়া মোৰ মুঠেও নাই | মইং শুনিব বিচাৰিছোঁ আচল কাহিনীটো |\nসাগৰেও মোৰ একাগ্ৰতা দেখি কাহিনীটো আগবঢ়াই নিলে- “জেনেটিক কনফিগাৰেছন, হৰম’নৰ মাত্ৰা আৰু আন কিছুমান কাৰণৰ কাৰণে জ’ম্বি কেইবাপ্ৰকাৰৰো হ’ব পাৰে | কিছুমান বেছি হিংস্ৰ হ’ব পাৰে, কিছুমানৰ লক্ষণবোৰ এমাহ বা ছমাহৰ পাছতো প্ৰকট হ’ব পাৰে | শৰীৰত কোনো দুখ বা আঘাতৰ অনুভৱ নহয় বাবে জ’ম্বিবোৰে যিকোনো কাইঁটীয়া বেৰাৰ মাজেৰেও হেলাৰঙে পাৰ হৈ গুছি যাব পাৰে- শৰীৰ তেজেৰে তুমুৰলি হ’লেও এচিকুটমানো বিষ অনুভৱ নকৰে | সৃষ্টিৰ মূহুৰ্তৰে পৰা ইহঁত হয় মাংসাহাৰী | মাংস আৰু তেজৰ গোন্ধ নাইবা উমান পালে জ’ম্বিবোৰ হৈ পৰে অতি হিংস্ৰ | পেটত ভোক থাকক বা নাথাকক চিকাৰৰ ওপৰত জপিয়াই পৰি ৰক্তপান বা মাংস নোখোৱালৈকে জ’ম্বিবোৰ থিৰেৰে থাকিব নোৱাৰে — এই খিনিতে এটা গুৰুত্বপূৰ্ণ কথা | জ’ম্বি এটাই কোনো মানুহক আক্ৰমণ কৰি তেজত যদি দাঁত নতুবা লেলাউটিৰ যোগেদি নিজৰ শৰীৰৰ জীৱাণু সুমুৱাই দিয়ে- তেন্তে সেই মানুহজনো আন এক জ’ম্বিলৈ পৰিৱৰ্তিত হয় | যদি জ’ম্বিয়ে আক্ৰমণ কৰা মানুহজনৰ মৃত্যু ঘটে, তেনে হ’লে তাতক্ষণিকভাৱে জীৱাণুবোৰে ক্ৰিয়া কৰি মানুহজনৰ শৰীৰ টোক আন এক মাংসাহাৰী জ’ম্বিলৈ ৰুপান্তৰিত কৰে | আনহাতে যদি মানুহজন ঘূণীয়া হৈ বাচি থাকে, তেনেহ’লে তেওঁ জ’ম্বিলৈ পৰিৱৰ্তিত হ’বলৈ চৌব্বিশ ঘন্টাও লাগিব পাৰে, দুমাহো লাগিব পাৰে |”\n“বাপৰে, ইমানেই যদি ভয়ংকৰ, তেনেহ’লে জ’ম্বিবোৰৰ প্ৰডাকচন বা গৱেষণা বন্ধ কৰি দিয়াই যুগুত” নিজৰ মতামত নজনাই নোৱাৰিলোঁ |\nমোলৈ চাই মিচিকিয়াই হাঁহিলে সাগৰে, “এইটো চা” -গিলাচটো অলপ ডাঙি ধৰি সি ক’লে, “এই বস্তুটো‍ও কিমান ভয়ংকৰ নহয় জানো? তথাপি জানো আমি বাদ দিছোঁ? ধূম্ৰপান ইমান হানিকাৰক বুলি জানিও কিমান মানুহে এৰিব পাৰিছে? জ’ম্বি গৱেষণাৰ লগতো সেই একে কথা… জ’ম্বিৰ দীৰ্ঘ জীৱন আৰু আঘাত অমানুষিকভাৱে সহ্য কৰিব পৰা গুণৰ কাৰণেই বিজ্ঞানীসকল আৰু কেইখনমান দেশে জনসাধাৰণে গম নোপোৱাকৈ বিভিন্ন ধৰণৰ পৰীক্ষা কৰি আছে সিহঁতৰ ওপৰত |\nযেইকি নহওক, পাতনিখনকে দীঘলকৈ বখলিয়াই নাথাকি মূল কথালৈ আহোঁ| ভাৰত চৰকাৰেও আন এখন দেশৰ সহায় লৈ যোৱা বিশ বছৰৰ পৰা পৰীক্ষা-নিৰীক্ষা চলাই আহিছে এই আচৰিত বস্তুবোৰৰ ওপৰত | তাৰবাবে ব্যৱহাৰ কৰিছে কিমান মৃত শৰীৰ আৰু কিছু সংখ্যক জীৱন্ত মানুহ- চব টপ্ ছিক্ৰেট কথা | দেশৰ মাত্ৰ তিনিটা মান লেবৰেটৰীত গোপনীয়ভাৱে এই কাৰ্য্য কৰা হয়, আৰু তাৰ খবৰ জানে এক মুষ্টিমেয় মানুহে | খোলাখুলিকৈ এই গৱেষণা নকৰাৰ দুটা কাৰণ- এফালৰ পৰা চাবলৈ গ’লে যদিও মানৱ জাতিৰ উন্নতিৰ বাবে এই গৱেষণা, কোনো হিউমেন ৰাইটছ অৰগেনাইজেছন বা ধৰ্মইফ ইয়াৰ অনুমতি নিদিয়ে | দ্বিতীয়তে সাধাৰণ মানুহৰ মাজত এনে ৰিচাৰ্চ কৰাতো অতি ৰিস্কৰ কথা- কেতিয়া সাধাৰণ মানুহ এজন জীৱাণুৰ প্ৰভাৱত জ’ম্বিলৈ পৰিবৰ্তিত হয় কোনো ভৰসা নাই |”\n“ আই চি…” গিলাচ কেইটা পূৰ কৰি আৰু জানিবৰ বাবে বন্ধুৰ মূখলৈ চালোঁ |\n“ কিন্তু মানুহে ভূল কৰেই- চৰকাৰ বা বিজ্ঞানীসকলো মানুহ | এবাৰ সিদ্ধান্ত লোৱা হ’ল যে জ’ম্বিবিলাকৰ ওপৰত অলপ খোলা ঠাইত পৰীক্ষা কৰা উচিত | তাৰ বাবে বাচি লোৱা হ’ল আন্দামানৰ সৰু দ্ৱীপ এটা- যিটো সাধাৰণ মানুহৰ ব্যৱহাৰৰ বাবে নহয় | কেইজনমান উচ্চমানৰ বিজ্ঞানী গ’ল তালৈ জ’ম্বিৰ চেম্পল কেইটামান লৈ | কি ৰিচাৰ্চ চলিছিল ক’ব পৰা নাযায়- কিন্তূ কেইমাহমানৰ পাছত তেওঁলোকৰ লগত একো যোগাযোগ নোহোৱা হ’ল | আন এটা টীম পঠোৱা হ’ল খবৰ কৰিবলৈ… কিন্তূ সেই টীমটোৰ লগতো যোগাযোগ হেৰাল | এইবাৰ চৰকাৰ বিপাঙত পৰিল আৰু ওচৰ চাপিল ভাৰতৰ প্ৰতিৰক্ষা বাহিনীৰ মূখ্য বিষয়াসকলৰ | আৰু বিষয়া সকলে প্ৰজেক্টটো গতালে “ব্লেক ঈগল”- মানে আমাৰ স্পেচিয়েল টীমটোক | বাৰজন কমাণ্ডোক চিলেক্ট কৰা হ’ল | তাৰ ভিতৰত আছিল তোমাৰ এই বন্ধু আৰু গীতা নায়াৰো… |”\nগীতাৰ নাম লোৱাৰ পিছত সাগৰ অলপ ভাবুক হৈ পৰা যেন দেখা গ’ল | তাৰ কান্ধত দুবাৰমান চপৰিওৱাৰ পাছত শেঁতাকৈ হাঁহিলে সি | পকেটৰ পৰা পাৰ্চটো উলিয়াই এখন সৰু চাইজৰ ফটো মোৰ আগত দাঙি ধৰিলে সাগৰে- হাঁহি থকা এজনী মটীয়া বৰণৰ হৃষ্ট-পুষ্ট ছোৱালী, কিন্তূ কিবা এটা যেন চিৰিয়াছনেছ লাগি আছে চকুকেইটাত | ফটোখন ভালকৈ চোৱাৰ পাছত যিটো সুধিব নালাগিছিল, কৌতুহলবশত: সুধি পেলালোঁ- “ এতিয়া ক’ত আছে গীতা?”\nশেঁতাকৈ হাঁহি থকা সাগৰৰ মূখখন আৰু শেঁতা পৰি গ’ল – “ ক’ম ৰ’… তাইৰ কথাও ক’ম | তেনেহ’লে আমাৰ ব্লেক ঈগল টীমটোক পঠোৱা হ’ল আন্দামানৰ সেই অভিশপ্ত দ্বীপটোলৈ হেলিকপ্তাৰ এখনত | তিনিদিনৰ ৰছদ-পাতি লৈ আমি এনে এক অভিনৱ অভিযানলৈ ওলাই গ’লোঁ য’ত লুকাই আছিল আমি নজনা ৰহস্যবোৰ ! আঢ়ৈ ঘন্টা উৰাৰ পাছত আমি নামিলোঁগৈ আমাৰ টাৰ্গেটত | হেলিকপ্টাৰ চলোৱা জনক লৈ মুঠতে তেৰজন মানুহ- তাৰে মাজতে গীতা আৰু শেফালী মহিলা কমাণ্ডো |\nপাইলট সুখবীৰ সিং হেলিকপ্টাৰৰ ওচৰতে থাকিল… পহৰা দিয়াও হ’ব আৰু তাতে তেওঁ আমাৰ দৰে গেৰিলা ৱাৰ টেকনিকত প্ৰশিক্ষিতও নহয় |\nদুটা ভাগত বিভক্ত হ’ল আমাৰ টীমটো- ট্ৰুপ ’বি’ত থাকিলোঁ মইত, জাভেদ, সমৰ, পুলকিত, জিতেন্দ্ৰ আৰু গীতা | সমৰ আমাৰ গ্ৰুপ লীডাৰ | অতি সাৱধানেৰে আমি সোমাই গ’লোঁ দ্বীপটোৰ আভ্যন্তৰীণ অঞ্চললৈ- য’ত আছিল ঘন হাবি আৰু নজনা সৰু সৰু জন্তুৰ দল | বিচাৰ-খোচাৰ কৰি থাকোঁতেই প্ৰায় এঘন্টামান সময় গ’ল- ডাঠ হাবি আৰু বাট কাটি আগবাঢ়িব লগীয়া হোৱাৰ বাবে আমাৰ গতি মন্হৰ হোৱাৰ বাহিৰে কোনো উপায় নাছিল | সমৰে লীড কৰিছিল, তাৰ পিছত জাভেদ, পুলকিত জিতেন্দ্ৰ, একবাৰে শেষত গীতা আৰু মইছ | মইৰ অলপ ধেমালিৰ মুডত আছিলোঁ কাৰণে গীতাক মাজে মাজে খুচি মেলি জোকাই আছিলোঁ | হঠাত সমৰৰ ৱায়াৰলেছত ইটো গ্ৰুপৰ পৰা মেছেজ আহিবলৈ ধৰিলে… তেওঁলোকক হেনো জ’ম্বি দুটামানে অক্ৰমণ কৰিছিল | তেওঁলোকৰ পজিছন সুধি সহায় কৰিবৰ কাৰণে সমৰে নিজে দৌৰাৰ লগতে আমাকো অনুসৰণ কৰিবলৈ নিৰ্দেশ দিলে- গছ লতা মহতিয়াই আমি সমৰৰ পিছে পিছে দৌৰিবলৈ ল’লোঁ- পিঠিৰ বোজা আৰু বন্দুকৰ ওজনৰ বাবে আমাৰ দৌৰাত অসুবিধা হৈছিল- বিশেষকৈ মইৰ অলপ বেছি পাছ পৰি ৰ’লোঁ | হঠাত এনে লাগিল যেন মোৰ মূৰত কিবা এটাই আঘাত কৰিলে- যেন প্ৰকাণ্ড হাতুৰী এটাৰে মাৰ হে শোধালে | সাগৰ বংকিম ফুকন সৰু সুৰা আঘাতত বেহুঁছ হোৱা মানুহ নহয়- কিন্তূ এই আঘাতৰ পাছত মই ইমান সোনকালে জ্ঞান হেৰুৱালোঁ যে ক’ত কি কোনে কৰিলে একো উৱাদিহেই নাপালোঁ …!”\n“তাৰ পিছত ?” মোৰ কৌতূহলৰ মিটাৰ একেবাৰে এক্সট্ৰীম বিন্দুলৈ উঠি গ’ল |\n“তাৰ পিছত কি হ’ল মইক ক’ব নোৱাৰোঁ- মোৰ তো হুঁছেই নাই”\n“ আৰে, মানে তইূ আকৌ নৰ্মেল হোৱাৰ পিছত কি হ’ল? বেহুছ হে হৈছিলি. মৰা নাছিলি নহয়? কেনেকৈ বেহুঁছ হ’লি তইূ? কোনে কি কৰিলে?”\n“একে কেইটা প্ৰশ্নইূ মোৰ মগজুৰ দুৱাৰ ঢকিয়াবলৈ আৰম্ভ কৰিছিল- যেতিয়া মই সাৰ পালোঁ |” সাগৰ চুপ |\n“ আৰে ক্লাইমেক্সত আহি টেনছন নিদিবি না…”\n“ক্লাইমেক্স আহিবলৈ টাইম আছে বন্ধু- ৰাতিপুৱা মইৈ যোৱাৰ আগতে তোক আল্টিমেট ক্লাইমেক্সটো দি যাম – ডু নট ৱৰী”\n“ ৱৰী, মাই ফুট – আইলেণ্ডত কি হ’ল তাকে ক’ জল্দি”\nদীঘলকৈ চুমুক এটা দি সাগৰে পুনৰ তাৰ কাহিনী কৈ গ’ল- “মইৰ যেতিয়া সাৰ পালোঁ, তেতিয়া আকাশত আৰু হালধীয়া বেলিটো নাই- ঢিমিক ঢামাককৈ তৰাবোৰ এটা এটাকৈ জ্বলিবলৈ আৰম্ভ কৰিছে | গছলতাৰে ঢাক খোৱা এটা গাঁতত মইৰ পৰি আছোঁ | মূৰটো চুই চালোঁ- উখহি আছে | কোনোবাই ৰুমাল এখনো বান্ধি থৈ গৈছে উখহা ঠাইতে; পানীত ভিজা ৰুমালখন খুলি আনি তাকৰীয়া জোনাকতে চাবলৈ চেষ্টা কৰিলোঁ- গীতাৰ ৰুমাল সেইখন, এচ প্লাচ জি আখৰ দুটা ডাঠকৈ লিখি থোৱা ৰুমাল | গীতাৰ কথা মনত পৰাতহে ভালকৈ সম্বিত্ ঘুৰাই পালোঁ- আমাৰ টীমৰ মানুহবোৰৰ কি হ’ল সেই চিন্তাই মোৰ মূৰৰ বিষ পাহৰাই পেলালে | কাৰ্বাইনাৰটো খেপিয়াই খেপিয়াই বিচৰিলোঁ- মোৰ বেকপেক বেগটোৰ লগতে পৰি আছে | বেগ আৰু কাৰ্বাইনাৰটো লৈ চাৰিহাত মান দ গাঁতটোৰ পৰা ওলালোঁ | ডাঠ হাবিখনত বাট বিচাৰি পাবলৈকে নাই… সন্তৰ্পণে আগুৱাব ধৰিলোঁ, চকু আৰু কাণ সজাগ কৰি |\n“কিন্তু তোক মূৰত কোনে আঘাত কৰিছিল? কোনোবা মানুহে নে জ’ম্বিয়ে? নে নাৰিকল সৰি পৰিছিল?”\n“সেইটোহে আজিলৈকে গম নাপালোঁ, কাৰণ মোক কি হৈছিল সেইটো ক’বলৈ আৰু তাত কোনো বাকী নাছিল |”\n“মানে টো গম পাবি— আগৰ কাহিনীখিনি শুন | কাৰ্বাইনাৰটো দুয়ো হাতেৰে খামুচি ধৰি মইা অতি সাৱধানেৰে আগুৱাই গৈ থাকিলোঁ— বাকী কমাণ্ডোবোৰৰ সতে যোগাযোগ কৰিবলৈ মোৰ হাতত একো যন্ত্ৰও নাছিল, চিঞৰিবও নোৱাৰো, নহ’লে আমাৰ মূল ঊদ্দেশ্য ই যে পণ্ড হ’ব |\nজোপোহা গছবোৰ পাৰ হৈ হৈ কিছুসময়ৰ পিছত অলপ খোলা ঠাই এখন দেখা পালোঁ, কিন্তু একো ভালকৈ মণিব নোৱাৰি, গতিকে অলপ অলপ কৈ আগুৱাই যোৱাটোকে ঠিৰাং কৰিলোঁ | মুকলি ঠাইখনৰ মাজেৰে যোৱাটো বিপজ্জনক হ’ব যেন বুলি মোৰ ষষ্ঠ ইন্দ্ৰিয়ইা সঁকিয়াই দিলে |\nকাছখোজেৰে মইো আগবাঢ়ি গ’লোঁ মুকলি ঠাইডোখৰৰ কিনাৰে কিনাৰে গছৰ আঁৰ লৈ | হঠাত্ তীক্ষ্ণ চিঞৰ এটা কাণত পৰিলহি ! সজাগ হৈ সেই দিশে বন্দুক টোঁৱাই চাবলৈহে পালোঁ- দৃশ্য দেখি মোৰ গাৰ নোম থিয় হৈ গ’ল !\nএকেলগে নাই কমেও ছয়-সাতটা আকৃতিয়ে মোৰ ফালে খেদাই আহিছে, সিহঁতৰ খোজ কঢ়াৰ ভংগী দেখিয়েই নিশ্চিত হ’লোঁ যে সেইকেইজন মানুহ হোৱাৰ প্ৰশ্নইি নুঠে— সেইয়াই জ’ম্বিৰ লগত মোৰ প্ৰথম মুখামুখি…” সাগৰ ৰ’ল আৰু মোৰ মূখলৈ চাই ঈষত্ হাঁহিলে |\n“বাপ ৰে.. কি হ’ল তাৰ পিছত?”\n“কি আৰু হ’ব? খেদাই অহাক চাই সিহতৰ মতিগতি সিমান ভাল যেন নালাগিল | তাতে ওচৰ পোৱাৰ লগে লগে বীভত্স. চেহেৰাবোৰ দেখি কিবা কিবা লাগি গ’ল… এনে লাগিছিল যেন মৰাশ’ কেইটামানহে যেন আগুৱাই আহি আছে | হাতে গালে মূখে তেজ, তীক্ষ্ণ চিঞৰ আৰু খাওঁ খাওঁ মূৰ্তি কেইটাক দেখি যি কোনো সাধাৰণ মানুহেই নিজৰ পেণ্ট তিয়াই পেলাব |”\n“তইাও তিয়াই পেলালি নেকি?” অলপ কৌতুক কৰিব খুজিলোঁ |\n“তিয়াই পেলালোঁ হেতেন তোৰ দৰে অলপধতুৱা হ’লে… কিন্তু আমি এক অভিযানলৈ ওলাই গৈছোঁ, তাতে মোৰ সতীৰ্থসকল আৰু গীতাও অদৃশ্য হৈ পৰাত মোৰ মগজুৰ ওপৰত কিমান চাপ পৰিছে ভাবি চাছোন ?\nসেই কাৰণে জ’ম্বি বিলাক আহি মোৰ আঠ-দহ হাত ওচৰ পোৱাৰ লগে লগে কাৰ্বাইনাৰটো মূখখন খুলি দিলোঁ— ধাঁয়, এটা গুলী ক্ষীপ্ৰ গতিত গৈ লাগিল এটা জ’ম্বিৰ বুকুত, অলপ পিছ হুহুঁকি আকৌ আগুৱাই আহি থাকিল সি, ধাঁয়, আৰু এটা গুলী- এই বাৰ চিধা কপালত; চিতভোলোঙা খাই পৰিল সি | বাকীবোৰে তাৰ পৰিণতিলৈ কেঁৰাকৈ ও নাচাই আহি থাকিল | আচৰিত হ’লোঁ, আগতে শুনিছিলো যদিও পোন প্ৰথমবাৰৰ বাবে সিহতৰ নিৰ্লিপ্ততা দেখি অলপ আতংকিতও হ’লো, অলপ উষ্মাও মগজুৰে বৈ আহিল | মিছা মিছি বুকু পেটলৈ টোঁৱাই সময় নষ্ট নকৰি আটাই কেইটাকে এক এক কৰি মূৰলৈ গুলীয়াই গ’লোঁ- বাৰুদৰ গোন্ধেৰে ঠাইডোখৰ ভৰি গ’ল | দুই মিনিটতে নটা মৃতদেহ- মৃতদেহ বুলি কোৱা ভূল হ’ব ছাগে, কাৰণ জীৱনৰ অস্তিত্ব থাকিলেও অনুভূতি নথকা জ’ম্বি বিলাকক মৃত বুলিয়েই মইৈ মানি লওঁ !\nকিন্তু সেইয়াই শেষ নাছিল— হয়তো গুলীৰ শব্দ শুনি, নহ’লে চাগে তেজৰ গোন্ধ পাই আৰু কেইদলমান জম্বি ঠাই ডোখৰলৈ আহিবলৈ ধৰিলে | গেৰিলা যুদ্ধৰ এক নিয়ম আছে, শত্ৰুৰ সংখ্যা বেছি হ’লে মুখামুখিকৈ আক্ৰমণত লিপ্ত হোৱাতকৈ অলপ সুকীয়া পন্থা ল’ব লাগে |”\n“ যেনেকৈ এমুঠা খৰি একেঘাপে কাটিব নোৱাৰি, কিন্তু এডাল এডাল কৈ সহজে পাৰি, তেনেকৈ শত্ৰুৰ সংখ্যা বেছি হ’লে আমি সিঁহতক বিভক্ত কৰিবলৈ চেষ্টা কৰোঁ | ইমান সোপা জ’ম্বিক একেলগে দেখি মই দ্ৰুত বেগেৰে আকৌ ঘন হাবিৰ মাজলৈ সোমাই আহিলোঁ | মইো ভবা মতেই সিঁহতবোৰো পিছে পিছে খেদাই আহিল | কেইটামানক গুলীয়াই মাৰোঁ, আকৌ আৰু বেলেগ এঠাইলৈ আতঁৰি যাওঁ – গুলী ৰিল’ড কৰোঁ, পুনৰ গুলীয়াওঁ, জংগলত লুকাই পৰোঁ |\nএনেকৈয়ে গছৰ ওপৰত উঠি, গাঁতত লুকাই, জোপোহাত সোমাই কিমান জ’ম্বি মাৰিলোঁ তাৰ হিচাপ নাই | ইমান সোপা জ’ম্বি কেনেকৈ আহিল- তাকে ভাবি মইই হায়ৰাণ হ’লোঁ |”\n“ঠিক কথা, ইমানবোৰ জ’ম্বি মেলি দিছিলগৈ নে ভাৰত চৰকাৰে তাত?”\n“হয়তো সিমান জ’ম্বি মেলা নাছিল, যিমান দূৰ মইৈ ভাবি পালোঁ, গৱেষণা কৰি থাকোঁতেই কিবা ছাগে বিজুতি ঘটিছিল, জ’ম্বি বোৰ কেনেবাকৈ মুকলি হ’ল আৰু অধিক হিংস্ৰ হৈ পৰিল আৰু সিঁহতে গৱেষণা চলাই থকা বিজ্ঞানীবোৰকো আক্ৰমণ কৰাৰ ফলত, সিহঁতবোৰো লাহে লাহে জ’ম্বিলৈ ৰূপান্তৰিত হ’ল |”\n“কিন্তু তহঁতৰ আগতেওতো চৰকাৰে টীম পঠাইছিল তালৈ ?”\n“তাহাঁতৰো চাগে একে দশা হ’ল !! জ’ম্বি বিলাকৰ লোকেচন আৰু লেবৰেটৰীটো বিচাৰি নোপোৱাৰ কাৰণেই চাগে সিহত অসফল হ’ল |\nযিমান পাৰো চয়তানবোৰক গুলীয়াই মাৰিলো, পিছনিশা সিহতৰ সংখ্যা কমি আহিল | ওখ চাই গছ এজোপাত উঠি ৰাতিটো সতৰ্কতাৰে পাৰ কৰিলোঁ | ইয়াৰ পিছৰ ঘটনা বোৰ থূলমূলকৈ কৈ যাম, দীঘলাই বৰ্ণনা দি একো লাভ নাই |”\n“ঠিক আছে, কিন্তু গীতাৰ কি হ’ল? আৰু বাকীবোৰ কমাণ্ডোৰ?” সকলো কথা চালিজাৰি জানিবৰ মন গ’ল মোৰ |\n“ সকলো সেই চয়তান বোৰৰ চিকাৰ হ’ল … ইমান সুপ্ৰশিক্ষিত হৈ ও কেনেকৈ মোৰ সতীৰ্থসকল বাচি নগ’ল ক’ব নোৱাৰোঁ, হয়তো এনেধৰণৰ শত্ৰুৰ সতে মুখামুখি হ’বলৈ সিঁহত মানসিক ভাৱে সাজু নাছিল | পিছদিনা দ্বীপটো তেওঁলোকক বিচাৰি চলাথ কৰিলোঁ— সকলোতে মৃতদেহ | আমাৰ কমাণ্ডো বোৰেও অনেক জ’ম্বি ধ্বংস কৰিলে—কিন্তু মইঁ এটা কথাত সাৱধান হৈ আছিলোঁ, এটা জম্বিকো মইো মোৰ একেবাৰে কাষ চাপিবলৈ দিয়া নাছিলোঁ, কাৰণ মোৰ গাত সেই হ’ৰমন বা জীৱাণু প্ৰৱেশ কৰা মানেই বিপদ | বাকী বোৰ কমাণ্ডোৱে হয়তো সেই কথাটোত গুৰুত্ব দিয়া নাছিল |\nনিজৰে লগৰ কিমানক মইী ৰাতিৰ আন্ধাৰত গুলীয়াই মাৰিলোঁ, ক’ব নোৱাৰোঁ…” দুখৰ হুমুনিয়াহ কাঢ়ি সাগৰে কপালত হাত দিলে | মইৰ তাৰ কাষলৈ গৈ কান্ধত চপৰিয়ালোঁ |\n“ ইট ইজ অলৰাইট – সেইবোৰ বহু দিন আগৰ কথা, মইৰ এতিয়া নিজকে মাফ কৰিব পৰা হৈছোঁগৈ | হাবিখন চলাথ কৰি থাকোঁতে যি এটা দুটা জ’ম্বি বাকী আছিল, সিহঁতকো নৰকৰ দুৱাৰ দেখুৱাই দিলোঁ | সৌভাগ্যৰ বিষয় যে সিহতে বন্দুক চলাব নাজানে, নহ’লে মোৰ টো আধ্যাই পৰিল হয় |\nদ্বীপৰ ওলোটা দিশত মাটিৰ তলত আছিল লেবৰেটৰীটো, যত চব বেমেজালিৰ মূল | সমৰহতে হয়তো বিচাৰি পাইছিলগৈ – কাৰণ তাৰ চুকে কোণে তেজ, মৃতদেহ আৰু গুলীৰ কাৰ্টিজ পৰি আছিল | লেবৰ ভিতৰলৈ সোমাই গ’লোঁ, আন্ধাৰ— কিন্তু লেবৰ ভিতৰৰ কাগজ পত্ৰ চৰকাৰৰ বাবে জৰুৰী হ’ব বুলিয়েই ভাবি সোমাই গ’লোঁ”\n“ইমান মানুহ মৰিল আৰু তইঁ চৰকাৰৰ কথা ভাবিবলৈ এৰা নাই?”\n“চা, যিটো কামৰ বাবে ইমান মানুহে প্ৰাণ দিলে, তাৰ গুৰিলৈকে গৈ তাক জানিব নোৱাৰিলে মইৰ জীয়াই থকাৰ কি মতলব?”\n“অ কে, তাৰ পিছত?”\n“এটাৰ পিছত এটা কোঠা ক্ষীণ পোহৰত চাই গৈছোঁ, ভাগ্যে মোৰ বেগত এটা টৰ্ছ আছিল…|\nঅকস্মাত্ এটা কোঠাৰ ভিতৰৰ পৰা তিনিটামান জ’ম্বি আৰ্তনাদ কৰি ওলাই আহিল, মইৱ এটাক চিনি পালোঁ- আমাৰ পাইলট কুলদীপ সিং | পিছুৱাই গৈ তাৰ সতে কথা পাতিবৰ চেষ্টা কৰিলো… কিন্তু সি খেদা মাৰি আহি মোক কামুৰিবৰ চেষ্টা কৰিলে, পিষ্টলৰ নলীডাল তাৰ মূখতে ভৰাই শ্বুট কৰিলোঁ, তাতে নিঢাল হৈ পৰি ৰ’ল সি | বাকী দুটা কো মাৰিবলৈ সাজু হৈছোহে, মোৰ চকু বিস্ময়ত বহল হৈ গ’ল!!”\n“তাৰে এজনী আছিল মোৰ কলিজাৰ টুকুৰা গীতা— দ্বিতীয় জ’ম্বিটোক মাৰিলেও গীতালৈ টোঁৱাব নোৱাৰিলোঁ… মোৰ বুকু খন গধুৰ হৈ আহিল |”\n“অ’ মাই গ’ড”\n“ একে জাঁপে গীতা আহি মোৰ ওচৰ পালেহি … তাইৰ চেহেৰাটো বিকট আৰু বীভত্স হৈ পৰিছিল | তেজ লগা দাঁত কেইটা মোৰ টৰ্ছৰ পোহৰত জিলিকি বৰ ভয়ানক লাগিছিল, তাইৰ চকুকেইটাত যেন কোনো অনুভূতিয়ে নাই | তাইৰ কান্ধত ধৰি জোকাৰি মইল চিঞৰিবলৈ ধৰিলোঁ— মোৰ চিনি পাবলৈ বাৰে বাৰে ক’লোঁ, কিন্তু তাই দাঁত কেইটা মোৰ ডিঙিলৈ পোনাই আহিবলৈ হে চেষ্টা কৰিলে |\nএকোবত তাইক গঁতা মাৰি তাইৰ বুকুৰ ওপৰতে বহি ল’লোঁ, কিন্তু সেইয়াই আছিল মোৰ ডাঙৰ ভূল— মোৰ বাওঁহাত খন টানি লৈ তাই এক মস্ত কামোৰ মাৰিলে !”\n“অ’ মাই গ’ড অ’ মাই গ’ড” সাগৰৰ কথা শুনি মোৰো চকু বিস্ফোৰিত হওঁ যেন হ’ল |\n“বিশ্বাস হোৱা নাই? এইয়া চা”, হাতমোজা জোৰ একেটানে খুলি হাতখন সাগৰে মোৰ চকুৰ আগত ডাঙি ধৰিলে… মোৰ নিচা একেকোবে কৰবালৈ উৰি গ’ল | সৰু আঙুলি দুটাৰ আধা নাই |\nমোৰ মেলা মূখখন চাই সাগৰে লাহেকৈ শেঁতা হাহি এটা মাৰিলে আৰু আকৌ হাতমোজাজোৰ পিন্ধি ক’বলৈ ল’লে, “মোৰ আঙুলি দুটা ছিঙি নিয়াৰ পিছত মইা ভাবিবলৈ বাধ্য হ’লোঁ যে, তাইও আৰু মানুহ হৈ থকা নাই, তাইৰ মূৰতো পিষ্টলটো লগাই তাইক মুক্তি দিব বিচাৰিলোঁ, কিন্তু হঠাত্ যেন তাইৰ চকুৰ মণি দুটা সেমেকি উঠিল, মোক যেন এক মুহুৰ্তৰ বাবে তাই চিনি পালে… | কিন্তু পিছ মুহুৰ্ততে আকৌ তাই হিংস্ৰ হৈ উঠিল | এইবাৰ আৰু ৰৈ নাথাকি ট্ৰিগাৰ দবাই দিলোঁ |”\nমৌনতা | কি ক’ম ভাবি নাপালোঁ | সাগৰৰ চকুলৈ চাই কান্দিছে নেকি উমান ল’বলৈ চেষ্টা কৰিলোঁ… নাই কন্দা নাই, হয়তো কমাণ্ডো ট্ৰেইনিঙত কেনেদৰে নিজৰ আবেগক দবাই ৰাখিব লাগে তাকো শিকোৱা হয় | এই কাৰণতে ইমান দিন সাগৰে বিয়া কৰোৱা নাই… গীতাৰ প্ৰেমত তাৰ জীৱন এতিয়াও উচৰ্গিত |\nদহ মিনিট মানৰ পিছত আকৌ লাহে লাহে সি কৈ গ’ল, “ নিজৰ প্ৰেমিকাক নিজেই হত্যা কৰাটো কিমান দুৰূহ কাম তইৰ হয়তো ভাবিবও নোৱাৰিবি, তাকো এনেকুৱা এক পৰিস্থিতিত, যেতিয়া তাই আৰু তাই হৈ থকা নাই | যি কি নহওক কাহিনী শেষ কৰোঁ…\nলেবৰেটৰীৰ পৰা যিমান গুৰুত্বপূৰ্ণ কাগজ পত্ৰ আছিল, গোটাই মেলি মইি হেলিকপ্তাৰৰ ওচৰলৈ আহিলোঁ | যিহেতু কুলদীপ সিং আৰু নাই, সেই কাৰণে ময়েই কিবা কৰি চলাব লাগিব | জীৱনত কেতিয়াও চলাই নোপোৱা কপ্টাৰখন চলাই আহি মইই বেছতে ৰিপৰ্ট কৰিলোঁহি |\nসেইয়াই কাহিনী, মোৰ আৰু গীতাৰ প্ৰেম কাহিনী বন্ধু …”\n“মই অতি দু:খিত, তোৰ যে এনে ঘটনা ঘটি গৈছে, মইব জনা নাছিলোঁ বন্ধু” মেজৰৰ হাতদুখন খামুছি ধৰিলোঁ | “কিন্তু এট কথা হে বুজি নাপালোঁ— তোৰ হাতত কামোৰাৰ পিছতো যে…?”\n“ হা : হা: হা:, মইি জানিছিলোঁৱেই যে তইপ এই প্ৰশ্নটো কৰিবি, চা- মইই তোক কৈছিলো নহয় অথনি কিছুমানৰ গাত এই প্ৰক্ৰিয়া দেৰিকৈ হয় বুলি? হয়তো মোৰ গাত এতিয়ালৈকে ক্ৰিয়া কৰিব পৰা নাই চয়তান জীৱাণো বোৰে, কিন্তু মইু ভালকৈয়ে জানো যে এদিন নহয় এদিন এইবোৰে নিজৰ দুষ্কৰ্ম সাধন কৰিবই , আৰু সেই দিনা মইভও তোক চিনি নাপাম”\n“চুপ, এনে অশুভ কথাবোৰ নক’বি চোন, মইি বহু ডাঙৰ ডাক্তৰক চিনি পাওঁ— একো অঘটন নঘটে তোৰ লগত”\n“তয়েই প্ৰথম মানুহ, যাক মই’ মোক কামোৰাৰ কথা কৈছোঁ, নহ’লে গম পালে মোকো চেম্পল বনাই নিৰ্বাসন দিব চৰকাৰে” হো হোৱাই হাহিলে সাগৰে |\n← এলান্ধু (ভাস্কৰজ্যোতি দাস)\nভাওঁনা (ৰাজীৱ ৰঞ্জন) →


06.07.20 Morning Assame Murli Om Shanti BapDada Madhuban\n"মৰমৰ সন্তানসকল – সদায় আনন্দত থাকা যে আমাক কোনে পঢ়ায়, গতিকে এয়াও মনমনাভৱ, তোমালোক আনন্দিত হোৱা যে কালি আমি পাথৰ বুদ্ধিৰ আছিলোঁ, আজি পাৰস (পবিত্ৰ) বুদ্ধিৰ হৈ গ’লোঁ”\nভাগ্য উদয় হোৱাৰ আধাৰ কি?\nনিশ্চয়। যদি ভাগ্য উদয় হোৱাত দেৰি হয় তেন্তে লেঙেৰাই থাকিব। নিশ্চয় বুদ্ধিৰসকলে ভালদৰে পঢ়ি ঘাটি পূৰণ কৰি থাকিব। কোনো কথাত সংশয় থাকিলে তেন্তে পিচত ৰৈ যাব। যিসকলে নিশ্চয় বুদ্ধিৰ হৈ নিজৰ বুদ্ধিক পিতাৰ ফালে দৌৰাই থাকে তেওঁলোক সতোপ্ৰধান হৈ যায়।\nসকলো ষ্টুডেণ্টে (বিদ্যাৰ্থীয়ে) স্কুলত পঢ়ে গতিকে সিহঁতে এইটো গম পায় যে আমি পঢ়ি কি হ’মগৈ। মৰমৰ আত্মিক সন্তানসকলৰ বুদ্ধিত উদয় হোৱা উচিত যে আমি সত্যযুগ পাৰসপুৰীৰ মালিক হওঁগৈ। এই দেহৰ সম্বন্ধ আদি সকলো এৰিব লাগে। এতিয়া আমি পাৰসপুৰীৰ মালিক পাৰসনাথ হ’ব লাগে, গোটেই দিন এইটো আনন্দত থকা উচিত। বুজি পোৱানে পাৰসপুৰী কাক কোৱা হয়? তাত ঘৰ আদি সকলো সোণ-ৰূপৰ হয়। ইয়াততো শিল ইটাৰ ঘৰ। এতিয়া পুনৰ তোমালোক পাথৰ বুদ্ধিৰ পৰা পাৰস বুদ্ধিৰ হৈ যোৱা। যেতিয়া পাৰসনাথ কৰি তোলোঁতা পিতা আহিব তেতিয়াহে পাথৰ বুদ্ধিৰ পৰা পাৰস বুদ্ধিৰ কৰি তুলিব নহয় জানো! তোমালোক ইয়াত বহি আছা এইটো জানা যে আমাৰ স্কুল উচ্চতকৈও উচ্চ হয়। ইয়াতকৈ শ্ৰেষ্ঠ কোনো স্কুল নাথাকে। এই স্কুলত পঢ়ি তোমালোক কোটি পদম ভাগ্যশালী বিশ্বৰ মালিক হোৱা, গতিকে তোমালোক সন্তানসকল কিমান আনন্দিত হৈ থাকিব লাগে। এই পাথৰপুৰীৰ পৰা পাৰসপুৰীলৈ যোৱা এয়া হৈছে পুৰুষোত্তম সংগমযুগ। কালি পাথৰ বুদ্ধিৰ আছিলা, আজি পাৰস বুদ্ধিৰ হৈ আছা। এই কথাষাৰ যদি সদায় বুদ্ধিত থাকে তেতিয়াও মনমনাভৱই হয়। স্কুললৈ শিক্ষক পঢ়াবলৈ আহে। ষ্টুডেণ্টসকলৰ অন্তৰত এইটো থাকে যে এতিয়া শিক্ষক আহিবৰ হৈছে। তোমালোক সন্তানসকলেও বুজি পোৱা যে আমাৰ শিক্ষকতো স্বয়ং ভগৱান হয়। তেওঁ আমাক স্বৰ্গৰ মালিক কৰি তোলে তেন্তে নিশ্চয় সংগমত আহিব। এতিয়া তোমালোকে জানা যে মনুষ্যই আহ্বান কৰি থাকে আৰু তেওঁ ইয়ালৈ আহি গ’ল। কল্পৰ পূৰ্বেও এনেকুৱা হৈছিল সেইবাবেতো লিখা আছে যে বিনাশকালত বিপৰীত বুদ্ধি কিয়নো সেইসকল হৈছে পাথৰ বুদ্ধিৰ। তোমালোকৰ হৈছে বিনাশকালত প্ৰীত বুদ্ধি। তোমালোক পাৰস বুদ্ধিৰ হৈ আছা। গতিকে এনেকুৱা কোনো যুক্তি উলিওৱা উচিত যাতে মনুষ্যই সোনকালে বুজি পায়। ইয়ালৈও বহুতকে লৈ আহে, তেতিয়াও কয় শিৱবাবাই ব্ৰহ্মাৰ শৰীৰত আহি কেনেকৈ পঢ়ায়! কেনেকৈ আহে! একোৱে বুজি নাপায়। ইমানবিলাক চেণ্টাৰলৈ (সেৱাকেন্দ্ৰলৈ) আহে। নিশ্চয় বুদ্ধি আছে নহয় জানো। সকলোৱে কয় - শিৱ ভগৱানুবাচ, শিৱই হৈছে সকলোৰে পিতা। কৃষ্ণক জানো সকলোৰে পিতা বুলি ক’ব। এই ক্ষেত্ৰত বিবুদ্ধিত পৰাৰ কোনো কথা নাই। কিন্তু ভাগ্য পলমকৈ উদয় হ’বলগীয়া থাকিলে লেঙেৰাই থাকে। কমকৈ পঢ়াজনক কোৱা হয় যে এওঁ লেঙেৰাই থাকে। সংশয় বুদ্ধিৰ হ’লে পিচত থাকি যাব। নিশ্চয় বুদ্ধিৰ ভালকৈ পঢ়াসকলে আগলৈ ঘাটি পূৰাই থাকিব। কিমান চিম্প’ল (সৰলভাৱে) বুজোৱা হয়। যিদৰে ল’ৰা-ছোৱালীয়ে দৌৰি চিহ্নলৈকে গৈ আকৌ ঘূৰি আহে। পিতায়ো কয় - বুদ্ধিক সোনকালে শিৱবাবাৰ ওচৰলৈ দৌৰালে সতোপ্ৰধান হৈ যাবাগৈ। ইয়াত বুজেও ভালকৈয়ে। কাঁড় লাগি যায় (প্ৰভাৱিত হৈ যায়) আকৌ বাহিৰলৈ গ’লে শেষ হৈ যায়। পিতাই জ্ঞানৰ ইঞ্জেকশ্বন (বেজী) দিয়ে গতিকে তাৰ নিচা বাঢ়ি যাব লাগে নহয় জানো। কিন্তু নিচা নাবাঢ়েই। ইয়াত জ্ঞান অমৃতৰ পিয়লা পান কৰে তেতিয়া প্ৰভাৱ পৰে। বাহিৰলৈ গ’লেই পাহৰি যায়। সন্তানসকলে জানে - জ্ঞানৰ সাগৰ, পতিত-পাৱন, সৎগতিদাতা, লিবাৰেটৰ (মুক্তিদাতা) এজনেই পিতা। তেৱেঁই সকলো কথাৰ উত্তৰাধিকাৰ দিয়ে। পিতাই কয় – সন্তানসকল, তোমালোকো সম্পূৰ্ণ সাগৰ হৈ যোৱা। মোৰ যিমান জ্ঞান আছে সিমান তোমালোকেও ধাৰণ কৰা।\nশিৱবাবাৰ দেহৰ নিচা নাই। পিতাই কয় – সন্তানসকল, মইতো সদায় শান্ত হৈ থাকোঁ। তোমালোকৰো যেতিয়া দেহ নাছিল তেতিয়া নিচা নাছিল। শিৱবাবাই এনেকৈ কয় জানো যে এইটো মোৰ বস্তু। এইটো শৰীৰ ঋণত লৈছে, ঋণত লোৱা বস্তু নিজৰ হ’ল জানো। মই এওঁৰ শৰীৰত প্ৰৱেশ কৰিছোঁ অলপ সময়ৰ কাৰণে সেৱা কৰাৰ অৰ্থে। এতিয়া তোমালোক সন্তানসকল ঘৰলৈ উভতি যাব লাগে, ভগৱানৰ সৈতে মিলিত হ’বলৈ দৌৰ লগাব লাগে। ইমান যজ্ঞ-তপ আদি কৰি থাকে কিন্তু এইটো বুজি পায় জানো তেওঁক কেনেকৈ লগ পাব। এনেকৈ ভাবে যে কিবা নহয় কিবা ৰূপত ভগৱান আহিব। পিতাই বুজায়তো অতি সহজকৈ, প্ৰদৰ্শনীতো তোমালোকে বুজোৱা। সত্যযুগ-ত্ৰেতাৰ আয়ুসো লিখা আছে। তাত 2500 বছৰলৈকে একেবাৰে এক্যুৰেট (সঠিক)। সূৰ্য্যবংশীৰ পাচত হয় চন্দ্ৰবংশী আকৌ দেখুওৱা যে ৰাৱণ ৰাজ্য আৰম্ভ হ’ল আৰু ভাৰত পতিত হ’বলৈ ল’লে। দ্বাপৰ-কলিযুগত ৰাৱণ ৰাজ্য হয়, তিথি-তাৰিখ লিখা আছে। মাজত সংগমযুগক ৰাখিবা। ৰথীও নিশ্চয় লাগে নহয় জানো। এই ৰথত প্ৰৱেশ কৰি পিতাই ৰাজযোগ শিকায় যাৰ দ্বাৰা এওঁলোক লক্ষ্মী-নাৰায়ণ হয়। যিকোনো লোককে বুজোৱাটো বহুত সহজ। লক্ষ্মী-নাৰায়ণৰ ডায়নেষ্টি (ৰাজবংশ) কিমান সময় চলে। বাকী সকলো বংশ হৈছে হদৰ (সীমিত) এয়া হৈছে বেহদৰ (অসীমৰ)। এই বেহদৰ হিষ্ট্ৰী-জিওগ্ৰাফী (ইতিহাস-ভূগোল)ক জানিব লাগে নহয় জানো। এতিয়া হৈছে সংগমযুগ। আকৌ দৈৱী ৰাজ্য স্থাপন হৈ আছে। এই পাথৰপুৰী, পুৰণি সৃষ্টিৰ বিনাশ হ’ব। বিনাশ নহ’লে নতুন সৃষ্টি কেনেকৈ হ’ব! এতিয়া কয় নিউ দেল্‌হী (নতুন দিল্লী)। এতিয়া তোমালোক সন্তানসকলে জানা নিউ দেল্‌হী কেতিয়া হ’ব। নতুন সৃষ্টিত নিউ দেল্‌হী হয়। গায়নো কৰে যমুনাৰ পাৰত মহল হয়। যেতিয়া এই লক্ষ্মী-নাৰায়ণৰ ৰাজত্ব হয়, তেতিয়া কোৱা হ’ব নিউ দেল্‌হী, পাৰসপুৰী। নতুন ৰাজ্যতো সত্যযুগত লক্ষ্মী-নাৰায়ণৰ হয়। মনুষ্যইতো এইটোও পাহৰি গৈছে যে ড্ৰামা কেনেকৈ আৰম্ভ হয়। কোন কোন মুখ্য এক্টৰ্চ (ভাৱৰীয়া) হয়, সেয়া জনা উচিত নহয় জানো। এক্টৰ্চতো বহুত আছে সেইকাৰণে মুখ্য এক্টৰ্চক তোমালোকে জানা। তোমালোকো মুখ্য এক্টৰ্চ হৈ আছা। সকলোতকৈ মুখ্য ভূমিকা তোমালোকে পালন কৰি আছা। তোমালোক আত্মিক চ’চিয়েল ৱৰ্কাৰ (সমাজসেৱক) হোৱা। বাকী সকলো চ’চিয়েল ৱৰ্কাৰ হৈছে পাৰ্থিৱ। তোমালোকে আত্মাসকলক বুজোৱা, আত্মাই পঢ়ে। মনুষ্যই ভাবে শৰীৰে পঢ়ে। এইটো কোনেও নাজানে যে আত্মাই এই অ’ৰগেন্সৰ (ইন্দ্ৰিয়ৰ) দ্বাৰা পঢ়ে। আমি আত্মা বেৰিষ্টাৰ আদি হওঁ। বাবাই আমাক পঢ়ায়। সংস্কাৰো আত্মাত থাকে। সংস্কাৰ লৈ যাব আকৌ আহি নতুন সৃষ্টিত ৰাজত্ব কৰিব। যিদৰে সত্যযুগত ৰাজধানী চলিছিল সেইদৰেই আৰম্ভ হৈ যাব। ইয়াত সুধিবলৈ একো দৰকাৰ নাথাকে। মুখ্য কথা হৈছে – দেহ-অভিমানত কেতিয়াও নাহিবা। নিজক আত্মা বুলি বুজা। কোনো বিকৰ্ম নকৰিবা। স্মৃতিত থাকিবা, নহ’লে এটা বিকৰ্মৰ বোজা এশগুণ হৈ যাব। হাড়-মূৰ একেবাৰে ভাঙি যায়। তাৰ ভিতৰতো মুখ্য বিকাৰ হৈছে কাম বিকাৰ। কোনোৱে কয় - সন্তানে বিৰক্ত কৰে তেতিয়া মাৰিবলগীয়া হয়। এতিয়া এইটো কোনো সুধিবলগীয়া কথা নহয়। এয়াতো সাধাৰণ পা-পইচাৰ পাপ বুলি কোৱা হ’ব। তোমালোকৰ শিৰততো জন্ম-জন্মান্তৰৰ পাপ আছে, প্ৰথমে সেয়াতো ভস্ম কৰা। পিতাই পাৱন হ’বলৈ বহুত সহজ উপায় শুনায়। তোমালোক এজন পিতাৰ স্মৃতিৰে পাৱন হৈ যাবা। ভগৱানুবাচ (ভগৱানে কয়) - সন্তানসকলৰ প্ৰতি, তোমালোক আত্মাসকলৰ সৈতে বাৰ্তালাপ কৰোঁ। আৰু কোনো মনুষ্যই এনেকৈ বুজিব নোৱাৰে। তেওঁলোকেতো নিজক শৰীৰ বুলিয়ে বুজে। পিতাই কয় - মই আত্মাসকলক বুজাওঁ। গায়নো কৰা হয় যে আত্মাসকল আৰু পৰমাত্মাৰ মেলা লাগে, ইয়াত কোনো আৱাজ (শব্দ) আদি কৰিব নালাগে। এয়াতো হৈছে পঢ়া। দূৰ-দূৰণিৰ পৰা পিতাৰ ওচৰলৈ আহে। যিসকল নিশ্চয় বুদ্ধিৰ হ’ব তেওঁলোকৰ আগলৈ গৈ তীব্ৰ আকৰ্ষণ হ’ব। এতিয়া কাৰো ইমান আকৰ্ষণ নহয় কিয়নো স্মৰণ নকৰে। যেতিয়া যাত্ৰাৰ পৰা উভতে, ঘৰৰ সমীপত আহে তেতিয়া ঘৰ স্মৃতিলৈ আহিব, ল’ৰা-ছোৱালী স্মৃতিলৈ আহিব, ঘৰ পোৱা মাত্ৰকে আনন্দেৰে আহি লগ কৰিব। আনন্দ বাঢ়ি যাব। প্ৰথমে স্ত্ৰী স্মৃতিলৈ আহিব তাৰপাচত ল’ৰা-ছোৱালী আদি স্মৃতিলৈ আহিব। তোমালোকৰ স্মৃতি উদয় হ’ব যে আমি ঘৰলৈ যাওঁ তাত পিতা আৰু সন্তানসকলহে থাকে। ডবল (দুগুণ) আনন্দ থাকে। শান্তিধাম ঘৰলৈ যাম আকৌ ৰাজধানীলৈ আহিম। মাত্ৰ স্মৰণহে কৰিব লাগে, পিতাই কয় - মনমনাভৱ। নিজকে আত্মা বুলি বুজি পিতাক আৰু উত্তৰাধিকাৰক স্মৰণ কৰা। পিতাই তোমালোক সন্তানসকলক গুল-গুল (ফুল) কৰি তুলি নয়নত বহুৱাই লগত লৈ যায়। অলপো কষ্ট নাই। যেনেকৈ মহৰ জাক যায় নহয় জানো। তোমালোক আত্মাসকলো এনেকৈ পিতাৰ সৈতে যাবাগৈ। পাৱন হ’বলৈ তোমালোকে পিতাক স্মৰণ কৰা, ঘৰক নহয়।\nপিতাৰ দৃষ্টি পোন প্ৰথমে দৰিদ্ৰ সন্তানসকলৰ প্ৰতি যায়। পিতা দৰিদ্ৰৰ কল্যাণ কৰোঁতা নহয় জানো। তোমালোকেও গাঁৱত ছাৰ্ভিচ (সেৱা) কৰিবলৈ যোৱা। পিতাই কয় - ময়ো আহি তোমালোকৰ গাঁৱক পাৰসপুৰী কৰি তোলোঁ। এতিয়াতো এইখন নৰক পুৰণি সৃষ্টি। ইয়াক নিশ্চয় ভাঙিব (নাশ কৰিব) লাগিব। নতুন সৃষ্টিত নিউ দেল্‌হী, সেয়া সত্যযুগতহে হ’ব। তাত ৰাজত্বও তোমালোকৰ হ’ব। তোমালোকৰ নিচা বাঢ়ি যায় যে আমি পুনৰ নিজৰ ৰাজধানী স্থাপন কৰিম। যেনেকৈ কল্পৰ পূৰ্বে কৰিছিলোঁ। এনেকৈ ক’বা জানো যে আমি এনেকুৱা এনেকুৱা ঘৰ সাজিম। নহয়, তোমালোক যেতিয়া তালৈ যাবা তেতিয়া অট’মেটিক (আপোনাআপুনি) তোমালোকে সাজিবলৈ লাগি যাবা কিয়নো আত্মাত সেই পাৰ্ট (ভূমিকা) নিহিত হৈ আছে। ইয়াত কেৱল পঢ়াৰ পাৰ্ট। তাত তোমালোকৰ বুদ্ধিত আপোনাআপুনি উদয় হ’ব যে আমি এনেকৈ এনেকৈ মহল সাজিম। যেনেকৈ কল্পৰ পূৰ্বে সাজিছিলা, সেয়া সাজিবলৈ লাগি যাবা। আত্মাততো আগৰ পৰাই নিহিত হৈ আছে। তোমালোকে সেয়াই মহল সাজিবা যিবোৰত তোমালোক কল্পই কল্পই থাকা। এই কথাবোৰ নতুন কোনেও বুজিব নোৱাৰে। তোমালোকে বুজি পোৱা, আমি আহোঁ, নতুন নতুন পইণ্টচ (উক্তি) শুনি ৰিফ্ৰেচ (সতেজ) হৈ যাওঁ। নতুন নতুন পইণ্টচ ওলাই থাকে, সেয়াও ড্ৰামাত নিৰ্ধাৰিত হৈ আছে।\nবাবাই কয় – সন্তানসকল, মই এই ষাঁড় গৰুত (ৰথত; ব্ৰহ্মা তনত) সদায় আৰোহণ কৰিম, ইয়াৰ পৰা মোৰ সুখৰ অনুভূতি নহয়। মইতো তোমালোক সন্তানসকলক পঢ়াবলৈ আহোঁ। এনেকুৱা নহয় যে ষাঁড়ৰ ওপৰত আৰোহণ কৰি বহি থাকোঁ। ৰাতিয়ে-দিনে ষাঁড়ৰ ওপৰত আৰোহণ হয় জানো? তেওঁৰতো চেকেণ্ডত অহা-যোৱা চলি থাকে। সদায় বহি থকা নিয়মেই নাই। পিতা কিমান দূৰৈৰ পৰা পঢ়াবৰ কাৰণে আহে, তেওঁৰ ঘৰতো সেইখন নহয় জানো। গোটেই দিন জানো শৰীৰত বহি থাকিব। তেওঁৰ সুখৰ অনুভূতিয়েই নহ’ব। যেনেকৈ সজাত ভাটৌ আৱদ্ধ হৈ যায়। মইতো এয়া (ব্ৰহ্মা তন) ঋণত লওঁ তোমালোকক বুজাবৰ কাৰণে। তোমালোকে ক’বা জ্ঞানৰ সাগৰ বাবা আমাক পঢ়াবৰ কাৰণে আহে। আনন্দত ৰোমাঞ্চিত হৈ যাব (গাৰ নোম শিয়ৰি উঠিব) লাগে। সেই আনন্দ আকৌ কম হৈ যাব লাগে জানো। এওঁ (ব্ৰহ্মা) গৰাকীতো স্থায়ীভাৱে বহি আছে। এটা ষাঁড়ত সদায় দুজন আৰোহী থাকিব জানো? শিৱবাবা থাকে নিজৰ ধামত। ইয়ালৈ আহে, আহিবলৈ দেৰি লাগে জানো। ৰকেট চোৱা কিমান দ্ৰুতবেগী হয়। আৱাজতকৈও বেগী। আত্মাও অতি সূক্ষ্ম ৰকেট হয়। আত্মাই কেনেকৈ দৌৰে, ইয়াৰ পৰা মুহূৰ্ততে লণ্ডন পায়গৈ। এক চেকেণ্ডত জীৱনমুক্তি বুলি গায়ন কৰা হৈছে। বাবা নিজেও ৰকেট হয়। তেওঁ কয় - মই তোমালোকক পঢ়াবৰ কাৰণে আহোঁ। আকৌ নিজৰ ঘৰলৈ যাওঁ। এইখিনি সময়ত বহুত বিজী (ব্যস্ত) হৈ থাকোঁ। দিব্য দৃষ্টি দাতা হওঁ, গতিকে ভক্তসকলক ৰাজী কৰিবলগীয়া হয়। তোমালোকক পঢ়াওঁ। ভক্তসকলৰ অন্তৰে বিচাৰে সাক্ষাৎকাৰ হওক বা কিবা নহয় কিবা ভিক্ষা মাগি থাকে। আটাইতকৈ বেছি ভিক্ষা জগত অম্বাৰ পৰা মাগে। তোমালোক জগত অম্বা নোহোৱা জানো। তোমালোকে বিশ্বৰ বাদশ্বাহীৰ (সাম্ৰাজ্যৰ) ভিক্ষা দিয়া। দৰিদ্ৰসকলে ভিক্ষা পায় নহয় জানো। আমিও দৰিদ্ৰ হওঁ গতিকে শিৱবাবাই স্বৰ্গৰ বাদশ্বাহী ভিক্ষা হিচাপে দি দিয়ে। ভিক্ষা আৰু অন্য একো নহয়, কেৱল কয় - পিতাক স্মৰণ কৰা তেতিয়া বিকৰ্ম বিনাশ হ’ব। শান্তিধামলৈ গুচি যাবাগৈ। মোক স্মৰণ কৰা তেনেহ’লে মই গেৰাণ্টী (প্ৰতিশ্ৰুতি) দিছোঁ তোমালোকৰ আয়ুসো দীঘলীয়া হৈ যাব। সত্যযুগত মৃত্যুৰ নামেই নাথাকে। সেইখন হৈছে অমৰলোক, তাত মৃত্যুৰ নাম নাথাকে। কেৱল এখন ছাল (এটা শৰীৰ) ত্যাগ কৰি আন এখন লয়, ইয়াক মৃত্যু বুলি ক’বা নেকি! সেইখন হৈছে অমৰপুৰী, সাক্ষাৎকাৰ হয় মই শিশু হ’মগৈ। আনন্দৰ কথা। বাবাৰ (ব্ৰহ্মাৰ) অন্তৰে বিচাৰে এতিয়া গৈ শিশু হওঁগৈ। এইটো জানে যে গ’ল্ডেন স্পুন ইন মাউথ (মুখত সোণৰ চামুচ; জন্মৰে পৰা সমৃদ্ধিশালী অৱস্থা) হ’ব। একমাত্ৰ কল্পৰ পাচত পুনৰাই লগ পোৱা পিতাৰ অতি মৰমৰ সন্তান হওঁ। পিতাই এড’প্ট কৰিছে (তুলি লৈছে)। মই কল্পৰ পাচত পুনৰাই লগ পোৱা সন্তান হওঁ সেয়েহে পিতাই কিমান মৰম কৰে। একেবাৰে প্ৰৱেশ কৰি লয়। এয়াও খেল নহয় জানো। খেলত সদায় আনন্দিত হোৱা যায়। এইটোও জানে যে নিশ্চয় বহুত ভাগ্যশালী ৰথ হ’ব। যাৰ বাবে গায়ন আছে জ্ঞানৰ সাগৰে এই ৰথত (ব্ৰহ্মা তনত) প্ৰৱেশ কৰি তোমালোকক জ্ঞান দিয়ে। তোমালোক সন্তানসকলৰ বাবে এটাই আনন্দ বহুত বেছি যে ভগৱানে আহি পঢ়ায়। ভগৱানে স্বৰ্গৰ ৰাজ্য স্থাপন কৰে। আমি তেওঁৰ সন্তান হওঁ তেন্তে আমি নৰকত কিয়! এইটো কাৰো বুদ্ধিত উদয় নহয়। তোমালোকতো ভাগ্যশালী হোৱা যে বিশ্বৰ মালিক হ’বলৈ পঢ়া। এনেকুৱা পঢ়াৰ প্ৰতি কিমান এটেনশ্বন (মনোযোগ) দিয়া উচিত। ভাল বাৰু!\n(1) এইটো ডবল (দুগুণ) আনন্দত থাকিব লাগে যে এতিয়া যাত্ৰা সম্পূৰ্ণ হ’ল - প্ৰথমে আমি নিজৰ ঘৰ শান্তিধামলৈ যাম আকৌ নিজৰ ৰাজধানীলৈ আহিম।\n(2) শিৰত জন্ম-জন্মান্তৰৰ যি পাপৰ বোজা আছে, সেয়া ভস্ম কৰিব লাগে, দেহ-অভিমানত আহি কোনো বিকৰ্ম কৰিব নালাগে।\nমনৰ স্বতন্ত্ৰতাৰ দ্বাৰা সকলো আত্মাক শান্তিৰ দান দিওঁতা মনেৰে মহাদানী হোৱা\nবন্ধনত থকা মাতৃসকল যদিও শাৰীৰিকভাৱে পৰতন্ত্ৰ কিন্তু মনেৰে যদি স্বতন্ত্ৰ হয় তেন্তে নিজৰ বৃত্তিৰ দ্বাৰা, শুদ্ধ সংকল্পৰ দ্বাৰা বিশ্বৰ বায়ুমণ্ডলক পৰিৱৰ্তন কৰাৰ সেৱা কৰিব পাৰে। এতিয়া বিশ্বক মনৰ শান্তিৰ প্ৰয়োজন। গতিকে মনেৰে স্বতন্ত্ৰ আত্মাই মনৰ দ্বাৰা শান্তিৰ ভায়ব্ৰেশ্বন (প্ৰকম্পন) বিয়পাব পাৰে। শান্তিৰ সাগৰ পিতাৰ স্মৃতিত থাকিলে অট’মেটিক (আপোনাআপুনি) শান্তিৰ কিৰণ বিয়পে। এনেদৰে শান্তিৰ দান দিওঁতাসকলহে মনেৰে মহাদানী হয়।\nস্নেহ ৰূপৰ অনুভৱতো শুনোৱা এতিয়া শক্তি ৰূপৰ অনুভৱ শুনোৱা।


Ac Fresh in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Ac Fresh ar byavahar, ppali, parshwakriya, upkaar, kriya-pratikriya aaru satarkatabani\nAc Fresh की जानकारी\nAc Fresh ৰ লাভ আৰু ব্যৱহাৰসমূহ- AC Fresh Liquid Benefits & Uses in Assamese- Ac Fresh ar laabh aaru byavaharsamuh\nAc Fresh ৰ পালি আৰু সেয়া কেনেদৰে ল'ব- AC Fresh Liquid Dosage & How to Take in Assamese - Ac Fresh ar paali aaru xeya kenedore lobo\nAc Fresh ৰ পাৰ্শ্চক্ৰিয়াসমূহ- AC Fresh Liquid Side Effects in Assamese- Ac Fresh ar parshwakriyasamuh\nAc Fresh সংক্ৰান্ত সতৰ্কতাবাণীসমূহ- AC Fresh Liquid Related Warnings in Assamese- Ac Fresh xonkranta xatarkatabanisamuh\nঅইন দৰৱৰ সৈতে Ac Freshৰ গুৰুতৰ ক্ৰিয়া-প্ৰতিক্ৰিয়া- Severe Interaction of AC Fresh Liquid with Other Drugs in Assamese- Oinor xoite Ac Fresh ar gurutor kriya-pratikriya\nAc Fresh মতভেদসমূহ- AC Fresh Liquid Contraindications in Assamese- Ac Fresh nishedhsamuh\nAc Fresh ৰ বিষয়ে সততে সোধা প্ৰশ্নসমূহ- Frequently asked Questions about AC Fresh Liquid in Assamese- Ac Fresh ar bikhoye satate xodha prashnasamuh\nখাদ্য আৰু মদৰ সৈতে Ac Fresh ক্ৰিয়া-প্ৰতিক্ৰিয়া- AC Fresh Liquid Interactions with Food and Alcohol in Assamese- khadya aaru modor xoite Ac Fresh kriya-pratikriya\nAc Fresh ৰ লাভ আৰু ব্যৱহাৰসমূহ - AC Fresh Liquid Benefits & Uses in Assamese - Ac Fresh ar laabh aaru byavaharsamuh\nAc Fresh তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAc Fresh ৰ পালি আৰু সেয়া কেনেদৰে ল'ব - AC Fresh Liquid Dosage & How to Take in Assamese - Ac Fresh ar paali aaru xeya kenedore lobo\nAc Fresh-ৰ উপাদানসমূহ - AC Fresh Liquid Active Ingredients in Assamese - Ac Fresh-ar upadaansamuh\nAc Fresh ৰ পাৰ্শ্চক্ৰিয়াসমূহ - AC Fresh Liquid Side Effects in Assamese - Ac Fresh ar parshwakriyasamuh\nগৱেষণাৰ ভিত্তিত, Ac Fresh ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAc Fresh সংক্ৰান্ত সতৰ্কতাবাণীসমূহ - AC Fresh Liquid Related Warnings in Assamese - Ac Fresh xonkranta xatarkatabanisamuh\nAc Fresh-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই AC Fresh Liquid পাৰ্শ্ব-প্ৰতিক্ৰিয়াৰ কখা চিন্তা নকৰাকৈ গ্ৰহণ কৰিব পাৰে।\nAc Fresh-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত AC Fresh Liquidৰ পাৰ্শ্ব-প্ৰতিক্ৰিয়াৰ বিষয়ে জনা নাযায়। কাৰণ এইটো বিষয়ৰ ওপৰত গৱেষনা কৰা হোৱা নাই।\nবৃক্কত Ac Fresh কি প্ৰভাৱ দেখা গৈছে?\nবৃক্কত AC Fresh Liquidৰ প্ৰভাৱ সুতীব্ৰ হব পাৰে। চিকিতসকৰ পৰামৰ্শ নোহোৱাকৈ গ্ৰহণ কৰা সুৰক্ষিত নহয়।\nযকৃতত Ac Fresh কি প্ৰভাৱ দেখা গৈছে?\nAC Fresh Liquidএ আপোনাৰ কলিজা ৰ ক্ষেত্ৰত সুতীব্ৰ প্ৰভাৱ দেখুৱাব পাৰে, গতিকে আপোনাৰ চিকিতসকৰ পৰামৰ্শ নোহোৱাকৈ গ্ৰহণ নকৰিব।।\nহৃদযন্ত্ৰৰ ক্ষেত্ৰত Ac Fresh ৰ কি প্ৰভাৱ দেখা গৈছে?\nAC Fresh Liquidৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Ac Freshৰ গুৰুতৰ ক্ৰিয়া-প্ৰতিক্ৰিয়া - Severe Interaction of AC Fresh Liquid with Other Drugs in Assamese - Oinor xoite Ac Fresh ar gurutor kriya-pratikriya\nAc Fresh তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAc Fresh মতভেদসমূহ - AC Fresh Liquid Contraindications in Assamese - Ac Fresh nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Ac Fresh লোৱা অনুচিত যাতে -\nAc Fresh ৰ বিষয়ে সততে সোধা প্ৰশ্নসমূহ - Frequently asked Questions about AC Fresh Liquid in Assamese - Ac Fresh ar bikhoye satate xodha prashnasamuh\nএই Ac Fresh-এ অভ্য়াস বা নিচাৰ সৃষ্টি কৰে নেকি?\nনহয়, AC Fresh Liquid আসক্তি সৃষ্টি কাৰক বুলি কোনো সাক্ষ্য নাই।\nহয়, AC Fresh Liquid লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nAC Fresh Liquid লোৱাৰ পিছত কোনো পাৰ্শ্চক্ৰিয়া নাই।\nনহয়, মানসিক ৰোগৰ চিকিত্সাৰ ক্ষেত্ৰত AC Fresh Liquid ব্যৱহৃত নহয়।\nখাদ্য আৰু মদৰ সৈতে Ac Fresh ক্ৰিয়া-প্ৰতিক্ৰিয়া - AC Fresh Liquid Interactions with Food and Alcohol in Assamese - khadya aaru modor xoite Ac Fresh kriya-pratikriya\nখাদ্য আৰু Ac Freshৰ ক্ৰিয়া-প্ৰতিক্ৰিয়া\nখাদ্যৰ সৈতে AC Fresh Liquidৰ ক্ৰিয়া-প্ৰতিক্ৰিয়াৰ কোনো তথ্য নাই, এইবিষয়ত গৱেষণাৰ অভাৱৰ হেতু।\nমদ আৰু Ac Freshৰ মাজৰ প্ৰতিক্ৰিয়া\nমদ আৰু AC Fresh Liquid একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।\nAc Fresh ৰ অনুকল্প - Substitutes for AC Fresh Liquid in Assamese\nআপুনি বা আপোনাৰ পৰিয়ালৰ কোনোবাই Ac Fresh লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Ac Fresh ব্যৱহাৰ কৰিছিল নেকি?\nআপুনি কিমান পৰিমাণে Ac Fresh সেৱন কৰিছিল?\nআপুনি Ac Fresh ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Ac Fresh সেৱন কৰে?


ত্যাগ (কথা-কবিতা) -ৰিদিপ কুমাৰ নাথ - সাহিত্য ডট অৰ্গ\nত্যাগ (কথা-কবিতা) -ৰিদিপ কুমাৰ নাথ\n-ৰিদিপ কুমাৰ নাথ\nআনোঁ বুলিয়েই আনিব পৰাহেঁতেন খেপিয়াই, পৃথিৱীৰ প্ৰত্যেকখন মুখতেই জ্বলিলহেঁতেন পোহৰ ! থপিয়াব বিচাৰোতেই উজ্বলতা, নপৰিলহেঁতেন সৰি কাৰোবাৰ মুখৰ শেৱালি ! প্ৰিয় হ’ল বুলিয়েইতো সকলোৰে পদুলিত নসৰে শেৱালি ! তোৰ মুখত গুজি তৰা, বিচাৰিলেওতো গাব নোৱাৰিব পাৰে কোনোবাই ফাগুণৰ গান ! কোনেনো নিবিচাৰে হেঁপাহৰ ক’হিনুৰ ? তোৰ মুখত ক’হিনুৰ গুজি সি চোমালিয়াৰ ভাত খায়; এয়াতো নহয় কোনো তেজিমলাৰ কাহিনী !\n“তেজিমলা এতিয়া বহু দূৰ”, কোনোবাই কৈছিল । আইতা নাছিল সেয়া । যান্ত্ৰিকতাৰ পৃথিৱীত কক্‌বকাব নিবিচৰা আইতা এতিয়া বহু দূৰ । অশান্তিৰ পৰিসীমাৰ বাহিৰত উৰি চাবলৈ জগা হেঁপাহবোৰে বাধ্য কৰায় কেতিয়াবা কথা পাতিবলৈ আইতাৰ স’তে । এইবোৰ জোনাক নিশাৰ কথা নে জোনাক বিচৰা নিশাৰ কথা ? অপ্ৰাসঙ্গিক । জোনৰ ওচৰত থাকিলেই কাৰোবাৰ দেহত জোনাক গলিব বুলিতো ন দি ক’ব নোৱাৰে আপুনি, যিদৰে সৰি পৰাৰ আগতে ন দি ক’ব পৰা নোৱাৰে শেৱালিজোপাই, অদূৰতম ভৱিষ্যতৰ সেয়া কোনপাহ তলসৰা শেৱালি ।\nবোৱাৰী চোতালত নিয়ৰবোৰে হেনো কৈছিল, “কাৰোবাৰ হাতত মালা গুজি সুখী নহয় তলসৰা শেৱালী । কিন্তু সুখী হৈ দুখী কৰাৰ হেঁপাহত ভীস্ম প্ৰতিজ্ঞা কৰা হ’লে দুৱৰিৰ ঠাইত গজিলহেঁতেন হয়তো কেইটামান শুকান উল্কাপিণ্ড ! সেই বাবেই জীয়াই আছে পৃথিৱী ।”\nকি নাম সেই প্ৰতিজ্ঞাৰ ? আইতাই দিয়া নাছিল সেই নাম, ত্যাগ তাৰ বিপৰীত নাম ।\n← জেৰেঙা কেনে আছ তই ! -(ৰ’দালি সপোন বুঢ়াগোহাঞি)\nপ্ৰেম (নিবেদিতা হাজৰিকা ) →\nব’হাগ (মনোজ মন কলিতা)\nবৰষুণ ( দীপাঞ্জলি পাঠক )\nশৰত মোৰ নিচেই আপোন (ৰশ্মিৰেখা দাস)\nদুৰবল কৰি তুলিব পাৰে\nআলসুৱা হব পাৰে\nকঠিন মনৰ মানুহ জন…..\nজন অৰণ্যৰ মাজত নিজক শেৰোৱাই\nপথ বিচাৰি সাবাতুৰি খাই\nসন্ধানসীহ হব পাৰে……\nবাতৰি কাকতৰ পৃস্ঠাত\nএটা খৱৰ হব পাৰে\nএজুৰি চকুৰ ঠিকনা বিচাৰি\nকত বা শেৰাল\nগভীৰ বিস্বাস যত\nএটা সপোনৰ জন্ম\nআপোন হোৱাৰ সময়\nদুচকুৰ পৰা চাৰিচকু\nনিজতকৈও আপোন বুলি ভৱাজনৰ\nনিজক হেৰোৱাই পোৱা নাই যিজনে\nতেওঁ বুজিব নোৱাৰিৱ\nদুচকুৰ গভীৰতাৰ অথ… … যদুমণি.20.02.2012


যোৱে3- ইণ্ডিয়ান ৰিভাইচ ভাৰচন (IRV) আচামিচ - 2019\n1চোৱা, সেইবোৰ দিনত আৰু সময়ত, মই যিহূদাৰ আৰু যিৰূচালেমৰ বন্দী-অৱস্থাত থকা লোকসকলক ঘূৰাই আনিম,\n2মই সকলো জাতিক গোটাই যিহোচাফটৰ উপত্যকালৈ নমাই আনিম। সেই ঠাইত মই তেওঁলোকৰ বিচাৰ কৰিম, কিয়নো মোৰ প্ৰজাবোৰক আৰু মোৰ যি উত্তৰাধিকাৰ স্বৰূপ ইস্ৰায়েলক তেওঁলোকে জাতিবোৰৰ মাজত ছিন্ন-ভিন্ন কৰিলে, আৰু তেওঁলোকে মোৰ দেশ ভাগ বাঁটি ল’লে।\n3তেওঁলোকে মোৰ প্ৰজাসকলৰ কাৰণে চিঠি খেলালে, ল’ৰাক বিক্রী কৰি তাৰ সলনি বেশ্যা ল’লে, আৰু ছোৱালীক বিক্রী কৰি পান কৰিবৰ অভিপ্ৰায়েৰে দ্ৰাক্ষাৰস কিনিলে।\n4এতিয়া তোমালোকে মোৰ প্রতি কিয় খং কৰিছা, হে তূৰ, চীদোন আৰু পলেষ্টিয়াসকলৰ আটাই অঞ্চল? তোমালোকে মোক ক্ষতিপূৰণ দিয়া নে? যদি তোমালোকে মোক ক্ষতিপূৰণ দিয়া, তেতিয়া হ’লে মই অতি শীঘ্ৰে বেগেৰে গৈ তোমালোকে দিয়া ক্ষতিপূৰণৰ প্ৰতিফল তোমালোকৰ মূৰৰ ওপৰত দিম।\n5কিয়নো তোমালোকে মোৰ ৰূপ আৰু সোণ নিলা, আৰু তোমালোকৰ মন্দিৰবোৰলৈ মোৰ উত্তম উত্তম মনোহৰ বস্তুবোৰ লৈ গলা।\n6তোমালোকে যিহূদা আৰু যিৰূচালেমৰ সন্তান সকলক গ্ৰীকসকলৰ ওচৰত বিক্ৰী কৰিলা যাতে তেওঁলোকে তেওঁলোকক দেশৰ পৰা অপসাৰণ কৰি দূৰলৈ নিয়াৰ নিৰ্দেশ দিব পাৰে।\n7কিন্তু চোৱা, যি ঠাইত তোমালোকে তেওঁলোকক বিক্ৰী কৰিলা, সেই ঠাইৰ পৰা নিজ ঠাইলৈ ঘূৰিবলৈ মই তেওঁলোকক উদ্ধাৰ কৰিম, আৰু তোমালোকৰ প্ৰতিকাৰৰ প্ৰতিফল মই তোমালোকৰ মূৰৰ ওপৰত দিম।\n8আৰু তোমালোকৰ পো-জীবোৰক যিহূদাৰ সন্তান সকলৰ হাতত বিক্ৰী কৰিম। তেওঁলোকে দূৰত থকা জাতি চিবায়ীয়া লোকসকলৰ ওচৰত তেওঁলোকক বিক্ৰী কৰিব। কিয়নো যিহোৱাই এই কথা ক’লে।\n9তোমালোকে জাতি সমূহৰ মাজত এই কথা ঘোষণা কৰা: ‘যুদ্ধ কৰিবলৈ সাজু হোৱা, বীৰ লোকসকলক জাগ্ৰত কৰা, তেওঁলোকক ওচৰলৈ আনা, আৰু আটাই ৰণুৱা উপস্থিত হওঁক।\n10তোমালোকে তোমালোকৰ নাঙলৰ ফাল পিটি তৰোৱাল, আৰু তোমালোকৰ কলম দিয়া কটাৰী পিটি যাঠী গঢ়োৱা। “মই শক্তিশালী”, এই বুলি দুৰ্ব্বল সকলে কওঁক।\n11হে চাৰিওফালে থকা জাতি সমূহ, অগ্ৰসৰ হোৱা আৰু আহা, হে যিহোৱা, তোমাৰ বীৰসকলক সেই ঠাইলৈ নমাই আনা।\n12জাতি সমূহ নিজে জাগি উঠক, আৰু যিহোচাফটৰ উপত্যকালৈ আহক; কিয়নো মই সেই ঠাইত চাৰিওফালে থকা জাতি সমূহৰ বিচাৰ কৰিবলৈ বহিম।\n13তোমালোকে কাঁচি লগোৱা, কিয়নো শস্য পকিল। আহাঁ দ্ৰাক্ষাকুণ্ড গচকা, কিয়নো দ্ৰাক্ষাকুণ্ড পৰিপূৰ্ণ হৈছে, আৰু ৰসৰ আধাৰবোৰ উপচি পৰিছে, কিয়নো তেওঁলোকৰ দুষ্টতা অধিক।”\n14তাত আলোড়ন হৈছে। সোধ-বিচাৰ কৰা উপত্যকাত আলোড়ন হৈছে।। কিয়নো সোধ-বিচাৰৰ উপত্যকাত দণ্ড দিব লগা যিহোৱাৰ দিন ওচৰ হৈছে।\n15সূৰ্য আৰু চন্দ্ৰ অন্ধকাৰ হৈছে, আৰু তৰাবোৰে নিজৰ পোহৰ নিদিয়া হৈছে।\n16যিহোৱাই চিয়োনৰ পৰা গৰ্জ্জন কৰিব, আৰু যিৰূচালেমৰ পৰা নিজৰ মাত শুনাব। আকাশ-মণ্ডল আৰু পৃথিৱী কঁপিব, কিন্তু যিহোৱা নিজ প্ৰজাসকলৰ আশ্ৰয় আৰু ইস্ৰায়েলৰ সন্তান সকলৰ কোঁঠস্বৰূপ হ’ব।\n17“তেতিয়া মই যে মোৰ পবিত্ৰ পৰ্ব্বত চিয়োনত বাস কৰোঁতা তোমালোকৰ ঈশ্বৰ যিহোৱা, সেই বিষয়ে তোমালোকে জানিবা। তেতিয়া যিৰূচালেম পবিত্ৰ হ’ব, আৰু কোনো বিদেশী সৈন্য দলে তাৰ মাজেদি পুনৰ অহা-যোৱা কৰিব নোৱাৰিব।\n18সেই দিনা পৰ্ব্বতবোৰৰ পৰা নতুন দ্ৰাক্ষাৰস টোপা-টোপে পৰিব, ওখ পৰ্ব্বতবোৰৰ পৰা গাখীৰৰ সূঁতী বৈ যাব, যিহূদাৰ আটাই জুৰিবোৰৰ পানী বৈ যাব, আৰু যিহোৱাৰ গৃহৰ পৰা এটা ভুমুক ওলাই চিটীমৰ উপত্যকাত পানী দিব।\n19যিহূদাৰ সন্তানসকলক কৰা অত্যাচাৰৰ কাৰণে মিচৰ ধ্বংসস্থান হ’ব, আৰু ইদোম ধ্বংস-অৰণ্য হ’ব, কিয়নো তেওঁলোকে নিজৰ দেশতে নিৰ্দ্দোষীৰ ৰক্তপাত কৰিলে।\n20কিন্তু যিহূদী চিৰকাললৈকে, আৰু যিৰূচালেম পুৰুষানুক্ৰমে থাকিব।\n21মই তেওঁলোকৰ যি ৰক্তপাতৰ প্ৰতিকাৰ সধা নাই, সেই ৰক্তপাতৰ প্ৰতিকাৰ সাধিম,” কিয়নো যিহোৱাই চিয়োনত বাস কৰিছে।\n< যোৱে 2


"বাইক", "স্কুটি" বনাম বৰ্তমানৰ কলেজীয়া ছাত্ৰ-ছাত্ৰী-(হাচান উল্লাহ) - সাহিত্য ডট অৰ্গ\nবিদ্যায়তনিক ক্ষেত্ৰত আজিৰ ছাত্ৰ-ছাত্ৰীসকল কিমান সচেতন? কলেজলৈ বুলি ঘৰৰ পৰা ওলাই যোৱা ছাত্ৰজন বা ছাত্ৰীগৰাকী প্ৰকৃততেই কলেজলৈ যায় নে? নিৰ্দিষ্ট সময়ৰ ক্লাছকেইটা কৰেগৈ নে? কিজানি নকৰে!! ঘৰত পিতৃ-মাতৃয়ে আথে-বেথে কলেজলৈ বুলি নিজ সন্তানক আগবঢ়াই দিয়া মুৰ্হূতত সন্তানে শিক্ষাগ্ৰহণৰ বাদে যে বেলেগ কিবা কামত ব্যস্ত হ’ব পাৰে, সেয়া কেতিয়াও কল্পনা নকৰে। কিন্তু অতি পৰিতাপৰ কথা আজিৰ ৮০% সন্তানে পিতৃ-মাতৃৰ চকুৰ আঁতৰ হোৱাৰ লগে লগেই তেওঁলোকৰ আশাক নস্যাৎ কৰিবলৈ কুণ্ঠাবোধ নকৰে। সৰহ সংখ্যক ছাত্ৰ-ছাত্ৰীক দেখা যায় “বাইক” বা “স্কুটি” লৈ কলেজৰ সময়খিনি যেনিয়ে তেনিয়ে ঘুৰি ফুৰা। কলেজ খোলা দিনতো “ফাষ্ট-ফুড” বা “ৰেষ্টুৰা” বিলাকত ঘণ্টা-ঘণ্টা ধৰি ছাত্ৰ-ছাত্ৰীৰ ভিৰ বা “ভাল” শব্দত আড্ডা (খোৱাৰ বাবে প্ৰয়োজনীয় সময়তকৈ ৪-৫ গুণ বেছি)। আচৰিত কথা এয়ে যে “বাইক” বা “স্কুটি”ৰ পাছত “ফাষ্ট-ফুড” বা “ৰেষ্টুৰা”ৰ কাষৰ আসনত বিপৰীত লিংগকহে সাধাৰণতে প্ৰত্যক্ষ কৰা যায়, তাত যেন সম-লিংগৰ উপস্থিতি নিষিদ্ধ!\nএনে ছাত্ৰ-ছাত্ৰীৰ “বাইক” বা “স্কুটি”ৰ গতিবেগ দেখিলে বাটৰুৱাই পথৰ কাষৰ দুবৰিত নুঠিলে উপাই নাই। পাছৰ আসনৰ প্ৰেয়সী (তথাকথিত গাৰ্ল ফ্ৰেণ্ড)ক “ইম্প্ৰেছ” কৰাৰ তাগিদাত লাগে কাৰোবাৰ প্ৰাণ ল’ব নতুবা নিজে শ্বহীদ হ’ব। তাতোকৈ আচৰিত কথা যাতায়তৰ নিয়ম নজনা সৰহ সংখ্যক ছাত্ৰ-ছাত্ৰীৰ প্ৰয়োজনীয় অনুজ্ঞা-পত্ৰও নাই। “স্কুটি” চলাবলৈ লোৱা বহু ছাত্ৰীয়ে “ট্ৰেফিক”ৰ ৰঙা লাইটটোৰ অৰ্থও বুজিও নাপায়। কেৱল বুজি পায় পথাচাৰীৰ গাত বা লগাকৈ তীব্ৰবেগত বাহন চলোৱাটো, যিটো আজিকালি “ফেশ্যন”ত পৰিণত হৈছে। অভিভাৱকসকলেও সন্তানৰ প্ৰতি মৰম আকুলতা প্ৰদৰ্শনৰ প্ৰথম আহিলাৰূপে “বাইক” বা “স্কুটি” এখন উপহাৰ দিয়াটোকেই বুজি পোৱা হ’ল। বয়সৰ কথা ভৱাৰ অৱকাশ নাই। “বাইক” বা “স্কুটি” এখন দি দিলেই যেন শিক্ষাগ্ৰহণৰ বাবে পালন কৰিবলগীয়া আটাইতকৈ ডাঙৰ দায়িত্বটো পালন কৰিলে, তেনে এটা ভাব পোষণ কৰে। কিন্তু সেই “বাইক” বা “স্কুটি”খন লৈ সন্তান কলৈ গৈছে, কি কৰিছে, দিনটোৰ ক্লাছকেইটা ঠিকমতে কৰিছেনে, সেই খবৰ ৰখাৰ সময় কিন্তু তেনে অভিভাৱকৰ নাই।\nনিয়মৰ প্ৰয়োজন আছে। অনুশাসনৰ প্ৰয়োজন আছে। সময় এতিয়াও উকলি যোৱা নাই। কলেজ কৰ্তৃপক্ষই এই ক্ষেত্ৰত কিছুমান নিয়ম প্ৰবৰ্তনত গুৰুত্ব আৰোপ কৰক। অভিভাৱকসকলক একোখনকৈ ৰেজিষ্টাৰ দিয়ক য’ত তেওঁলোকে প্ৰতিদিনে সন্তান কিমান সময়ত কলেজলৈ ওলাইছে, কোন সময়ৰ ক্লাছ কৰাৰ উদ্দেশ্যে গৈছে, কলেজলৈ যোৱাৰ মাধ্যম হিচাপে কি লৈ গৈছে তথা কিমান সময়ত ঘৰলৈ উভতি আহিছে আদি নথিভুক্ত কৰক। একেধৰণেৰে কলেজ কৰ্তৃপক্ষয়ো ছাত্ৰ বা ছাত্ৰীগৰাকী কিমান সময়ত কলেজত উপস্থিত হৈছে, দিনটোত কিমান ক্লাছ কৰিছে, দিনটোৰ সময়ছোৱা কলেজৰ সীমাৰ ভিতৰতেই আছে নে নাই আৰু কিমান সময়ত ঘৰলৈ বুলি উভতি গৈছে সেই সকলো তথ্য নথিভুক্ত কৰক। প্ৰতি মাহৰ এটা নিৰ্দিষ্ট তাৰিখত অভিভাৱকসকলৰ সৈতে একোখন বাধ্যতামুলক সভা পাতক, য’ত অভিভাৱক আৰু কলেজৰ দুয়োখিনি নথিৰ সামঞ্জস্যতা সম্পৰ্কে বিশদ পৰ্যালোচনা হওক। প্ৰথম অৱস্থাত এই প্ৰক্ৰিয়াটো অলপ জটিল যেন লাগিব, কিন্তু লাহে লাহে ইয়াৰ এটা ভাল প্ৰভাৱ দেখিবলৈ পোৱা যাব। ছাত্ৰ-ছাত্ৰীসকলে অনুশাসন শিকিব তথা নিজৰ জীৱনটোক এটা লক্ষ্যলৈ আগবঢ়াই নিয়াত সফল হ’ব। কলেজলৈ বুলি ওলাই অহা উদ্দেশ্যৰ এটা সৎ আৰু সুদুৰপ্ৰসাৰী ফল সকলোৰে দৃষ্টিগোচৰ হ’ব।\n(এয়া সম্পূৰ্ণ মোৰ মতামত, কিবা ভুল হোৱাতো অস্বভাৱিক নহয়। সকলো সুহৃদৰ মতামত বিচাৰিম…..)


ৰাজ্যৱৰ্ধন সিং ৰাথোড় - অসমীয়া ৱিকিপিডিয়া\nঅতি বিশিষ্ট সেৱা মেডেল\nতথ্য আৰু সম্প্ৰচাৰণ স্বতন্ত্ৰ ৰাজ্যিক মন্ত্ৰী\n৯ নৱেম্বৰ ২০১৪ – ২৪ মে ২০১৯\n২৪ মে ২০১৮ ৰ পৰা স্বতন্ত্ৰ দায়িত্ব\nক্ৰীড়া আৰু যুৱ পৰিক্ৰমা স্বতন্ত্ৰ ৰাজ্যিক মন্ত্ৰী\n৩ ছেপ্টেম্বৰ ২০১৭ – ২৪ মে ২০১৯\nজয়পুৰ গ্ৰাম্য লোকসভা সমষ্টি\n২৯ জানুৱাৰী, ১৯৭০ (৫২ বছৰ)\nজাইছালমেৰ, ৰাজস্থান, ভাৰত\nগায়ত্ৰী ৰাথোড় (বি. ১৯৯৭)\nকৰ্ণেল লক্ষ্মণ সিং ৰাথোড় (পিতৃ)\nৰাষ্ট্ৰীয় ৰক্ষা একাডেমী\nভাৰতীয় মিলিটেৰী একাডেমী\n২০০৪ এথেন্স ডাবল ট্ৰেপ\n২০০২ মানচেষ্টাৰ ডাবল ট্ৰেপ ব্যক্তিগত\n২০০২ মানচেষ্টাৰ ডাবল ট্ৰেপ দল\n২০০৬ মেলবৰ্ণ ডাবল ট্ৰেপ ব্যক্তিগত\n২০০৬ মেলবৰ্ণ ডাবল ট্ৰেপ দল\n২০০৬ দোহা ডাবল ট্ৰেপ দল\n২০০৬ দোহা ডাবল ট্ৰেপ\nবিশ্ব শ্বটগান চেম্পিয়নশ্বিপ\n২০০৩ চাইপ্ৰাছ ডাবল ব্যক্তিগত\nবিশ্ব শ্বুটিং চেম্পিয়নশ্বিপ\n২০০৬ গ্ৰানাডা ডাবল ট্ৰেপ ব্যক্তিগত\n২০০৪ ছিডনী ডাবল ট্ৰেপ ব্যক্তিগত\n২০০৬ কাইৰো ডাবল ট্ৰেপ ব্যক্তিগত\n২০০৩ নতুন দিল্লী ডাবল ট্ৰেপ ব্যক্তিগত\nএছিয়ান ক্লে টাৰ্গেট চেম্পিয়নশ্বিপ\n২০০৪ বেংকক ডাবল ট্ৰেপ ব্যক্তিগত\n২০০৫ বেংকক ডাবল ট্ৰেপ ব্যক্তিগত\n২০০৬ ছিংগাপুৰ ডাবল ট্ৰেপ ব্যক্তিগত\n২০১১ কোৱালা লোমপুৰ ডাবল ট্ৰেপ ব্যক্তিগত\nৰাজ্যৱৰ্ধন সিং ৰাথোড় (ইংৰাজী: Rajyavardhan Singh Rathore; জন্ম: ২৯ জানুৱাৰী ১৯৭০) এগৰাকী ভাৰতীয় ৰাজনীতিবিদ আৰু পূৰ্বৰ অলিম্পিয়ান। তেওঁ জয়পুৰ গ্ৰাম্য লোকসভা সমষ্টিৰ পৰা লোকসভাৰ সাংসদ। তেওঁ ২০১৯ চনৰ মে মাহৰলৈকে ভাৰত চৰকাৰৰ ক্ৰীড়া আৰু যুৱ পৰিক্ৰমা বিভাগৰ স্বতন্ত্ৰ ৰাজ্যিক মন্ত্ৰী আছিল।\nতেওঁ এগৰাকী শ্বুটিং খেলুৱৈ আৰু বৰ্তমানলৈকে ডাবল ট্ৰেপ ইভেণ্টত ২৫ টা বিভিন্ন আন্তঃৰাষ্ট্ৰীয় পদক অৰ্জন কৰিছে। তেওঁ ২০০৪ চনৰ এথেন্স অলিম্পিকত ৰূপৰ পদক লাভ কৰিছিল।\nইয়াৰ আগতে তেওঁ ভাৰতীয় সেনাৰ দা গ্ৰেনাডিয়েৰ ৰেজিমেণ্টৰ এজন বিষয়া আছিল আৰু ২০১৩ চনত তেওঁ কৰ্ণেল হিচাপে অৱসৰ গ্ৰহণ কৰিছিল। ভাৰতীয় সেনা আৰু শ্বুটিঙৰ পৰা অৱসৰ লোৱাৰ পিছত তেওঁ ২০১৪ চনত ভাৰতীয় জনতা পাৰ্টিত যোগদান কৰে আৰু লোকসভালৈ সাংসদ হিচাপে নিৰ্বাচিত হয়।\n২০১৪ চনৰ নৱেম্বৰ মাহত তেওঁ তথ্য আৰু সম্প্ৰচাৰণ মন্ত্ৰণালয়ৰ ৰাজ্যিক মন্ত্ৰীৰ পদবী লাভ কৰিছিল। ২০১৭ চনত তেওঁ ক্ৰীড়া আৰু যুৱ পৰিকল্পনা বিভাগৰ স্বতন্ত্ৰ ৰাজ্যিক মন্ত্ৰীৰ পদবী লাভ কৰিছিল।\nতেওঁ আগবঢ়োৱা অৱদানৰ স্বীকৃতি স্বৰূপে ভাৰত চৰকাৰে ২০০৪ চনত অৰ্জুন বঁটা, ২০০৫ চনত ক্ৰীড়া জগতৰ সৰ্বোচ্চ সন্মান ৰাজীৱ গান্ধী খেলৰত্ন বঁটা আৰু ভাৰতৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰিছিল।\n2 ভাৰতীয় সেনা\n১৯৭০ চনৰ ২৯ জানুৱাৰী তাৰিখে ৰাজস্থানৰ জাইছলমেৰত ৰাজ্যৱৰ্ধন সিং ৰাথোড়ৰ জন্ম হৈছিল। তেওঁৰ পিতৃ কৰ্ণেল লক্ষ্মণ সিং ৰাথোড়। ১৯৯৭ চনত তেওঁ ভাৰতীয় সেনাৰ চিকিৎসক গায়ত্ৰী ৰাথোড়ৰ লগত বিবাহপাশত আৱদ্ধ হয়। তেওঁ ৰাষ্ট্ৰীয় ৰক্ষা একাডেমীৰ ৭৭ তম বেটছৰ ছাত্ৰ আছিল। ৰাষ্ট্ৰীয় ৰক্ষা একাডেমীৰ পৰা শিক্ষা গ্ৰহণ কৰাৰ পিছত তেওঁ ভাৰতীয় মিলিটেৰী একাডেমীত নামভৰ্তি কৰে। ইয়াত তেওঁ বেষ্ট অল ৰাউণ্ডাৰ জেণ্টেলমেন কেডেট হিচাপে চৰ্ড অফ অনাৰ লাভ কৰিছিল। ইয়াৰ উপৰিও তেওঁ শ্ৰেষ্ঠ খেলুৱৈৰ শিখ ৰেজিমেণ্টৰ সোণৰ পদক লাভ কৰিছিল।\nভাৰতীয় সেনা[সম্পাদনা কৰক]\n১৯৯০ চনৰ ১৫ ডিচেম্বৰ তাৰিখে তেওঁ নৱম গ্ৰেনাডিয়াৰছ ৰেজিমেণ্টত যোগদান কৰে। ১৯৯২ চনৰ ১৫ ডিচেম্বৰত তেওঁ লেফ্টটেনেন্ট আৰু ১৯৯৫ চনত কেপ্তেইনলৈ পদোন্নতি লাভ কৰিছিল। তেওঁ কাৰ্গিল যুদ্ধত অংশগ্ৰহণ কৰিছিল আৰু ২০০০ চনৰ ১৫ ডিচেম্বৰত মেজৰলৈ পদোন্নতি লাভ কৰিছিল। ২০০৪ চনৰ ১৬ ডিচেম্বৰত তেওঁ লেফ্টটেনেন্ট কৰ্ণেল আৰু ২০০৯ চনৰ ১ মে তাৰিখে কৰ্ণেললৈ পদোন্নতি লাভ কৰিছিল।\n২০১৩ চনত তেওঁ কৰ্ণেল হিচাপে অৱসৰ গ্ৰহণ কৰিছিল। ভাৰতীয় সেনা আৰু শ্বুটিঙৰ পৰা অৱসৰ লোৱাৰ পিছত তেওঁ ২০১৪ চনত ভাৰতীয় জনতা পাৰ্টিত যোগদান কৰে আৰু লোকসভালৈ সাংসদ হিচাপে নিৰ্বাচিত হয়।\nঅৰ্জুন বঁটা, ২০০৪\nৰাজীৱ গান্ধী খেলৰত্ন বঁটা, ২০০৫\n↑ "A Sure Shot". The Tribune. 21 August 2004. http://www.tribuneindia.com/2004/20040821/saturday/main1.htm। আহৰণ কৰা হৈছে: 28 February 2017.\n↑ 2.0 2.1 "Work smart rather than just hard". Rediff India Abroad. 10 June 2006. https://www.rediff.com/sports/2006/jun/10chat.htm। আহৰণ কৰা হৈছে: 17 May 2019.\n↑ "Rathore". http://www.elections.in/political-leaders/colonel-rajyavardhan-singh-rathore.html.\n↑ "Rathore Medals". https://www.mib.gov.in/about-us/ministers-profile/col-rajyavardhan-rathore.\n↑ [Shooting_at_the_2004_Summer_Olympics_–_Men%27s_double_trap "Wikipedia - Shooting at the 2004 Summer Olympics - Men's double trap"]. Shooting_at_the_2004_Summer_Olympics_–_Men%27s_double_trap.\n↑ Vincent, Pheroze (10 November 2014). "Rajyavardhan Singh Rathore: Olympian findsaplace". The Hindu. http://www.thehindu.com/news/national/rajyavardhan-singh-rathore-olympian-finds-a-place/article6581209.ece। আহৰণ কৰা হৈছে: 28 February 2017.\n↑ Ravinder, Singh (3 September 2017). "Sports Minister". Times Of India. http://timesofindia.indiatimes.com/india/rajyavardhan-rathore-appointed-indias-new-sports-minister/articleshow/60348118.cms। আহৰণ কৰা হৈছে:3September 2017.\n↑ "Part I-Section 4: Ministry of Defence (Army Branch)". The Gazette of India.9October 1993. পৃষ্ঠা 1871.\n↑ "Part I-Section 4: Ministry of Defence (Army Branch)". The Gazette of India. 23 March 1996. পৃষ্ঠা 390.\n↑ "Part I-Section 4: Ministry of Defence (Army Branch)". The Gazette of India. 15 December 2001. পৃষ্ঠা 1464.\n↑ "Part I-Section 4: Ministry of Defence (Army Branch)". The Gazette of India.3December 2005. পৃষ্ঠা 2419.\n↑ "Part I-Section 4: Ministry of Defence (Army Branch)". The Gazette of India. 27 November 2010. পৃষ্ঠা 2207.\nৰাজ্যৱৰ্ধন সিং ৰাথোড়ৰ ফটো আৰু ভিডিঅ'\nৱিকিমিডিয়া কমন্সত ৰাজ্যৱৰ্ধন সিং ৰাথোড় সম্পৰ্কীয় মিডিয়া ফাইল।\n"https://as.wikipedia.org/w/index.php?title=ৰাজ্যৱৰ্ধন_সিং_ৰাথোড়&oldid=292991"ৰ পৰা অনা হৈছে


Home > লাইকতকৈ বাঢ়িল ডিছলাইক! মানুহে বেয়া পোৱা হৈছে নেকি মোদীৰ 'মন কী বাত'?\nSource URL: https://newsnextone.com/this-time-modis-maan-ki-baat-is-not-like-before-it-was


Olbid in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Olbid ar byavahar, ppali, parshwakriya, upkaar, kriya-pratikriya aaru satarkatabani\nOlbid की जानकारी\nOlbid ৰ লাভ আৰু ব্যৱহাৰসমূহ- Olbid Benefits & Uses in Assamese- Olbid ar laabh aaru byavaharsamuh\nOlbid ৰ পালি আৰু সেয়া কেনেদৰে ল'ব- Olbid Dosage & How to Take in Assamese - Olbid ar paali aaru xeya kenedore lobo\nOlbid ৰ পাৰ্শ্চক্ৰিয়াসমূহ- Olbid Side Effects in Assamese- Olbid ar parshwakriyasamuh\nOlbid সংক্ৰান্ত সতৰ্কতাবাণীসমূহ- Olbid Related Warnings in Assamese- Olbid xonkranta xatarkatabanisamuh\nঅইন দৰৱৰ সৈতে Olbidৰ গুৰুতৰ ক্ৰিয়া-প্ৰতিক্ৰিয়া- Severe Interaction of Olbid with Other Drugs in Assamese- Oinor xoite Olbid ar gurutor kriya-pratikriya\nOlbid মতভেদসমূহ- Olbid Contraindications in Assamese- Olbid nishedhsamuh\nOlbid ৰ বিষয়ে সততে সোধা প্ৰশ্নসমূহ- Frequently asked Questions about Olbid in Assamese- Olbid ar bikhoye satate xodha prashnasamuh\nখাদ্য আৰু মদৰ সৈতে Olbid ক্ৰিয়া-প্ৰতিক্ৰিয়া- Olbid Interactions with Food and Alcohol in Assamese- khadya aaru modor xoite Olbid kriya-pratikriya\nOlbid ৰ লাভ আৰু ব্যৱহাৰসমূহ - Olbid Benefits & Uses in Assamese - Olbid ar laabh aaru byavaharsamuh\nOlbid তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nOlbid ৰ পালি আৰু সেয়া কেনেদৰে ল'ব - Olbid Dosage & How to Take in Assamese - Olbid ar paali aaru xeya kenedore lobo\nOlbid-ৰ উপাদানসমূহ - Olbid Active Ingredients in Assamese - Olbid-ar upadaansamuh\nOlbid ৰ পাৰ্শ্চক্ৰিয়াসমূহ - Olbid Side Effects in Assamese - Olbid ar parshwakriyasamuh\nগৱেষণাৰ ভিত্তিত, Olbid ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nOlbid সংক্ৰান্ত সতৰ্কতাবাণীসমূহ - Olbid Related Warnings in Assamese - Olbid xonkranta xatarkatabanisamuh\nOlbid-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Olbidৰ পৰা মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনিও যদি একেই অনুভৱ কৰে তেন্তে ইয়াক বন্ধ কৰক আৰু কেৱল চিকিতসকৰ পৰামৰ্শ অনুসৰিহে আৰম্ভ কৰিব।\nOlbid-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nOlbid এ স্তন্যপায়ী মহিলাৰ ক্ষেত্ৰত মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ পাৰ্শ্ব-প্ৰতিক্ৰিয়া অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক, আৰু আপোনাৰ চিকিতসকৰ পৰামৰ্শ গ্ৰহণ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nবৃক্কত Olbid কি প্ৰভাৱ দেখা গৈছে?\nOlbidৰ বৃক্কত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই বৃক্ক ত কেতিয়াও একো প্ৰভাৱ পৰা নেদেখিব।\nযকৃতত Olbid কি প্ৰভাৱ দেখা গৈছে?\nকলিজা ৰ বাবে Olbid কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Olbid ৰ কি প্ৰভাৱ দেখা গৈছে?\nOlbidৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Olbidৰ গুৰুতৰ ক্ৰিয়া-প্ৰতিক্ৰিয়া - Severe Interaction of Olbid with Other Drugs in Assamese - Oinor xoite Olbid ar gurutor kriya-pratikriya\nOlbid তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nOlbid মতভেদসমূহ - Olbid Contraindications in Assamese - Olbid nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Olbid লোৱা অনুচিত যাতে -\nOlbid ৰ বিষয়ে সততে সোধা প্ৰশ্নসমূহ - Frequently asked Questions about Olbid in Assamese - Olbid ar bikhoye satate xodha prashnasamuh\nএই Olbid-এ অভ্য়াস বা নিচাৰ সৃষ্টি কৰে নেকি?\nহয়, Olbidক আসক্তি হিচাপে জনা যায়। আপোনাৰ ডাক্তৰৰ পৰামৰ্শতহে এয়া লওক।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Olbid লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, আপুনি ডাক্তৰৰ পৰামৰ্শৰ পিছতহ Olbid লোৱাটো নিৰাপদ।\nনহয়, Olbidয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Olbid ক্ৰিয়া-প্ৰতিক্ৰিয়া - Olbid Interactions with Food and Alcohol in Assamese - khadya aaru modor xoite Olbid kriya-pratikriya\nখাদ্য আৰু Olbidৰ ক্ৰিয়া-প্ৰতিক্ৰিয়া\nখাদ্যৰ সৈতে Olbid লোৱাৰ ফলত গুৰুতৰ পাৰ্শ্চক্ৰিয়াৰ সৃষ্টি হ'ব পাৰে। আপোনাৰ ডাক্তৰৰ সৈতে আলোচনা কৰক।\nমদ আৰু Olbidৰ মাজৰ প্ৰতিক্ৰিয়া\nমদ আৰু Olbid একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।\nOlbid ৰ অনুকল্প - Substitutes for Olbid in Assamese\nOlbid ৰ মূল্য আৰু পেকৰ চাইজ - Olbid Price and Pack Size in Assamese - Olbid ar mulya aaru pakor size\nআপুনি বা আপোনাৰ পৰিয়ালৰ কোনোবাই Olbid লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Olbid ব্যৱহাৰ কৰিছিল নেকি?\nআপুনি কিমান পৰিমাণে Olbid সেৱন কৰিছিল?\nআপুনি Olbid ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Olbid সেৱন কৰে?


BTC নিৰ্বাচনৰ ফলাফলঃ কোনে মাৰিব শেষ হাঁহি? দুৰ্গ অক্ষত থাকিবনে হাগ্ৰামাৰ? সঁচা হ’ব নেকি হিমন্তৰ ভৱিষ্যতবাণী? who-will-form-government-in-btc-counting-begin-from-8-am-today– News18 assam\nBTC নিৰ্বাচনৰ ফলাফলঃ কোনে মাৰিব শেষ হাঁহি? দুৰ্গ অক্ষত থাকিবনে হাগ্ৰামাৰ? সঁচা হ’ব নেকি হিমন্তৰ ভৱিষ্যতবাণী?\nপুৱা ৮ বজাৰ পৰা আৰম্ভ হ’ব বিচিটি নিৰ্বাচনৰ ভোটগণনা।\nLast Updated : December 12, 2020, 07:29 IST\nকোন মাৰিব বিটিচি নিৰ্বাচনত শেষ হাঁহি? অক্ষত থাকিবনে হাগ্ৰামা মহিলাৰীৰ দুৰ্গ? সঁচা হ’ব নেকি মন্ত্ৰী হিমন্ত বিশ্ব শৰ্মাৰ ভৱিষ্যতবাণী? এইবাৰ বিটিচি নিৰ্বাচনৰ প্ৰচাৰত দেখিবলৈ পোৱা গৈছিল নৃত্যগীত সকলো। নাছিল বিশেষ উন্নয়নৰ কথা। মন্ত্ৰী হিমন্ত বিশ্ব শৰ্মাই এইবাৰ ১২ৰ পৰা ১৬ খন আসন বিজেপিয়ে দখল কৰিব বুলি উল্লেখ কৰিছে। ইফালে হাগ্ৰামা মহিলাৰীও সম্পূৰ্ণ আত্মবিশ্বাসী চৰকাৰ গঠন কৰাক লৈ।\n১০টা ষ্ট্ৰংৰুমত এতিয়া বন্দী ২৪১জন প্ৰাৰ্থীৰ ভাগ্য৷ ৭ আৰু ১০ ডিচেম্বৰত দুটা পৰ্যায়ত অনুষ্ঠিত হৈ যোৱা BTCৰ নিৰ্বাচনৰ বেলট বক্সসমূহ নিশ্ছিদ্ৰ নিৰাপত্তাৰ মাজত ৰখা হৈছে ষ্ট্ৰংৰুমত৷ কাইলৈ পুৱা ৮ বজাৰ লগে লগে খোলা হ'ব এই ষ্ট্ৰংৰুমসমূহ৷ আৰম্ভ হ'ব বেলট গণনা পৰ্ব৷ কোকৰাঝাৰৰ তিনিটা মহকুমা ক্ৰমে কোকৰাঝাৰ, পৰ্বতঝোৰা আৰু গোসাঁইগাঁৱত চলিব ভোটগণনা৷ চিৰাঙৰ দুটা, বাক্সাৰ তিনিটা আৰু ওদালগুৰিৰ দুটা ভোটগণনা কেন্দ্ৰত চলিব এই ভোটগণনা৷\nভোটগণনাৰ সময়ত যাতে কোনোধৰণৰ অপ্ৰীতিকৰ পৰিস্থিতিৰ উদ্ভৱ নহয়, তাৰ প্ৰতি লক্ষ্য ৰাখি বিশেষ নিৰাপত্তা ব্যৱস্থাও কৰিছে অসম আৰক্ষীয়ে৷ এইক্ষেত্ৰত BTCত বাহৰ পাতি থকা অসম আৰক্ষীৰ আইন-শৃংখলা শাখাৰ অতিৰিক্ত আৰক্ষী সঞ্চালক প্ৰধান জি পি সিঙে নিজে নিৰাপত্তাৰ দিশটো তদাৰক কৰি আছে৷\nকিন্তু কাইলৈ পুৱা ৮ বজাৰ পৰা আৰম্ভ হ'বলগীয়া ভোটগণনা কালিয়েই শেষ হোৱাৰ সম্ভাৱনা নাই ৷ কিয়নো বেলটত যিহেতু ভোটগ্ৰহণ হৈছে; সেই হিচাপত বেলট গণনা প্ৰক্ৰিয়া দীঘলীয়া হোৱাটো নিশ্চিত৷ উল্লেখযোগ্য যে প্ৰথম পৰ্যায়ৰ নিৰ্বাচনত ৭৭.০১% ভোটদান আৰু দ্বিতীয় পৰ্যায়ত ৭৯.৯০% ভোটদান কৰে ভোটাৰ ৰাইজে৷\nএতিয়া কথা হ'ল কোনে মাৰিব শেষ হাঁহি? কোনে গঠন কৰিব BTCৰ চৰকাৰ? চৰ্তুথবাৰৰ বাবে গঠন কৰিব পাৰিবনে হাগ্ৰামা মহিলাৰীয়ে BTCত চৰকাৰ? নে প্ৰমোদ বড়োৰ UPPL দলে দখল কৰিব BTCৰ শাসনৰ বাঘজৰী? সেয়া ভোটগণনাৰ অন্ততহে স্পষ্ট হ'ব৷ ভোটদান হৈ যোৱাৰ পিছত কিন্ত BPF মুৰব্বী হাগ্ৰামা মহিলাৰীয়ে ৩১খন আসন BPFএ পাব বুুুলি দাবী কৰিছে৷ UPPLৰ সভাপতি প্ৰমোদ বড়োয়ে ২৮খন আসন পাব বুলি দাবী কৰিছে৷ একেদৰে NEDAৰ আহ্বায়ক হিমন্ত বিশ্ব শৰ্মাই BJP–এ ১২ৰ পৰা ১৬খন আসন পাব বুলি দাবী কৰিছে৷ একেদৰে কংগ্ৰেছ আৰু AIUDFয়েও তেওঁলোকৰ অবিহনে কোনেও চৰকাৰ গঠন কৰিব নোৱাৰে বুলি দাবী কৰিছে৷\nFirst published: December 12, 2020, 07:29 IST\nBTC ElectionHagrama MahilaryHimanta Biswa Sarma


আপোনাৰ হাতৰ তলুৱা অথবা ওঁঠত তিল আছে নেকি? শৰীৰৰ এই ঠাইত তিল থকা মানেই ধনী হোৱাৰ লক্ষণ...!moles-on-these-parts-of-the-body-indicates-good-sign-according-to-astrology-hb– News18 assam\nHome » photogallery » lifestyle »আপোনাৰ হাতৰ তলুৱা অথবা ওঁঠত তিল আছে নেকি? শৰীৰৰ এই ঠাইত তিল থকা মানেই ধনী হোৱাৰ লক্ষণ...!\nআপোনাৰ হাতৰ তলুৱা অথবা ওঁঠত তিল আছে নেকি? শৰীৰৰ এই ঠাইত তিল থকা মানেই ধনী হোৱাৰ লক্ষণ...!\n| June 25, 2021, 15:02 IST


পৰেশ বৰুৱা ক'ত? ৰেডহৰ্ণ ডিভিজনত মাৰাথন জেৰা দৃষ্টি ৰাজখোৱাক where-is-paresh-baruah-police-asked-question-to-drishti-rajkhowa-tvbiju– News18 Assam\nপৰেশ বৰুৱা ক'ত? ৰেডহৰ্ণ ডিভিজনত মাৰাথন জেৰা দৃষ্টি ৰাজখোৱাক\nUpdated:November 13, 2020, 4:12 PM IST\nভাৰতীয় সেনাৰ ৰঙিয়াত থকা ৰেডহৰ্ণ ডিভিজনৰ কব্জাত এতিয়া আলফা স্বাধীনৰ অতি দুৰ্ধৰ্ষ কেডাৰ, উপ-সেনাধ্যক্ষ দৃষ্টি ৰাজখোৱা ওৰফে মনোজ ৰাভা ৷\nLast Updated: November 13, 2020, 4:12 PM IST\nভাৰতীয় সেনাৰ ৰঙিয়াত থকা ৰেডহৰ্ণ ডিভিজনৰ কব্জাত এতিয়া আলফা স্বাধীনৰ অতি দুৰ্ধৰ্ষ কেডাৰ, উপ-সেনাধ্যক্ষ দৃষ্টি ৰাজখোৱা ওৰফে মনোজ ৰাভা ৷ চাৰি সৰ্তীথসহ বুধবাৰে বিয়লি বাংলাদেশ সীমান্তৱৰ্তী মেঘালয়ৰ বাঘমাৰাত আত্মসমৰ্পণ কৰা দৃষ্টিক সেনাই চলাইছে মাৰাথন জেৰা ৷ প্ৰাপ্ত খবৰ মতে, সেনা বিষয়াৰ অলেখ প্ৰশ্নৰ সন্মুখীন হৈছে দৃষ্টি ৷\nসেনাই দৃষ্টি ৰাজখোৱাক প্ৰশ্ন কৰিছে- ক'ত আছে সংগঠনৰ মুখ্য সেনাধ্যক্ষ পৰেশ বৰুৱা? পৰেশ বৰুৱাৰ সৈতে শেষ যোগাযোগ কেতিয়া হৈছিল? কি কৰি আছে পৰেশ বৰুৱাই?\nপৰেশ বৰুৱা সম্পৰ্কীয় প্ৰশ্নৰ উত্তৰত যিখিনি দৃষ্টি ৰাজখোৱাই সেনা বিষয়াক দিছে, তাকলৈ সন্তুষ্ট নহয় সেনা ৷ লগতে দৃষ্টিক কৰা হৈছে GNLA সম্পৰ্কীয় প্ৰশ্ন ৷ গাৰো সশস্ত্ৰ বিদ্ৰোহী সংগঠনটোৰ সম্পৰ্কীয় তথ্য উত্তৰতো সেনা সন্তুষ্ট নহয় বুলি এক সুত্ৰই দাবী কৰিছে। সুত্ৰটোৰ মতে পাল মৰা ধৰণৰ উত্তৰ দিছে দৃষ্টি ৰাজখোৱাই ৷\nদৃষ্টি ৰাজখোৱাৰ আত্মসমৰ্পণৰ পিছত অসম আৰক্ষীৰ বিশেষ শাখাৰ মহাপৰিদৰ্শক হীৰেণ নাথে আলোচনাৰ জৰিয়তে সকলো সমস্যা সমাধান কৰিব পাৰি বুলি বাকীসকলকো আলোচনাৰ মেজলৈ আহিবলৈ আহ্বান জনায় ৷\nইপিনে দৃষ্টি ৰাজখোৱাৰ আত্মসমৰ্পণৰ পিছত আলফা স্বাধীনে শুকুৰবাৰে উপ সেনাধ্যক্ষ পদত নিযুক্তি দিলে মাইকেল ডেকাফুকনক ৷ ১৯৮৮ চনত আলফাত যোগদান কৰা মাইকেলক বিগ্ৰেডিয়াৰ পদৰ পৰা মেজৰ জেনেৰেল পদলৈ পদোন্নতি কৰি পৰেশ বৰুৱাই নতুনকৈ সংগঠনটোক শক্তিশালী কৰাৰ বাবে চেষ্টা কৰিছে ৷\nFirst published: November 13, 2020, 4:12 PM IST


সাম্প্ৰতিক অসমীয়া সাহিত্য: নিৰ্মিত সৌন্দৰ্য - সৌমিত্ৰ যোগী - সাহিত্য ডট অৰ্গ\nভাৰতীয় বিজ্ঞানীসকলৰ অগ্ৰগণ্য আচাৰ্য প্ৰফুল্ল চন্দ্ৰ ৰায়ে অসম ছাত্ৰ সন্মিলনৰ ১৯১৯ চনত তেজপুৰত অনুষ্ঠিত অধিৱেশনৰ সভাপতিৰ পদ অলংকৃত কৰিছিল। তেওঁ আছিল বংগীয় সাহিত্য সন্মিলনৰো সভাপতি। সভাপতিৰ অভিভাষণত আচাৰ্য ৰায়ে অসমীয়া আৰু বাংলা সাহিত্যৰ অতীত আৰু বৰ্তমানৰ এক তুলনামূলক বিৱৰণ দাঙি ধৰি কৈছিল – “আপোনালোকৰ বাবে বৰ গৌৰৱৰ বিষয় যে মহাপুৰুষ শংকৰদেৱ আৰু মাধৱদেৱে বংগদেশৰ চৈতন্যৰ পূৰ্বেই অসমত বৈষ্ণৱ ধৰ্মৰ প্ৰচাৰ কৰে আৰু কৃত্তিবাস, কাশীৰাম দাসৰ পূৰ্বেই গদ্য-পদ্যত পুথি লিখে। যি সময়ত বংগদেশে কৃত্তিবাস বা কাশীৰামক জন্ম দিয়া নাছিল আৰু যি সময়ত গদ্য নামৰ উপযুক্ত সাহিত্য ওপজোৱা নাই, সেই সময়ত অসমত বৈষ্ণৱ ধৰ্মৰ প্ৰচাৰক শংকৰদেৱ আৰু তেৰাৰ উপযুক্ত শিষ্য মাধৱদেৱ – দুয়োজনেই কায়স্থ চৈতন্যৰ জন্মৰ পূৰ্বেই পদ্যত পুথি লিখে।“ ইয়াৰ পাছত তেওঁ ক’লে – “অসমীয়া সাহিত্যই ষোল্ল শতিকাত যি উন্নত অৱস্থা পাইছিল, বঙলা সাহিত্যই তেনে অৱস্থা ঈশ্বৰচন্দ্ৰ আৰু বংকিমচন্দ্ৰৰ দিনতহে মাথোন পাইছে।“ (অসমৰ ছাত্ৰ সংগঠন আৰু আন্দোলনৰ ইতিহাস, প্ৰফুল্ল চন্দ্ৰ বৰুৱা, সম্পাঃ পৰী শইকীয়া, আঁক-বাক, পৃষ্ঠা ২৭)\nএই প্ৰসংগটো উদ্ধৃত কৰাৰ কাৰণ হল, অসমীয়া সাহিত্যৰ মান অথবা অৱস্থানৰ তুলনা কৰিবলৈ আমি সকলোৱে সততে চুবুৰীয়া ৰাজ্য আৰু আমাৰ ভাষাৰ ওচৰ চপা বাংলা সাহিত্যৰ উদাহৰণকে লওঁ। আচাৰ্য প্ৰফুল্ল চন্দ্ৰ ৰায়ৰ কথাটোৰ পৰা আমাৰ এই কথা পৰিষ্কাৰ হৈ পৰে যে অসমীয়া সাহিত্যৰ বাংলা সাহিত্যতকৈ পুৰণি এটা চহকী অতীত আছিল। কিন্তু ঈশ্বৰচন্দ্ৰ আৰু বংকিমচন্দ্ৰৰ পাছত ৰবীন্দ্ৰনাথ ঠাকুৰৰ আগমনৰ লগে লগে গোটেই দৃশ্যপটেই যেন সলনি হৈ গ’ল। তাৰ পাছত তাৰাশংকৰ, মানিক বন্দ্যোপাধ্যায়, তাৰ পাছত সুনীল গংগোপাধ্যায়, শীৰ্ষেন্দু মুখোপাধ্যায়, সমৰেশ মজুমদাৰ আদিৰ দৰে শক্তিশালী লেখকসকল আহিল। একেদৰে অসমীয়া সাহিত্যতো লক্ষ্মীনাথ বেজবৰুৱা, বিষ্ণুপ্ৰসাদ ৰাভা, জ্যোতিপ্ৰসাদ আগৰৱালা, বীৰেন্দ্ৰ কুমাৰ ভট্টাচাৰ্য, নৱকান্ত বৰুৱা, সৌৰভ কুমাৰ চলিহা, ভূপেন হাজৰিকা, মামণি ৰয়ছম গোস্বামী, নীলমণি ফুকন, ডঃ হীৰেন গোহাঁই আদি শক্তিশালী লেখকৰ আৱিৰ্ভাব হ’ল।\nঅৱশ্যে এই কথা স্বীকাৰ কৰি লোৱা ভাল হ’ব যে ইংৰাজৰ আগমনৰ লগে লগে বঙালী জাতিয়ে লাভ কৰা আধুনিক শিক্ষা, সা-সুবিধাই তেওঁলোকক বহু ক্ষেত্ৰত আগবাঢ়ি যোৱাৰ বাট সুচল কৰি দিলে। সেয়া এক অন্য বিষয়। মই এই লেখাটোত তুলনামূলক অধ্যয়নৰ বাবে প্ৰসংগটো উলিয়াই লোৱা নাছিলোঁ, আৰু তাৰ কাৰণে প্ৰয়োজনীয় অধ্যয়নো মোৰ নাই, গতিকে প্ৰসংগটো ইয়াতে সামৰি থৈ এই কথাটো ক’বলৈ মন গৈছে যে ইমান এটা চহকী ঐতিহ্য থকা আমাৰ সাহিত্যত এতিয়া তাৰ নিৰ্যাস পোৱা যায়নে?\nইয়াৰ উত্তৰ আপুনি ইতিবাচক অথবা নেতিবাচক, দুইধৰণেই দিব পাৰে। নিৰ্ভৰ কৰিব কেৱল আপুনি নিৰ্ধাৰণ কৰি লোৱা মান আৰু আপোনাৰ ৰুচিৰ ওপৰত।\nএজন পঢ়ুৱৈ অথবা লেখক, পৰ্যবেক্ষক হিচাপে আপোনাৰ ৰুচি কি – আপোনাৰ বৌদ্ধিক পৰ্যায় আৰু অধ্যয়নৰ ভেটিত গঢ় লোৱা মানৰ ধাৰণা কি – এই কথাই গোটেই বিষয়টো নিয়ন্ত্ৰণ কৰে। কথাটো স্পষ্ট হবলৈ আমি প্ৰসংগ এটা উদাহৰণ হিচাপে ল’ব পাৰোঁ। এক অনানুষ্ঠানিক হিচাপ মতে, অসমত এতিয়া কবিৰ সংখ্যা প্ৰায় ৩৩,০০০ গৰাকী, গল্পকাৰ প্ৰায় ১২,০০০ গৰাকী, ঔপন্যাসিক প্ৰায় ২০০ গৰাকী, লেখক প্ৰায় ৪০,০০০ গৰাকী আৰু চিন্তাবিদ তথা বুদ্ধিজীৱী প্ৰায় ৫০০ গৰাকী। সেই হিচাপে প্ৰায় ৮৫,৭০০ গৰাকী। কিন্তু আমাৰ ইয়াত যিহেতু কেতিয়াবা এজন মানুহেই কবি, গল্পকাৰ, ঔপন্যাসিক, লেখক, বুদ্ধিজীৱী – সকলো, গতিকে এনে লোকৰ সংখ্যা ৩০,০০০ বুলি ধৰিলেও অসমত ৫৫,৭০০ গৰাকী লেখক ওলাই যাব।\nসৌভাগ্যক্ৰমে ৫৫,৭০০ গৰাকী লেখক থকা ৰাজ্যখনত অসমীয়া ভাষাৰ ভাল কিতাপ এখন ১০,০০০ ক’পীও বিক্ৰী নহয়। ৩ কোটি জনসংখ্যাৰ এই অসম দেশত খুউব সম্ভৱ পঢ়ুৱৈৰ সংখ্যা ৩ লাখো নহয়। অসমীয়া সাহিত্য বা বৌদ্ধিক জগতখনৰ এই ৰূপটোৰ মাজত এতিয়া কি ধৰণৰ সৌন্দৰ্য আৱিষ্কাৰ কৰিব পাৰে সেয়া আপোনাৰ দক্ষতা আৰু মহানুভৱতাৰ ওপৰত নিৰ্ভৰ কৰিব। এই পঁয়ালগা অৱস্থাটোৰ ওপৰত আপুনি বিভিন্ন লেপন সানিব পাৰিব পাৰে, কিন্তু এই নিৰ্মিত সৌন্দৰ্যৰে সত্যক ঢাকি বা লুকুৱাই ৰখা নাযায়। অথবা ইয়াতকৈ পৰিষ্কাৰকৈ ক’ব পাৰি, মুখত দিয়া কৃত্ৰিম লেপনেৰে মৃতপ্ৰায় শৰীৰ এটালৈ শক্তি ঘূৰাই আনিব নোৱাৰি।\nএই বাস্তৱৰ পাছতো বহুসংখ্যক মানুহ সুখী আৰু সন্তুষ্ট। তেওঁলোক কালবাদী। সমস্ত কথা-কামৰ বিচাৰ তেওঁলোকে সময়ৰ হাতত এৰি দিব খোজে। এই বেমাৰটো আৰম্ভ হৈছিল মূলত আশীৰ দশকৰ পৰা। ডঃ হীৰেন গোহাঁই, ভবেন বৰুৱাৰ দৰে শক্তিশালী সমালোচকৰ উপস্থিতিৰ মাজতো সহজ খ্যাতিৰ বাবে সাহিত্যচৰ্চা কৰা এটা স্বাধীন ধাৰা তলে তলে প্ৰবহমান হৈ আছিল। এই ধাৰাৰ লেখকসকল আছিল প্ৰগলভ, বেপৰোৱা আৰু খ্যাতিপ্ৰিয়। এই তলে তলে, ভয়ে ভয়ে চলি থকা ধাৰাটো যোৱা শতিকাৰ শেষৰ ফালে ক্ৰমাৎ প্ৰবল হৈ এই শতিকাৰ প্ৰথমটো দশকৰ পৰাই শক্তিশালী ৰূপত আৱিৰ্ভাৱ হল। এই পৰিস্থিতিৰ বাবে সাৰ-পানী যোগালে মূলতঃ চাৰিটা কাৰকে। (১) অসমৰ পৰিৱৰ্তিত ৰাজনৈতিক পৰিস্থিতিত কাকত-আলোচনীৰ সংখ্যা যথেষ্ট বাঢ়িল। ফলত লেখা-মেলা কৰাৰ সুযোগ-সুবিধা বাঢ়িল। মানৰ প্ৰতি গুৰুত্ব দিয়াতকৈ কাকতৰ খালী ঠাই পূৰোৱাত গুৰুত্ব দিবলগা হ’ল। (২) অত্যাধুনিক ছপা ব্যৱস্থাৰ আমদানি হ’ল। কম খৰচতে, কম কষ্টতে কিতাপ ছপাব পৰাৰ পৰিৱেশ এটা ৰচনা হ’ল। (৩) সাহিত্য বুজি পোৱা, জনা মানুহক এলাগী কৰি ৰাজনৈতিক মুখপাত্ৰৰ দৰে কাম কৰা এচাম মানুহক নতুন পৰিচয় দিয়া হ’ল। ইয়াৰ মাজেৰে পথ প্ৰদৰ্শক বা অভিভাৱকত্বৰ ধাৰণা নস্যাৎ কৰি পেলোৱাৰ চেষ্টা চলিল। বহু পৰিমাণে সফলতাও লাভ কৰিলে। ইয়াৰ ফলত সাহিত্য বা বৌদ্ধিক সমৃদ্ধিৰ কথা-বতৰাবোৰ একপ্ৰকাৰ মূল্যহীন হৈ পৰিল আৰু তাৰ বিপৰীতে দলীয় ভাবাদৰ্শৰ প্ৰচাৰ আৰু অনুশীলন প্ৰসংগই প্ৰাধান্য পালে। (৪) এই তিনিওটা কাৰণৰ ফলস্বৰূপে এক নতুন ৰাজনৈতিক সংস্কৃতিয়ে বিকাশ লাভ কৰিলে। ইয়াৰ ফলত লেখক এজন কেনেকৈ আৰু কিমান জনপ্ৰিয় হ’ব পাৰে তাৰে আখৰা চলিল। যি সংস্কৃতিৰ মাজেৰে এজন লেখক আগবাঢ়িলে সাহিত্য আৰু বৌদ্ধিক সমৃদ্ধিৰ বাট মুকলি হয়, এই নতুন ৰাজনৈতিক সংস্কৃতিয়ে সেই বাট প্ৰায় মষিমূৰ কৰি পেলালে। ফলত যিকোনো উপায়েৰে জনপ্ৰিয়তা অৰ্জন, বঁটা-বাহন হস্তগত কৰাটোৱেই লেখকৰ একমাত্ৰ উদ্দেশ্য হৈ পৰিল।\nএতিয়া অসমীয়া সাহিত্যত কোনো কাৰো মাত নুশুনা এক পৰিৱেশ। ঐতিহ্যৰ অজ্ঞতাই গৰিষ্ঠসংখ্যক লেখককে এনে এক বিজ্ঞৰ ৰূপত গঢ় দিছে যে তেওঁলোকে এতিয়া কাৰো কথাই নুশুনে। জনপ্ৰিয়তাৰ মোহত ক’ব পৰাসকলে মুকলিকৈ একো নকয়ো। আশীৰ দশকত আৰম্ভ হোৱা প্ৰগলভ, বেপৰোৱা আৰু খ্যাতিপ্ৰিয় ধাৰাই যেন এতিয়া অসমীয়া সাহিত্যৰো আচল ধাৰা। এতিয়াৰ লেখকৰ প্ৰায়সংখ্যকেই ফে’চবুকত পোৱা লাইক-কমেণ্টৰ সংখ্যাৰে নিজৰ সৃষ্টিৰ মান পৰিমাপ কৰে।\nএই কথাখিনিৰ অৰ্থ এইটো নহয় যে অসমীয়া ভাষাত একো ভাল সাহিত্য সৃষ্টি হোৱাই নাই। যোৱা দুটা দশকত আমি কেইবাজনো শক্তিশালী কবি, গল্পকাৰ, লেখক আৰু সমালোচক লাভ কৰিছোঁ। সেয়া এক অন্য বিষয়। সমস্যাটো হৈছে তেওঁলোকক সঠিক পঢ়ুৱৈজনৰ ওচৰলৈ লৈ যোৱাৰ ক্ষেত্ৰত বাটৰ ভিৰটোৱে বৰ ক্ষতি কৰিছে। ক্ষতি হৈছে সাহিত্যৰ, ক্ষতি হৈছে অসমীয়া ভাষাৰ।\nকেতিয়াবা ভাবোঁ, হাতত বল-বেট লৈ ক্ৰিকেট খেলি থকা সকলো মানুহেই শচীন তেণ্ডুলকাৰ বুলি ভাবি ল’লে ভুল হ’ব নেকি? এয়া মোৰ নেতিবাচক নে ইতিবাচক চিন্তা?\nকথা হৈছে, হাতত বল-বেট লৈ ক্ৰিকেট খেলি থকা সকলো মানুহেই যে শচীন তেণ্ডুলকাৰ নহয় বা হ’ব নোৱাৰে, সেইটো ক্ৰিকেটৰ সাধাৰণ জ্ঞান থকা মানুহেও জানে। কিন্তু সাহিত্য বা বৌদ্ধিক কাৰবাৰবোৰ তেনেকুৱা নহয়। আপেক্ষিক। ফলত আপেক্ষিকতাৰ সকলো চৰ্তৰ ঊৰ্ধ্বলৈ গৈ ভাল-বেয়া বুজি পোৱা মানুহ কম আৰু বুজিব খোজা মানুহ নাই। মোৰ অজ্ঞাতে যদি কোনোবা আগ্ৰহী লোক ৰৈ গৈছে মই নাজানো, কিন্তু দীৰ্ঘদিনীয়া অভিজ্ঞতাই বেছিভাগ সময়তে তিক্ততাৰে মুখামুখি কৰোৱায়।\nএই পৰিস্থিতিত আমাৰ সন্মুখত দুটা পথেই খোলা থাকে। ভাল লেখকখিনিক নিৰ্দিষ্ট কাৰ্যক্ৰমণিকাৰ মাজেৰে ভাল পঢ়ুৱৈৰ ওচৰলৈ লৈ যোৱা আৰু সাহিত্য বুজিবলৈ আগ্ৰহীসকলক দায়বদ্ধ লেখকসকলে পোনাই-পঁজৰাই সমৃদ্ধিৰ বাটেৰে আগবঢ়াই লৈ যোৱা। এই পদক্ষেপ শক্তিশালী ৰূপত আগবঢ়াই লৈ যাব পাৰিলে আপোনা-আপুনি অসমীয়া সাহিত্যৰ পৰিস্থিতি সলনি হৈ যাব। কাৰণ সকলো লেখকেই প্ৰায় একেধৰণেই জন্মলাভ কৰে, বেয়া কৰে কেৱল চৌপাশৰ মানুহবোৰে।\n← সাম্প্ৰতিক অসমীয়া সাহিত্য : এক চমু অৱলোকন – কমল কুমাৰ শৰ্মা\nসাহিত্যৰ বিকল অংগবোৰ – প্ৰদ্যুত বৰা →\nতথ্যসূত্ৰ — অভিজিত কলিতা


ভল্গা নদী - অসমীয়া ৱিকিপিডিয়া\nস্থানাংক: 45°50′N 47°58′E / 45.833°N 47.967°E / 45.833; 47.967\nভল্গা (Volga) (ৰুছ: Во́лга; IPA: [ˈvolɡə] ( শুনক)) নদী ইউৰোপ মহাদেশৰ আটাইতকৈ দীঘল নদী। এই নদী ৰাছিয়াৰ পৰা কাস্পিয়ান সাগৰলৈ বৈ গৈছে। এই নদীক ৰাছিয়াৰ ৰাষ্ট্ৰীয় নদী বুলি গণ্য কৰা হয়। এই নদীয়ে ৰাছিয়াৰ সংস্কৃতিতো এক গুৰুত্বপূৰ্ণ স্থান অধিকাৰ কৰি আছে আৰু ৰাছিয়াৰ সাহিত্য তথা লোকপ্ৰবাদত এই নদীক ”Волга-матушка Volga-Matushka” অৰ্থাৎ ভল্গা মাতৃ (Mother Volga) হিচাপে অভিহিত কৰা হয়।\nভল্গা নদী (Volga River) (Волга)\nভল্গা নদীৰ ওপৰৰ চাৰাটোৱ দলং\n- বাঁওদিশত Kama River\n- সোঁদিশত Oka River\n- অৱস্থান Valdai Hills, Tver Oblast\n- উচ্চতা ২২৫ মি (৭৩৮ ফুট)\n- স্থানাঙ্ক 57°9′N 32°36′E / 57.15°N 32.6°E / 57.15; 32.6\n- উচ্চতা −২৮ মি (−৯২ ফুট)\n- স্থানাঙ্ক 45°50′N 47°58′E / 45.833°N 47.967°E / 45.833; 47.967 \n৩,৬৯২ কিমি (২,২৯৪ মাইল)\n১৩,৮০,০০০ বৰ্গকিমি (৫,৩২,৮২১ বৰ্গমাইল)\n- গড় ৮,০৬০ ঘনমিটাৰ/ছেকেণ্ড (২,৮৪,৬৩৬ ঘনফুট/ছেকেণ্ড)\nভল্গা নদী মস্কোৰ উত্তৰ-পশ্চিমে থকা ভালদাই পাহাৰ (Valdai Hills)-ত সাগৰ পৃষ্ঠৰ পৰা ২২৫ মিটাৰ উচ্চতাত উদ্ভৱ হৈছে। তাৰ পৰা পূবলৈ Lake Sterzh, Tver, Dubna, Rybinsk, Yaroslavl, Nizhny Novgorod আৰু Kazan ৰে ভল্গা বৈ গৈছে। তাৰপৰা আকৌ দক্ষিণলৈ Ulyanovsk, Tolyatti, Samara, Saratov আৰু Volgograd হৈ বৈ গৈ Astrakhanত সাগৰ পৃষ্ঠৰ পৰা ২৮ মিটাৰ তললৈ কাস্পিয়ান সাগৰত মিলিত হৈছে।\n3 ভল্গা নদীৰ ওপৰত থকা বান্ধ\nভল্গা নদীৰ ভালেমান উপনৈ আছে। ইয়াৰ ভিতৰত উল্লেখযোগ্য হৈছে কামা (Kama River), উকা (Oka River), ভেটলুগা (Vetluga River) আৰু সুৰা (Sura River) নৈ। ভল্গা আৰু ইয়াৰ উপনৈসমূহে ভল্গা নদী প্ৰণালী (Volga river system) সৃষ্টি কৰিছে। এইসকলোবোৰে মুঠতে প্ৰায় ১৩,৮০,০০০ বৰ্গ কিলোমিটাৰ কালিৰে প্ৰবাহিত হৈ গৈছে। ভল্গা বদ্বীপ (Volga Delta)-ৰ দৈৰ্ঘ্য প্ৰায় ১৫০ কিলোমিটাৰ আৰু ইয়াত প্ৰায় ৫০০টা নলী আৰু নৈ-নিজৰা অন্তৰ্ভুক্ত।\nভল্গা নৈয়ে পশ্চিম ৰাছিয়াৰ বাবে মূল জলজ সম্পদৰ যোগান ধৰে। ইয়াৰ ওপৰত থকা বহুতো নদীবান্ধ জলবিদ্যুৎ আৰু জলসিঞ্চনৰ মূল উৎস। মস্কো কেনেল, ভল্গা ড’ন কেনেল আৰু ভল্গা-বেল্টিক জলপথ (Volga–Baltic Waterway)-এ মস্কোক হুৱাইট ছি, বাল্টিক সাগৰ, কাস্পিয়ান সাগৰ আৰু ব্লেক ছিৰে সংযোগ কৰিছে।\nভল্গাৰ উৰ্বৰা উপত্যকাত ঘেঁহুৰ পৰ্যাপ্ত পৰিমাণে খেতি কৰা হয়। তদুপৰি পেট্ৰলিয়াম, প্ৰাকৃতিক গেছ, নিমখ আৰু পটাছৰেও ই সমৃদ্ধিশালী। ভল্গা ডেল্টা আৰু কেস্পিয়ান সাগৰত মাছো প্ৰচুৰ পোৱা যায়।\nভল্গা নদীৰ ওপৰত থকা বান্ধসম্পাদনা কৰক\nভল্গাৰ ওপৰত ভালেসংখ্যক জলবিদ্যুৎ প্ৰকল্প কাৰ্য্যক্ষম হৈ আছে। ইয়াৰ ভিতৰত প্ৰধান হ’ল-\nKuybyshev Reservoir-the largest in Europe by surface\n’Ulyanovsk’ ত ভল্গা নদী\nVolga River delta, Terra\nA suspension bridge (Stariy Most/Старый Мост) across the Volga in Tver\nNizhny Novgorod ৰ ওচৰত ভল্গা নদী\n↑ Volga GEOnet নাম চাৰ্ভাৰত তথ্য\nঅপেন ষ্ট্ৰীট মেপত ভল্গা নদী বিষয়ক ভৌগোলিক তথ্য আছে।\nVideo about the source of Volga River.\n"https://as.wikipedia.org/w/index.php?title=ভল্গা_নদী&oldid=245810"ৰ পৰা অনা হৈছে\nশেষ সম্পাদনা কৰা হৈছে 11 September 2020 তাৰিখে 17:21 বজাত\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=40145।\nএই পৃষ্ঠাখন ১১ ছেপ্টেম্বৰ, ২০২০ তাৰিখে ২২:৫১ বজাত অন্তিম সংশোধন কৰা হৈছিল।


IPL 2022, Jos Buttler Century: এই পৰ্যন্ত আইপিএলত সৰ্বাধিক ৰাণ সংগ্ৰহকাৰীৰ শীৰ্ষত আছে জোছ বাটলাৰ।...\n| Manjumoni Borah | April 22, 2022,9:40 pm IST\nBollywood Celebrities: উৰ্ফিয়ে এইবাৰ প্লাষ্টিকৰ পেণ্ট বনাই সেয়া পিন্ধি ৰাস্তালৈ গৈছিল। যাৰ পৰা শৰীৰৰ প্ৰায় সকলোবোৰ স্পষ্ট হৈ পৰিছিল। তাই পাতল বেঙুনীয়া ৰঙৰ বিকিনিৰ ওপৰত প্লাষ্টিকৰ পোছাক পিন্ধিছিল।...\n| Manjumoni Borah | April 22, 2022,8:34 pm IST\nKl Rahul-Athiya Shetty: কন্যা মচগুল তাৰকা ক্ৰিকেটাৰৰ প্ৰেমত। সুনীল ছেট্টীয়ে কেতিয়াবা আথিয়াক বাধা দিছে নেকি? কেতিয়া বিয়া হ'ব আথিয়া-ৰাহুলৰ?...\n| Manjumoni Borah | April 22, 2022,8:03 pm IST\nৰাম চৰণ (Ram Charan) আৰু জুনিয়ৰ এনটিআৰ (Jr NTR) অভিনীত RRR সৰ্বকালৰ আটাইতকৈ ডাঙৰ ব্লকবাষ্টাৰ (blockbusters) হৈ পৰিছে।...\n| Manjumoni Borah | April 22, 2022,7:18 pm IST\nপেট্ৰ’ল–ডিজেলৰ নতুন দাম জাৰি, আপোনাৰ চহৰত কিমান দাম?\nআপোনাৰ দিনটো চাওক ২০ মে'ৰ ৰাশিফলত\nবানৰ ধ্বংসযজ্ঞ ! ডুবিছে ইখনৰ পিছত সিখন গাঁও, NDRFৰ উদ্ধাৰ অভিযান ...\nনাজিৰাৰ এজন ছাত্ৰ আৰু এজন বয়োজ্যেষ্ঠ লোক সন্ধানহীন\nআলফা স্বাধীনৰ লক্ষ্য হ’ব পাৰে নেকি অইল ইণ্ডিয়া লিমিটেড!\nWhatsApp Payত এতিয়াৰ পৰা নতুন নিয়ম আৰম্ভ!\nবিদ্যালয়লৈ গো–মাংস লৈ আহিল প্ৰধান শিক্ষয়িত্ৰীয়ে...


আপোন- যমুনা বৈশ্য\nজোনাকী আৰু নয়নৰ তৃতীয় বসন্ত অতিক্ৰম কৰা একমাত্ৰ কন্যা শেৱালিৰ আজি জন্মদিন ।মন্দিৰৰ পৰা ওলাই আহি দেখে যে গাড়ীৰ কাষত ৰৈ আছে এগৰাকী মহিলা ।হাতমেলি জোনাকী ফালে দিয়াত বেগৰ পৰা বিশ টকীয়া নোট এখন দি দিলে ।ভাতৰ পাতত বহি জোনাকীয়ে সেই মহিলা গৰাকীৰ কথাই বৰকৈ আমনি কৰি থাকিল ।কি ৰহস্য ময় জীৱন ।তাই সেই নাৰীগৰাকী মুখ খন মনত পেলাব খুজিও পৰা নাই , কপালত বাৰু সেন্দুৰৰ ফোটটো আছিল নে ?\nকোনোবা তাইৰ আপোন মানুহ আছেনে নাই?\nআছে ছাগে ।নহ'লেনো কোলাৰ কেঁচুৱাটো ক'ৰ পৰা আহিব ?নানা কথাই মনত খেপিয়াব ধৰিলে । জোনাকীয়ে শেৱালিলৈ অনা নতুন কাপোৰ এযোৰ দিবলৈ বুলি আকৌ তাই গাড়ীখন মন্দিৰৰ অভিমুখে নিবলৈ ড্ৰাইভাৰক ক'লে ।\n✍ যমুনা বৈশ্য\nLabels#অণুগল্প, #যমুনা বৈশ্য


এচিড, লক্ষ্মী আৰু আইন - উৎপলা কৌৰ - সাহিত্য ডট অৰ্গ\nমানৱ সভ্যতাই প্ৰযুক্তিৰ নতুন জখলাত আগবঢ়াৰ লগে লগে অপৰাধৰো আধুনিকীকৰণ চলিছে৷ জীৱশ্ৰেষ্ঠ মানুহৰ নৃশংসতাৰ এক নিকৃষ্ট উদাহৰণ- এচিড আক্ৰমণ৷ বিভিন্ন উদ্যোগত উৎপাদনমূলক কামত, শিক্ষানুষ্ঠানত শিক্ষামূলক কামত, পৰিষ্কাৰ-পৰিচ্ছন্নতাৰ বাবে ঘৰুৱা কামত ব্যৱহৃত এচিডক মানুহৰ হিংসা-ক্ষোভ পূৰণৰ এক অস্ত্ৰ হিচাপে ব্যৱহাৰ কৰা হয় কাৰণ কম খৰচত, কম সময়ত মানুহৰ জীৱন মুহূৰ্ততে অন্ধকাৰাচন্ন কৰি দিব পৰা যায় ইয়াৰ সহায়ত৷ বজাৰত সহজে উপলব্ধ গাঢ় চালফিউৰিক এচিড, হাইড্ৰক্লৰিক এচিড আৰু নাইট্ৰিক এচিড সাধাৰণতে এনে অপৰাধৰ বাবে ব্যৱহৃত হয়৷\nজীৱদেহৰ সংস্পৰ্শত আহিলে এনে এচিডে সংহাৰী ৰূপ ধৰে আৰু ছাল, ছালৰ তলৰ চৰ্বী তথা মাংসৰ তৰপ, কেতিয়াবা প্ৰাথমিক চিকিৎসা লাভত পলম হ’লে হাড়লৈকে বিস্তৰ ক্ষতি কৰি দেহৰ স্বাভাবিক গঠন স্থায়ীভাবে বিকৃত কৰি পেলায়৷ সাধাৰণতে মুখখনক লক্ষ্য কৰি এচিড দলিওৱা হয়৷ হঠাতে বিকৃত হৈ পৰা দেহ-মুখ, গলিত চকুৰ পতা তথা অন্ধত্ব লাভ কৰি ইমানদিনে সুস্থ জীৱন যাপন কৰি থকা ব্যক্তি এগৰাকীক মানসিকভাবেও ভাঙি পেলায়৷ বেছিভাগ এচিডজনিত অপৰাধৰ লক্ষ্য নাৰী, কাৰণ নাৰী এগৰাকীৰ দেহ-মুখকে নাৰীৰ সম্পদ বুলি ভবা এচাম বিকৃত মানসিকতাৰ মানুহ এই পৃথিবীত আছে যি নাৰীক নিজে ভবাৰ দৰে লাভ নকৰিলে বা অন্য ন্যস্ত স্বাৰ্থ সিদ্ধি নহ’লে এনে অপৰাধ সম্পন্ন কৰি নিজৰ পুৰুষত্ব সাব্যস্ত কৰে৷\nমানৱতাক লজ্জানত কৰা এই অপৰাধ সমগ্ৰ বিশ্বজুৰি বৃদ্ধি পাবলৈ ধৰিছে৷ সমীক্ষামতে বাংলাদেশত এই অপৰাধ আটাইতকৈ বেছি সংঘটিত হয়৷ নেপাল, আফগানিস্থান, পাকিস্তান, কম্বোদিয়া ইত্যাদি অন্যান্য চাউথ এছিয় দেশসমূহত এনে ঘটনা সঘনাই দেখিবলৈ পোৱা যায় আৰু বছৰি এনে ঘটনা সংখ্যাত বৃদ্ধি পাবলৈ ধৰিছে৷\nউদাৰহৰণবোৰ অপ্ৰাসংগিক যদিও ইয়াৰ অন্তৰালত থকা কাৰণ আৰু অপৰাধী, বলি হোৱা ব্যক্তিসকলক লক্ষ্য কৰিলে এনে ঘটনাৰ ভয়াবহতাৰ অনুভবে শিঁহৰিত কৰি তোলে৷ মথুৰাৰ অৰ্জুনপুৰাৰ ইৰশ্বাদ নামৰ ব্যক্তিজনৰ বিবাহ প্ৰস্তাব নাকচ কৰা গাভৰু ছোৱালীজনী ৰাতি ঘৰৰ ছাঁদৰ ওপৰত মাকৰ লগত শুই থাকোতে প্ৰতিবেশীৰ ঘৰৰ দেৱাল বগাই ইৰ্শ্বাদ আৰু তেওঁৰ পৰিয়ালৰ কেইজনমানে আহি তাইৰ মুখত এচিড ঢালি দিয়াৰ লগতে অতিৰিক্তখিনি জোৰ কৰি খুৱাই দিয়ে৷ মাকে সাৰ পাই বাধা দিওঁতে তেওঁক বলপূৰ্বক ধৰি বাহুত চোকা অস্ত্ৰৰে আক্ৰমণ কৰাৰ লগতে তেওঁকো এচিডেৰে আক্ৰমণ কৰে৷ ছমাহ হস্পিটেলত মৃত্যুৰ সৈতে যুঁজি এসময়ত ছোৱালীটিয়ে হাৰ মানে৷ সেইয়া ২০১৪ ৰ চেপ্তেম্বৰ মাহৰ কথা৷ শীলা বুলি ছোৱালীজনীয়ে প্ৰেমবিবাহ কৰিছিল প্ৰতিবেশী যুবকজনৰ সৈতে যি প্ৰেম দুদিনতে অন্তৰ্ধান হৈছিল আৰ্থিক অনাটনত পৰি৷ কিন্তু শীলাই হাৰ মনা নাছিল আৰু বহু চেষ্টাৰ ফলত এটা চাকৰি যোগাৰ কৰি লোৱাৰ ফালত সংসাৰৰ ৰথখন সুকলমে মসৃণভাবে আগবাঢ়িবলৈ ধৰোতেই শীলাৰ কাৰ্যালয়ৰ উৰ্ধতন বিষয়া এগৰাকী তেওঁৰ প্ৰেমত পৰে৷ সেই প্ৰেমে চাকৰি জীৱন দূৰ্বিষহ কৰি তোলাত এসময়ত চাকৰিৰ পৰা অব্যাহতি লয়৷ কিন্তু সেই বিষয়াজনে সহজে এৰি নিদিলে শীলাক৷ তাই প্ৰেম প্ৰতাখ্যানৰ মূল্য দিবলগীয়া হ’ল৷ সেইটো চাকৰি এৰি নতুন এটাত যোগদান কৰাৰ সময়তে সেই বিষয়াজনৰ দ্বাৰা সৃষ্ট পাকচক্ৰত পৰি তাইক আকৌ পুৰণা চাকৰিটোকে কৰিবলৈ বাধ্য হ’ল৷ বিভিন্ন কামৰ\nঅজুহাতত সদায় দেৰিলৈকে অফিচত ৰাখি থোৱা শীলাক এদিন অস্বাভাবিক ভাবে সোনকালে ছুটী দিয়া হ’ল৷ সেইদিনা ঘৰলৈ ওভতাৰ পথত বাছষ্টেণ্ডতে তাইৰ মুখলৈ এচিড নিক্ষেপকৰা হয়৷\n২০১২ চনত উত্তৰ প্ৰদেশৰ এখন ভিতৰুৱা গাঁৱত পৰিয়ালৰ সদস্যৰ বিবাহ অনুষ্ঠানত ভাগ ল’বলৈ যাওঁতে বিবাহবাহৰত সৃষ্টি হোৱা পাৰিবাৰিক কন্দলৰ ফলস্বৰূপে ললিতা বেনবাঁসীক তেওঁৰে সমন্ধীয় ককায়েকে মুখত এচিড ঢালি দিম বুলি ভাবুকি দিছিল৷ খঙতে দিয়া ধমকি বুলি ভাবি তাই পাহৰি পেলাইছিল, কিন্তু সেই ধমকিক সত্যতাত পৰিণত কৰি সেই ঘটনাৰ পাঁচ মাহৰ পাছত, এদিন সান্ধ্য ভ্ৰমণ কৰি থাকোঁতে দুজন মুখাধাৰী ব্যক্তিয়ে আহি বলপূৰ্বক মাটিত বগৰাই মুখত এচিড ঢালি থৈ যায় বেণবাঁসীক৷ আন এটা ঘটনাত দুবাৰকৈ চুৰিকাঘাটৰ পৰা নিজকে কথমপি ৰক্ষা কৰা আৰতি ঠাকুৰে এদিন মুম্বাইৰ এটা ৰেল ষ্টেচনত নিজৰ দেহেৰে বৈ যোৱা, কোনোবাই দলিয়াই দিয়া পনীয়া পদাৰ্থখিনিয়ে তাইৰ মুখৰ মঙহ যে গলাই লৈ গৈছে অনুভৱ কৰিছিল৷ তাইৰ মাক আৰু তাই সেইখিনি সময়ত ভাৰাঘৰ এটাত আছিল৷ সেই ভাৰাঘৰৰ মালিকনীয়ে মৰম-চেনেহেৰে তাইক পুনৰ সাহসী হ’বলৈ উদগনি দিয়াই নহয় নিজৰ পুত্ৰৰ সৈতে বিবাহ পাশত আবদ্ধ কৰি জীৱনত আগুৱাই নিবলৈ ইচ্ছা প্ৰকাশ কৰিছিল৷ কিন্তু বিপদত সহায় সহানুভূতি দেখুওৱাৰ কথা বেলেগ আৰু, বিবাহৰ কথা বেলেগ৷ আৰতিয়ে সেই প্ৰস্তাব তৃতীয়বাৰৰ বাবে নাকচ কৰাৰ পাছত এটা আইটি কোম্পানীত তাই চাকৰিত কৰ্মৰত অৱস্থাত এদিন চাকৰিৰ পৰা ঘৰলৈ ঘূৰি অহি থাকোঁতে তাইৰ ওপৰত আকৌ সৰুকৈ এটা আক্ৰমণ হয়৷ উপায় নাপাই আৰতিয়ে মাক আৰু সৰু ভগ্নীক লৈ মুম্বাইৰ আন এটা অঞ্চলৰ ভাড়াঘৰ এটালৈ স্থানান্তৰিত হয়৷ তাতো এদিন তাইৰ ওপৰত আক্ৰমণ চলে৷ পুলিচে সেই ঘটনাটো সাধাৰণ ডকাইটিৰ ঘটনা বুলি বিশেষ অনুসন্ধান নকৰাকৈ সামৰি থৈ দিয়ে৷ নতুন ঠাইডোখৰত থাকিবলৈ লোৱাৰ কথা কেৱল আগৰ ভাৰাঘৰৰ মালিকনীয়ে জানিছিল আৰু সেইগৰাকীৰ পুত্ৰক এদিন ষ্টেচনৰ বাহিৰত থিয় হৈ থকা দেখি আৰতিৰ মনত সন্দেহৰ উদ্ৰেক হয়৷ কিন্তু তাৰ পাছতেই এচিড আক্ৰমণৰ বলি হয় আৰতি৷ পাছত পুলিচে সেই মালিকনী আৰু পুতেকক গ্ৰেপ্তাৰ কৰে৷ অপাৰেচন (যি অতি ব্যয়বহুল) কৰি পুনৰ আগৰ দৰে মুখ এখন পাবলৈ পুঁজি গোটোৱাত আৰু দোষীক শাস্তি দিবলৈ আৰতিৰ যুঁজ এখন অহৰ্নিশে চলি আছে৷ কোৰান অধ্যয়নৰ পাঠ্যক্ৰম কৰিবলৈ ৰেচমা কুৰেশ্বিয়ে ভগ্নী গুলচনৰ সৈতে মুম্বাইৰ পৰা এলাহাবাদলৈ গৈ আছিল৷ স্বামী পৰিত্যক্তা গুলচন নিজৰ পুত্ৰক নিজৰ জিম্মালৈ বিচাৰি স্বামীৰ ওপৰত গোচৰ দিছিল৷ এবাৰ সেই পাঠ্যক্ৰমৰ পৰীক্ষা দিবলৈ যাওঁতে গুলচনৰ স্বামীয়ে আন তিনিজন ব্যক্তিক লগত লৈ তেওঁলোকক আগুৰি ধৰে৷ হাতত বটল দেখি সম্ভাব্য বিপদৰ কথা অনুমান কৰিয়েই গুলচনে বটলটো কাঢ়ি দলিয়াবলৈ চেষ্টা কৰোঁতে বটলত থকা এচিড পৰি নিজে আঘাতপ্ৰাপ্ত হয় আৰু বাকীখিনি কাঢ়ি লৈ তেওঁলোকে ৰেশমাৰ মুখলৈ দলিয়াই পলায়ন কৰে৷ চিকিৎসালয়ত উপযুক্ত চিকিৎসা নাপাই দহজনীয়া পৰিয়ালটো থকা দুকোঠলীয়া ঘৰটোলৈ লৈ আনি অবৰ্ণনীয় দুখ কষ্টৰ মাজত দিন কটাবলগীয়া ঘটনাটো ঘটিছিল ২০১৪ চনৰ মে মাহত৷ নাজমা জাগিৰদাৰে তেওঁৰ তিনিভগ্নী চাইৰা, দৌলত আৰু ৰেশমাক তেওঁৰ ঘৰলৈ নিমন্ত্ৰণ দিওঁতে বায়েকৰ উগ্ৰ স্বভাৱ তথা ইতিমধ্যে তেওঁলোকৰ মাকৰ মাটি-বাৰী বিক্ৰী কৰা সংক্ৰান্তীয় মনোমালিন্যৰ কাৰণে তিনিও একেলগে যোৱাৰ সিদ্ধান্ত লৈছিল আৰু জ্যেষ্ঠ ভগ্নীৰ হাতৰ ঘৰুৱা সুস্বাদু খাদ্য খাই “বায়েকক কিমান ভুল বুজিছিল সিহঁতে“ বুলি ভাবি থাকোঁতেই বায়েক আৰু ভিনিয়েকে দলিয়াই পঠিওৱা এচিডে সৃষ্টি কৰা ধোঁৱাইহে তেওঁলোকৰ সেই ভুল ধাৰণাটো ভংগ কৰিছিল৷ ভগ্নীয়ে ভগ্নীৰ ওপৰত আক্ৰমণ, তাকো সম্পত্তি লৈ- ঘটনাটোৱে তোলপাৰ লগাইছিল দেশৰ সংবাদ মাধ্যম৷ আনকি কণমাণিজনীও সাৰি নগ’ল এই নৃসংশতাৰ পৰা, কিন্তু সেয়া কেইদিনমানলৈহে, তাৰ পাছত সকলো গতানুগতিক৷ তিনিমাহ জেলত থাকি জামিনত ওলাই আহে নাজমা আৰু মাজে মাজে আদালতে দিয়া তাৰিখমতে আদালতত উপস্থিত হৈ সমাজৰ অইন দহজনৰ দৰে সাধাৰণ জীৱন যাপন কৰি আছে৷ উত্তৰ প্ৰদেশৰ নিজৰ গাওঁখনৰ নিজৰ ঘৰখনত শুই আছিল ৰূপা৷ সতীয়া মাকে ঘৰত কোনো নথকা তেনে এক সময়তে মুখত এচিড ঢালি দিয়ে আৰু প্ৰায় এক দীৰ্ঘ সময় (ছয়ঘণ্টা) কোনো প্ৰাথমিক চিকিৎসা অবিহনে থাকিবলৈ বাধ্য কৰে৷ ছয় ঘণ্টাৰ পাছত উভতি অহা খুৰাকে তাইক প্ৰাথমিক স্বাস্থ্য কেন্দ্ৰলৈ লৈ যায়, কিন্তু তাত উন্নত চিকিৎসাৰ ব্যৱস্থা নথকাত চফদৰজং হস্পিটেললৈ লৈ যায় আৰু পেচাত নাপিতৰ কাম কৰা খুৰাকে ৰূপাৰ চিকিৎসাৰ নামত সৰ্বস্বান্ত হয়৷ চৰকাৰৰ ফালৰ পৰা কোনো ধৰণৰ সহায় নাপাই হতাশ হৈ পৰে খুৰাক, ইফালে সতীয়া মাকে জামিনত ওলাই আহি স্বাভাবিক জীৱন যাপন কৰি আছে নিজৰ পিতৃগৃহত৷\nএইয়া নাৰীৰ ওপৰত হোৱা আক্ৰমণ৷ বহু পুৰুষো এনে আক্ৰমণৰ বলি হয়৷ (কথাখিনি যুগুতাবলৈ তথ্য বিচাৰোতে বহুকেইটা ঘটনা পালোঁ য’ত নাৰীয়ে পুৰুষক প্ৰেম প্ৰত্যাখ্যান কৰাৰ বাবে এচিডেৰে আক্ৰমণ কৰিছে, তাত ভুক্তভোগী পুৰুষজনৰ নাম উল্লেখ আছে কিন্তু নাৰী হোৱাৰ হেতুকেই অপৰাধীগৰাকীৰ নাম উল্লেখ নাই; বিষয়টো বেলেগ বাবে ইয়াতে এৰিছোঁ) এইবোৰ ঘটনাই বিভিন্ন বাতৰি কাকতত স্থান পাইছিল বাবে জ্ঞাত, কিন্তু আন বহুতো ঘটনা সংবাদ মাধ্যমে ঢুকি নাপায়৷ এক বেচৰকাৰী সূত্ৰ অনুসৰি ভাৰতত বছৰি ১০০০ মান এনে ঘটনা সংঘটিত হয়৷ আনকি যোৱা কেইমাহমানৰ আগত গুৱাহাটীতে মহিলা অধিবক্তা এগৰাকী এনে আক্ৰমণৰ বলি হৈছিল৷\nসকলো নৃশংস ঘটনাই ঘটাৰ লগে লগে সকলোকে জোকাৰি যায়, কিছুদিন চৰ্চাত থাকে, তাৰ পাছত আন সকলো কথা পাহৰি যোৱাৰ দৰে মানুহে, সমাজে পাহৰি যায়৷ নিজৰ জীৱনটো, নিজৰ বিসদৃশ-বিকৃত চেহেৰাটোৰে এসময়ত সমাজ, আত্মীয়-পৰিজনৰ দ্বাৰা বিবৰ্জিতা হয় বলি হোৱা ব্যক্তিগৰাকী কেতিয়াও আৰু এটা সাধাৰণ মানুহৰ জীৱন-যাপন কৰিবলৈ সক্ষম নহয়গৈ অথবা আমাৰ সমাজে নিদিয়ে আৰু নিঃসঙ্গতাই তেওঁলোকৰ সঙ্গী হৈ পৰে৷ এনে আক্ৰমণৰ বলি হোৱাৰ পাছত প্ৰয়োজন হোৱা চিকিৎসা অতি ব্যয়বহুল৷ চিকিৎসাৰ নামত সৰ্বস্বান্ত হোৱাৰ লগতে দোষীক শাস্তি দিবলৈ আদালতলৈ তাঁত-বাতিবোৰ আছেই! এচিড আক্ৰমণে কেৱল শৰীৰটো বাহ্যিকভাবে ক্ষতিগ্ৰস্ত কৰাই নহয়, ভুক্তভোগীগৰাকীক ডিপ্ৰেছন, ইনচমনিয়া, স্মৃতি বিভ্ৰম, শাৰীৰিক-মানসিক দুৰ্বলতা, পুনৰ আক্ৰমণৰ বলি হোৱাৰ ভীতিবিহ্বলতা ইত্যাদি বিভিন্ন ধৰণৰ মানসিক ব্যাধিয়ে আকোঁৱালি ল’য়৷ আগতে তেওঁলোকক অভিজ্ঞ বিশেষজ্ঞৰ দ্বাৰা পৰামৰ্শ প্ৰদানৰ কোনো চৰকাৰী কাৰ্যসূচী দেখা নগৈছিল, চৰকাৰৰ ফালৰ পৰাও কোনো অৰ্থনৈতিক সাহায্যৰ নিয়ম নাছিল যেতিয়ালৈ আন এগৰাকী এচিড আক্ৰমণৰ বলি লক্ষ্মী হাতে-কামে লাগি পৰা নাছিল৷\n১৯৯০চনৰ ১জুনত দিল্লীত এটা মধ্যবিত্ত পৰিয়ালত জন্ম গ্ৰহণ কৰা লক্ষ্মী আগৰৱালা নামৰ ছোৱালীজনীক পোন্ধৰ বছৰ বয়সত, ২০০৫ চনত ৩২ বছৰীয়া গুড্ডু ওৰফে নায়িম খান নামৰ যুবকে প্ৰেমত প্ৰত্যাখিত হৈ তেওঁৰ ভাতৃ ইমৰাণ আৰু ইমৰাণৰ বান্ধৱী ৰাখীৰ সহায়ত মুখত এচিড নিক্ষেপ কৰে৷ লক্ষ্মীৰ চিকিৎসাৰ নামত আৰু দোষীক শাস্তি দিয়াৰ নামত সৰ্বস্বান্ত হোৱা পৰিয়ালটোক আদালতে দোষী গুড্ডুক দহবছৰ আৰু ৰাখীক এনেকুৱা অপৰাধৰ ষড়যন্ত্ৰ কৰা অৰু দোষীক সহায় কৰাৰ বাবদ সাত বছৰ সশ্ৰম কাৰাদণ্ড দি কিছু সকাহ দিয়ে৷ ইয়াৰ পাছত লক্ষ্মীয়ে নিজকে এচিড আক্ৰমণৰ বলি হোৱা লোকসকলৰ হকে কাম কৰাত নিজকে নিয়োজিত কৰে৷ ২০১৪ চনত তেওঁ সাহসিকতাৰ বাবে আন্তৰাষ্ট্ৰীয় বঁটা লাভ কৰে আৰু NDTV Indian of the Year হিচাপেও নিৰ্বাচিত হয়৷ লক্ষ্মীৰ সাহসত মোহিত হৈ “দিৱা এণ্ড ভিভা” নামৰ মহিলাৰ সাজপাৰ তৈয়াৰ কৰা কোম্পানীটোয়ে তেওঁক ’ব্ৰেণ্ড এম্বেছাদৰ’ হিচাপে নিৰ্বাচিত কৰে৷ সেইখিনি সময়তে লক্ষ্মী আলোক দীক্ষিত বুলি সাংবাদিক এজনৰ সান্নিধ্যলৈ আহে আৰু আলোকে লক্ষ্মীৰ ব্যক্তিত্বত মোহিত হৈ জীৱন সংগী হিচাপে নিৰ্বাচন কৰে৷ দুয়ো লিভ-ইন সম্পৰ্কত বান্ধ খায় আৰু পিহু নামৰ শিশু কন্যা সন্তান এটিৰ পিতৃ-মাতৃ হয়৷ “ষ্টপ এচিড এটেক“ নামৰ এন জি অ এটাৰ জৰিয়তে এচিড আক্ৰমণৰ বলি হোৱা ব্যক্তিসকলৰ হকে দুয়ো কাম কৰি গৈছে৷\nএনে ঘটনাৰ বলি হৈ লজ্জিত, শংকিত তথা ভীতিবিহ্বল হৈ পৰি সমাজৰ পৰা নিজকে বিছিন্ন কৰি পেলোৱা মানুহক উৎসাহিত কৰি ঘৰৰ বাহিৰলৈ উলিয়াই আনি, সমাজৰ এজন বুলি অনুভৱ কৰাই আন দহজনৰ দৰে সাধাৰণ জীৱন-যাপন কৰিবলৈ, জীয়াই থকাৰ নতুন উদ্যম দিবলৈ লক্ষ্মীয়ে এটা টেলিভিছন শ্ব’ৰো আৰম্ভণি কৰে৷\nমুক্তভাবে এচিড বিক্ৰী বন্ধ কৰা, দোষীক আইনৰ আওতালৈ আনিবলৈ নতুন আইন প্ৰবৰ্তন কৰা অথবা ইতিমধ্যে থকা ভাৰতীয় দণ্ডবিধি আইন(The Indian Penal Code) আৰু ভাৰতীয় সাক্ষ্যবিধি আইন(The Indian Evidence Act) সংশোধন কৰা অৰু ভুক্তভোগীক বিত্তীয় তথা মানসিকভাবে পুনৰোত্থানৰ বাবে সাহাৰ্য আগবঢ়োৱা আদিক সামৰি উচ্চতম ন্যায়ালয়ত ২০০৬চনত এখন ৰাজহুৱা স্বাৰ্থজড়িত আবেদন(Public Interest Litigation) দাখিল কৰে আৰু সেই আবেদনৰ ভিত্তিত উচ্চতম ন্যায়ালয়ে কেন্দ্ৰীয় চৰকাৰলৈ কথাটো গুৰুত্বসহকাৰে লৈ যাৱতীয় পদক্ষেপ ল’বলৈ সময়সীমা বান্ধি দি নিৰ্দেশ জাৰি কৰে৷ কিন্তু আদালতে বান্ধি দিয়া সময়সীমাৰ ভিতৰত কোনো ফলপ্ৰসূ কাৰ্যপন্থা ল’বলৈ অপৰাগ হোৱা চৰকাৰৰ ওপৰত ন্যায়ালয় অসন্তুষ্ট হয়৷ অৱশ্যে ইতিমধ্যে উচ্চতম ন্যায়ালয়ে দিয়া এক ৰায়ত ১৮ বছৰ তলৰ কোনো ব্যক্তিক আৰু ফটো পৰিচয় পত্ৰ অবিহনে এচিড বিক্ৰীত নিষেধাজ্ঞা জাৰি কৰা হৈছিল৷ লক্ষ্মী তথা তেওঁৰ সহযোগীসকলে “শ্বুট এচিড“ নামৰ কাৰ্যসূচীৰ অধীনত তথ্য জনাৰ অধিকাৰ আইনৰ আধাৰত এতিয়াও যে এই নিষেধাজ্ঞা পালন কৰা হোৱা নাই সেয়া বাৰম্বাৰ প্ৰমাণ হোৱাই ভাৰতত আইন কানুনৰ শিথিলতাকে প্ৰমাণ কৰে৷\nলক্ষ্মীৰ ইচ্ছা আৰু নেৰানেপেৰা চেষ্টাত ভাৰতীয় দণ্ডবিধি আইনৰ ধাৰা ৩২৬ত দুটা উপধাৰা সংযোগ কৰা হয়৷ ৩২৬(ক) ধাৰা অনুসৰি “Acid” includes any substance which has acidic or corrosive character or burning nature that is capable of causing bodily injury leading to scars or disfigurement or temporary or permanent disability. এই ধাৰাৰ অধীনত এচিড আক্ৰমণকাৰীৰ কমেও দহ বছৰ কাৰাবাস আৰু সৰ্বোচ্চ জৰিমনাসহ যাবজ্জীৱন কাৰাদণ্ড পৰ্যন্ত শাস্তি হ’ব পাৰে৷ ৩২৬(খ) ধাৰাই এচিডেৰে আক্ৰমণ কৰিবলৈ চেষ্টা কৰাৰ অপৰাধৰ (attempted acid throwing) বাবে শাস্তিৰ বিধি দিছে আৰু সেইমতে ন্যূনতম পাঁচবছৰ আৰু জৰিমনাসহ সৰ্বোচ্চ সাত বছৰ পৰ্যন্ত কাৰাবাস হ’ব পাৰে৷\nইয়াৰ উপৰিও উচ্চতম ন্যায়ালয়ে প্ৰতিজন এচিড আক্ৰমণৰ বলি হোৱা ব্যক্তিলৈ তিনিলাখকৈ আৰ্থিক সাহায্য আগবঢ়াবলৈ আৰু ঘটনাৰ পোন্ধৰ দিনৰ ভিতৰত ইয়াৰে এক লাখ পোৱাটো সুনিশ্চিত কৰিবলৈ প্ৰতিখন ৰাজ্য চৰকাৰলৈ নিৰ্দেশ জাৰি কৰিছে৷\nবিজ্ঞান-প্ৰযুক্তিৰ উপহাৰ মানবজাতিৰ কল্যাণৰ বাবে হওক৷ মানৱতাক লজ্জানত কৰি মানুহকে জীৱন্ত মৃতদেহলৈ ৰূপান্তৰিত কৰিবলৈ নহয়-এয়ে আমাৰ কাম্য!\n← দুজন সাধক আৰু দুটা পুথিভঁৰাল – অভিনিবেশ শৰ্মা\nডা০ ভৃংগেশ্বৰ শৰ্মাৰ স’তে এক বাৰ্তালাপ →


শৰীৰত এটা হাওঁফাওঁ, এটা বৃক্ক! তথাপিও ক’ভিডক জয় দিব্যাংগ কিশোৰীৰ - NEWS8 NE\nশৰীৰত এটা হাওঁফাওঁ, এটা বৃক্ক! তথাপিও ক’ভিডক জয় দিব্যাংগ কিশোৰীৰ\nJune 29, 2021\t0\tBy NEWS DESK\nনিউজ ডেস্ক। কোৰোনা মহামাৰীৰ সংহাৰ বৰ্তমানেও আছে অব্যাহত। ইয়াৰ মাজতে মধ্য প্ৰদেশৰ ইন্দোৰৰ পৰা আহিছে এক ভাল খবৰ।\nএগৰাকী ১২ বছৰীয়া দিব্যাংগ কিশোৰীয়ে কোৰোনাক কৰিছে পৰাস্ত।\nজানিব পৰা মতে কিশোৰী গৰাকীৰ দেহত সৰুৰে পৰা আছে এটা হাঁওফাঁও, এটা বৃক্ক আৰু এটা হাত। আৰু তেওঁৱেই অলপতে আক্ৰান্ত হৈছিল কোৰোনাত। যিয়ে সাহসেৰে কোৰোনাৰ সৈতে যুঁজিছিল। সেই সময়ছোৱাত তেওঁৰ হাঁওফাঁওৰ সংকোচনৰ ফলত অক্সিজেনৰ মাত্ৰাও ৪০-৫০ লৈ হ্ৰাস পাইছিল।\nকিন্তু সেই সময়ছোৱাত তেওঁক নিৰন্তৰ বাইপাইপ (BiPAP) অক্সিজেনৰ চাপৰ্টত ৰখা হৈছিল। আৰু পৰৱৰ্তী সময়ত তেওঁ যুঁজত জয়ী হৈ উঠে। সাহসী সেই কিশোৰী গৰাকীৰ নাম হল চিমি দত্ত।\nখবৰ অনুসৰি কোৰোনাৰ দ্বিতীয় ঢৌৰ সময়ত চিমিৰ মাক প্ৰথমতে সংক্ৰমিত হৈছিল। তাৰ পিছতেই চিমিও আক্ৰান্ত হৈছিল আৰু চিকিৎসকৰ পৰামৰ্শ অনুসৰি তেওঁ ঘৰত বাইপাইপ অক্সিজেন লগোৱা হৈছিল। আৰু কোৰোনাৰ বিৰুদ্ধে সম্পূৰ্ণ ১২ দিন নিৰন্তৰ যুঁজৰ পিছত তেওঁ সেই যুদ্ধত জয়ী হৈছিল।\nচিমিৰ পিতৃ-মাতৃয়ে জনোৱা অনুসৰি, কিশোৰীগৰাকীৰ এটা হাঁওফাঁও আৰু বৃক্কৰ লগতে তাইৰ এখন হাত জন্মৰ পৰা বিকাশ হোৱা নাছিল। তাই ২০২০ চনৰ ডিচেম্বৰত কভিডত আক্ৰান্ত হৈছিল আৰু তাইৰ দেহত অক্সিজেনৰ মাত্ৰা হ্ৰাস হোৱাৰ বাবে তাইক দীৰ্ঘসময়ৰ বাবে নিৰন্তৰ বিপিএপি অক্সিজেন চাপৰ্টত ৰাখিব লগা হৈছিল।\nচিমিৰ পিতৃ অনিল দত্তই কয়- “মোৰ পত্নীৰ সোনোগ্ৰামে গৰ্ভধাৰণৰ সময়ত মোৰ ছোৱালীৰ ভ্ৰূণৰ বিকাশৰ সমস্যাবোৰ ধৰিব পৰা নাছিল। তাইৰ জন্মৰ পিছত আমি লক্ষ্য কৰিলো যে আমাৰ কন্যাৰ শৰীৰৰ বাওঁফালটো সঠিকভাৱে বিকশিত হোৱা নাছিল আৰু তাইৰ হাঁওফাঁও, বৃক্ক আৰু হাত বিকশিত হোৱা নাছিল। কিন্তু আমাৰ বাবে তাই এতিয়াও স্বাভাৱিক। আমি তাইক স্বাভাৱিকভাৱে দেখো। তাই সকলোবোৰ নিজেই কৰিব বিচাৰে আৰু কাৰো সহায় ল’বলৈ নিবিচাৰে। তাইৰ ইচ্ছা শক্তি প্ৰৱল।”\nতেওঁ লগতে কয় যে- “কভিড-১৯ ৰ দ্বিতীয় ঢৌৰ সময়ত চিমিয়ে হঠাতে উশাহ-নিশাহৰ সমস্যাত ভুগিছিল আৰু সকলো সময়তে ভাগৰি পৰিছিল। তাইৰ অক্সিজেনৰ স্তৰ ৪০-৫০ লৈ হ্ৰাস পাইছিল। আমি চেন্নাইত থাকো আৰু ২০১৭ চনৰ পৰা তাইক চিকিৎসা কৰি থকা চিকিৎসকৰ সৈতে যোগাযোগ কৰিছিলো। তেওঁ আমাক সকলো পৰামৰ্শ প্ৰদান কৰিছিল আৰু আমি তাইক ঘৰত বাইপাইপ অক্সিজেন চাপৰ্টত ৰাখিছিলো। আমি তাইক সময়মতে সকলো কৰিছিলো আৰু অৱশেষত তাই সুস্থ হৈ উঠিছিল।”\nচিমিৰ মাতৃয়ে কয়, “জন্মৰ পৰাই চিমিৰ হাঁওফাঁওৰ সমস্যা আছে। তাই ক্ৰীড়াৰ প্ৰতি যথেষ্ট আগ্ৰহ আছে। কিন্তু কভিড সংক্ৰমণৰ পিছৰে পৰা তাই দুৰ্বল হৈ পৰে। উশাহ লোৱাত কষ্ট অনুভৱ কৰে। অৱশ্যে চিমি নিজে সদায় আশাবাদী আৰু তাই ঔষধ গ্ৰহণ কৰাৰ লগতে আৰু নিজে অক্সিজেন কনচেণ্ট্ৰেটৰ চলাবলৈ শিকিছে।”\nচিমিয়ে সাংবাদিকৰ আগত কয় “মই স্কেটিং আৰু বাস্কেটবল ভাল পাওঁ। মই চাইকেল চলাইয়ো ভাল পাওঁ। মই সপ্তম শ্ৰেণীৰ ছাত্ৰী। কিছু দিন পূৰ্বে মোৰ দেহত কিছুমান কভিড লক্ষণ ধৰা পৰিছিল। মোৰ অক্সিজেনৰ স্তৰ হ্ৰাস পাইছিল। চিকিৎসকে পৰামৰ্শ দিছিল যে মই এটা অক্সিজেন কনচেণ্ট্ৰেটৰ ব্যৱহাৰ কৰা উচিত। মই নিজেই যন্ত্ৰটো চলাবলৈ শিকিছিলো।”\nমৰ্মান্তিক! ১৩ বছৰীয়া পুত্ৰক এৰি একদিনাই চিৰ বিদায় ল’লে ঢকুৱাখনাৰ এহাল দম্পতীয়ে\nতীব্ৰবেগী অ’ডিৰ খুন্দাত বিধ্বস্ত অটােৰিক্সা, আটক চালকসহ ৩ জন


চৰকাৰক তুষ্টিকৰণৰ সুফল! ৰাষ্ট্ৰীয় শ্ৰেষ্ঠা অভিনেত্ৰীৰ খিতাপ লাভ বিতৰ্কৰ কুইন কংগণাৰ\nকেন্দ্রীয় চৰকাৰক তুষ্টিকৰণৰ সুফল! ৰাষ্ট্ৰীয় শ্ৰেষ্ঠা অভিনেত্ৰীৰ খিতাপ লাভ বিতৰ্কৰ কুইন কংগণাৰ\nশ্ৰেষ্ঠ অভিনেতাৰ সন্মান লাভ কৰিছে মনোজ বাজপেয়ী আৰু ধনুশে, শ্ৰেষ্ঠ ফিচাৰ ছবি সুশান্ত সিং ৰাজপুতৰ চিচ'ৰে ছবি\nসোমবাৰে দিল্লীত ঘোষণা কৰা হৈছে ২০১৯ বৰ্ষৰ বাবে ৬৭ সংখ্যক ৰাষ্ট্ৰীয় চলচ্চিত্ৰ বঁটা। স্মৰ্তব্য যে কোভিড আতংকৰ বাবে ২০১৯ বৰ্ষৰ ৰাষ্ট্ৰীয় চলচ্চিত্ৰ বঁটা ঘোষণাত পলম হয়।\nঘোষিত ৬৭ সংখ্যক ৰাষ্ট্ৰীয় চলচ্চিত্ৰ বঁটাৰে উজলি উঠিল যোৱা বৰ্ষত আত্মহত্যা কৰা বলিউদৰ অভিনেতা সুশান্ত সিং ৰাজপুত অভিনীত চিচ’ৰে-এ। ছবিখনে ফিচাৰ (হিন্দী) ছবি শাখাত শ্ৰেষ্ঠ ছবিৰ খিতাপ অৰ্জন কৰিছে।\nহিন্দী ছবি ভোশলেত অভিনয় কৰাৰ বাবে দক্ষ অভিনেতা মনোজ বাজপেয়ী আৰু তামিল ভাষাৰ ছবি অসুৰণত কৰা অভিনয়ৰ বাবে ধনুশে যুটীয়াভাৱে শ্ৰেষ্ঠ অভিনেতাৰ বঁটা লাভ কৰিছে।\nইফালে বিতৰ্কৰ কুইন তথা কেন্দ্ৰীয় চৰকাৰক তুষ্টিকৰণত ব্যস্ত থকা কংগণা ৰাণাৱটে মণিককৰ্ণীকা: দ্য কুইন অৱ ঝাঁঞ্চি আৰু পাংগা ছবিত কৰা অভিয়নৰ বাবে লাভ কৰিছে শ্ৰেষ্ঠ অভিনেত্ৰীৰ বঁটা।\nশ্ৰেষ্ঠ ফিচাৰৰ ফিল্মৰ সন্মান লাভ কৰিছে দক্ষিণ মালায়ম ছবি মাৰাক্কাৰ: আৰবিকাডালিনেট চিমহাম-এ। ছবিখনে শ্ৰেষ্ঠ বিশেষ প্ৰভাৱিত ছবিৰ সন্মানো লাভ কৰিছে।\nচুপাৰ ডিলাক্স ছবিৰ বাবে দক্ষিণৰ বিজয় শেঠুপৰ্থী পুৰুষ আৰু দ্য টাছখেন্ট ফাইলছ ছবিৰ বাবে দক্ষিণৰে পল্লৱী যোশীয়ে মহিলা শ্ৰেষ্ঠ সহ অভিনেতাৰ সন্মান লাভ কৰে।\nউক্ত বৰ্ষত অস্কাৰলৈ মনোনীত হোৱা ভাৰতীয় ছবি জল্লিকাট্টু-এ শ্ৰেষ্ঠ চিনেমট’গ্ৰাফীৰ বঁটা লাভ কৰিছে।\nইফালে বিকি কৌশল(উৰি) আৰু আয়ুস্মান খুৰানাক(অন্ধ ধুন এণ্ড বধাই হো) ছবিৰ বাবে ৬৬ সংখ্যক ৰাষ্ট্ৰীয় চলচ্চিত্ৰ বঁটাৰ শ্ৰেষ্ঠ অভিনেতা আৰু মহানটি ছবিৰ বাবে কীৰ্তি সুৰেশক শ্ৰেষ্ঠ অভিনেত্ৰীৰ বঁটা প্ৰদান কৰা হয়। উল্লেখ্য যে উক্ত বৰ্ষৰ বঁটা প্ৰদান লোকসভাৰ নিৰ্বাচনৰ বাবে স্থগিত ৰখা হৈছিল।\nঅন্যান্য কিছু বঁটাঃ-\nহিন্দী ভাষাৰ ছবি বাহাত্তৰ হোৰাইনৰ বাবে শ্ৰেষ্ঠ পৰিচালকৰ বঁটা সঞ্জয় পুৰণ সিং চৌহান, হেলেন(মালায়ম) ছবিৰ বাবে শ্ৰেষ্ঠ নৱাগত পৰিচালকৰ বঁটা মাথুকুট্টী জিভিয়াৰ, কিডি(তামিল)ৰ ছবিৰ বাবে শ্ৰেষ্ঠ শিশু শিল্পী বঁটা নাগা বিশাল, শ্ৰেষ্ঠ সংগীত পৰিচালকৰ বঁটা ডি ইম্মন বিশ্বাচম(তামিল), শ্ৰেষ্ঠ আৱহ সংগীত পৰিচালকৰ বঁটা প্ৰবুদ্ধ বেৰ্নাজী জ্যেষ্ঠপুত্ৰ(বংলা), শ্ৰেষ্ঠ নেপথ্য গায়কৰ বঁটা পুৰুষ কেশৰী(হিন্দী)ৰ বাবে ক্ৰমে বি প্ৰাক আৰু বাৰ্ড’(মাৰাঠী)ৰ বাবো মহিলা নেপথ্য গায়িকাৰ শ্ৰেষ্ঠ বঁটা শাৱণী ৰবীন্দ্ৰই লাভ কৰিছে।\nৰণুৱা- দ্য নেভাৰ চাৰেণ্ডাৰ-এ শ্ৰেষ্ঠ অসমীয়া ছবিখনে সন্মান লাভ কৰাৰ লগতে সমকামীৰ ওপৰত নিৰ্মিত অসমৰ চৰ্চিত ছবি ফায়াৰফ্লাইছ- জোনাকী পৰুৱাই-এ জুৰীৰ বিশষে সন্মান লাভ কৰিছে।\nনন ফিচাৰ শাখাত কাষ্টেডী(হিন্দী/ইংৰাজী)এ শ্ৰেষ্ঠ ছুটি ছবিৰ সন্মান, জুৰীৰ বিশেষ সন্মান স্মল স্কেল চ’ছাইটিছ(ইংৰাজী), শ্ৰেষ্ঠ এনিমেশ্যন ছবিৰ বঁটা ৰাধা(সাংগীতিক), শ্ৰেষ্ঠ অনুসন্ধানমূলক ছবিৰ বঁটা জক্কল(মাৰাঠী), শ্ৰেষ্ঠ অন্বেষণমূলক ছবিৰ বঁটা ৱাইল্ড কণাৰ্টক(ইংৰাজী), শ্ৰেষ্ঠ শিক্ষামূলক ছবিৰ বঁটা এপ্পলছ এণ্ড অ’ৰেঞ্চছ(ইংৰাজী) আৰু শ্ৰেষ্ঠ পৰিৱেশমূলক ছবিৰ বঁটা দ্য ষ্টক চেভিয়ৰছ(হিন্দী)এ লাভ কৰিছে।


akhil gogoi had taken money from bjp mla manab deka in election alleges kamal kumar medhi– News18 assam\nAkhil Gogoi Vs Kamal Kumar Medhi: নিৰ্বাচনত বিজেপিৰ পৰা ধন লৈছিল অখিল গগৈয়ে! অখিলৰ বিৰুদ্ধে গুৰুতৰ অভিযোগ কমল কুমাৰ মেধিৰ\nAkhil Gogoi Vs Kamal Kumar Medhi: অখিলৰ মুক্তিলাভৰ বাবে গঠন হৈছিল ৰাইজৰ দল, জনতাৰ বাবে নহয় !\nLast Updated : April 20, 2022, 17:54 IST\nশেহতীয়াকৈ অনুষ্ঠিত হৈ যোৱা পৌৰসভাৰ নিৰ্বাচন (Assam Municipal Election 2022)ত বিজেপি (BJP)ৰ পৰা টকা লোৱাৰ অভিযোগ ৰাইজৰ দল (Raijor Dal)ৰ সভাপতি অখিল গগৈ (Akhil Gogoi)ৰ বিৰুদ্ধে ৷ শিৱসাগৰৰ বিধায়কজনে নিৰ্বাচনৰ বাবে শাসক পক্ষৰ পৰা ধন লোৱা বিষয়টো আলোচনা হৈছিল দলৰ মজিয়াত ৷ কিন্তু দলীয় কৰ্মীৰ অভিযোগক কোনো গুৰুত্ব নিদিয়াৰ অভিযোগ অখিলৰ বিৰুদ্ধে ৷ শাসক দলৰ পৰা ধন লোৱা ব্যক্তি জন অইন কোনো নহয়, বিজেপি বিধায়ক মানব ডেকা (BJP MLA Manab Deka) ৷ যোৰহাট জিলাৰ এগৰাকী সতীৰ্থই লৈ আহিছিল সেই টকা। অখিল গগৈৰ বিৰুদ্ধে এই বিস্ফোৰক অভিযোগ ৰাইজৰ দলৰ পদত্যাগী নেতা কমল কুমাৰ মেধি (Kamal Kumar Medhi)ৰ।\nৰাইজৰ দলে গুৱাহাটী পৌৰ নিগম নিৰ্বাচন (GMC Election)ত কিয় প্ৰাৰ্থীত্ব নিদিলে তাকে লৈও প্ৰশ্ন উত্থাপন কৰে কমল কুমাৰ মেধিয়ে। কমল মেধিয়ে কয়, "প্ৰাৰ্থীত্ব নিদিয়াটোয়ে প্ৰকৃততে কি বুজায়? নিশ্চয় এয়া দলৰ ব্যৰ্থতা ৷ ৰাইজৰ দল আৰু জাতীয় পৰিষদ বিজেপিয়ে খোলা বুলি বিভিন্ন সময়ত মুখ্যমন্ত্ৰীয়ে মন্তব্য কৰি আহিছে ৷ নাজানো এয়া কিমান দূৰ সচা! কিন্তু এটা কথা, অখিল গগৈয়ে NIAৰ গোচৰৰ পৰা মুক্তি পাবলৈ যে নিৰ্বাচনত উঠিছিল সেয়া সত্য ৷"\nকমল কুমাৰ মেধিয়ে এক সংবাদমেলত কয় যে ৰাইজৰ দলৰ বিষয়ববীয়া সভাত আমি বিজেপিৰ এজেণ্ট হৈ কাম কৰিছোঁ নেকি বুলি কৰা প্ৰশ্নক লৈ দলৰ মজিয়াত সৃষ্টি হৈছিল অপ্ৰীতিকৰ পৰিবেশ ৷ দলৰ সভাপতি তথা শিৱসাগৰৰ বিধায়ক অখিল গগৈয়ে ৰাজনীতিলৈ আহি ভুল কৰিলোঁ শেহতীয়াকৈ কৰা মন্তব্যই স্বাভাৱিকতে দলৰ মাজত নেতিবাচক প্ৰভাব পেলাইছে বুলি অভিযোগ কৰে কমল কুমাৰ মেধিয়ে ৷ দলৰ নেতাই এনে ভাষ্য দিলে কৰ্মীসকলে কি কৰিব, এনে দললৈ কোনো আহিব অন্তৰ্ভুক্ত হবলৈ বুলি প্ৰশ্ন কৰে কমল মেধিয়ে।\nতেওঁ আকৌ কয় যে অখিল গগৈ জে'লত থাকোতে আমি আশা কৰিছিলো ৰাইজৰ দলক তেও সমুখৰ পৰা নেতৃত্ব দিব। কিন্তু জে'লৰ পৰা ওলাই অহাৰ ১০ মাহ পিছতো তেওঁ দলটো আগুৱাই নিব পৰা নাই ৷\nFirst published: April 20, 2022, 17:54 IST\nAkhil GogoiBJPKamal kumar MedhiRaijor Dol


Ulpane in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Ulpane ar byavahar, ppali, parshwakriya, upkaar, kriya-pratikriya aaru satarkatabani\nUlpane की जानकारी\nUlpane ৰ লাভ আৰু ব্যৱহাৰসমূহ- Ulpane Benefits & Uses in Assamese- Ulpane ar laabh aaru byavaharsamuh\nUlpane ৰ পালি আৰু সেয়া কেনেদৰে ল'ব- Ulpane Dosage & How to Take in Assamese - Ulpane ar paali aaru xeya kenedore lobo\nUlpane ৰ পাৰ্শ্চক্ৰিয়াসমূহ- Ulpane Side Effects in Assamese- Ulpane ar parshwakriyasamuh\nUlpane সংক্ৰান্ত সতৰ্কতাবাণীসমূহ- Ulpane Related Warnings in Assamese- Ulpane xonkranta xatarkatabanisamuh\nঅইন দৰৱৰ সৈতে Ulpaneৰ গুৰুতৰ ক্ৰিয়া-প্ৰতিক্ৰিয়া- Severe Interaction of Ulpane with Other Drugs in Assamese- Oinor xoite Ulpane ar gurutor kriya-pratikriya\nUlpane মতভেদসমূহ- Ulpane Contraindications in Assamese- Ulpane nishedhsamuh\nUlpane ৰ বিষয়ে সততে সোধা প্ৰশ্নসমূহ- Frequently asked Questions about Ulpane in Assamese- Ulpane ar bikhoye satate xodha prashnasamuh\nখাদ্য আৰু মদৰ সৈতে Ulpane ক্ৰিয়া-প্ৰতিক্ৰিয়া- Ulpane Interactions with Food and Alcohol in Assamese- khadya aaru modor xoite Ulpane kriya-pratikriya\nUlpane ৰ লাভ আৰু ব্যৱহাৰসমূহ - Ulpane Benefits & Uses in Assamese - Ulpane ar laabh aaru byavaharsamuh\nUlpane তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nUlpane ৰ পালি আৰু সেয়া কেনেদৰে ল'ব - Ulpane Dosage & How to Take in Assamese - Ulpane ar paali aaru xeya kenedore lobo\nUlpane-ৰ উপাদানসমূহ - Ulpane Active Ingredients in Assamese - Ulpane-ar upadaansamuh\nUlpane ৰ পাৰ্শ্চক্ৰিয়াসমূহ - Ulpane Side Effects in Assamese - Ulpane ar parshwakriyasamuh\nগৱেষণাৰ ভিত্তিত, Ulpane ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nUlpane সংক্ৰান্ত সতৰ্কতাবাণীসমূহ - Ulpane Related Warnings in Assamese - Ulpane xonkranta xatarkatabanisamuh\nUlpane-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nUlpaneএ গৰ্ভৱতী মহিলাৰ ক্ষেত্ৰত সুতীব্ৰ প্ৰভাৱ দেখুৱায়। এইবাবে ইয়াক চিকিতসকৰ পৰামৰ্শৰ পিছতহে গ্ৰহণ কৰিব। আপোনাৰ ইচ্ছা অনুসৰি গ্ৰহণ কৰিলে ই ক্ষতিকাৰক হব পাৰে।\nUlpane-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাসকলে Ulpane ৰ মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া লক্ষ্য কৰে লগে লগে Ulpane গ্ৰহণ কৰা বন্ধ কৰে। আপোনাৰ চিকিতসকৰ সৈতে যোগাযোগ কৰক আৰু আপোনাৰ চিকিতসকে সুৰক্ষিত বুলি কোৱাৰ পিছতহে পিছত ব্যৱহাৰ কৰিব।\nবৃক্কত Ulpane কি প্ৰভাৱ দেখা গৈছে?\nবৃক্ক ৰ বাবে Ulpaneৰ সুৰক্ষাৰ বিষয়ে কোনো তথ্য উপলব্ধ নহয় কাৰণ এইটো বিষয়ৰ ওপৰত এতিয়ালৈকে কোনো বৈজ্ঞানিক গৱেষনা কৰা হোৱা নাই।\nযকৃতত Ulpane কি প্ৰভাৱ দেখা গৈছে?\nকলিজা ৰ ক্ষেত্ৰত Ulpaneৰ প্ৰভাৱৰ বিষয়ে এতিয়ালৈকে কোনো গৱেষনা কৰা হোৱা নাই। গতিকে Ulpane গ্ৰহণ কৰাৰ ফলত [Organ]ৰ ওপৰত পাৰ্শ্ব-প্ৰতিক্ৰিয়া হবনে নহয় জনা নাযায়।\nহৃদযন্ত্ৰৰ ক্ষেত্ৰত Ulpane ৰ কি প্ৰভাৱ দেখা গৈছে?\nUlpaneৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Ulpaneৰ গুৰুতৰ ক্ৰিয়া-প্ৰতিক্ৰিয়া - Severe Interaction of Ulpane with Other Drugs in Assamese - Oinor xoite Ulpane ar gurutor kriya-pratikriya\nUlpane তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nUlpane মতভেদসমূহ - Ulpane Contraindications in Assamese - Ulpane nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Ulpane লোৱা অনুচিত যাতে -\nUlpane ৰ বিষয়ে সততে সোধা প্ৰশ্নসমূহ - Frequently asked Questions about Ulpane in Assamese - Ulpane ar bikhoye satate xodha prashnasamuh\nএই Ulpane-এ অভ্য়াস বা নিচাৰ সৃষ্টি কৰে নেকি?\nনহয়, Ulpane আসক্তি সৃষ্টি কাৰক বুলি কোনো সাক্ষ্য নাই।\nআপুনি Ulpane লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, কিন্তু Ulpane লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nUlpane য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Ulpane ক্ৰিয়া-প্ৰতিক্ৰিয়া - Ulpane Interactions with Food and Alcohol in Assamese - khadya aaru modor xoite Ulpane kriya-pratikriya\nখাদ্য আৰু Ulpaneৰ ক্ৰিয়া-প্ৰতিক্ৰিয়া\nখাদ্যৰ সৈতে Ulpane লোৱাটোৱে একো সমস্যাৰ সৃষ্টি নকৰে।\nমদ আৰু Ulpaneৰ মাজৰ প্ৰতিক্ৰিয়া\nUlpane আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nUlpane ৰ অনুকল্প - Substitutes for Ulpane in Assamese\nআপুনি বা আপোনাৰ পৰিয়ালৰ কোনোবাই Ulpane লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Ulpane ব্যৱহাৰ কৰিছিল নেকি?\nআপুনি কিমান পৰিমাণে Ulpane সেৱন কৰিছিল?\nআপুনি Ulpane ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Ulpane সেৱন কৰে?